III.6.E. RÉSZ - Kiegészítő adatlap az éghajlatvédelmi, a környezetvédelmi és energetikai állami támogatásokról szóló 2022. évi iránymutatás (a továbbiakban: iránymutatás) alapján nyújtott állami támogatáshoz – 4.4. szakasz – Erőforrás-hatékonysági támogatás és a körforgásos gazdaságra történő átállás elősegítéséhez nyújtott támogatás

*Ez a kiegészítő adatlap az iránymutatás 4.4. szakaszának hatálya alá tartozó intézkedésekre vonatkozik. Ha a bejelentésben olyan intézkedések szerepelnek, amelyekre az iránymutatás több szakasza is vonatkozik, kérjük, töltse ki az iránymutatás megfelelő szakaszához kapcsolódó kiegészítő adatlapot, amint az rendelkezésre áll.*

*Az e kiegészítő adatlap mellékleteként a tagállamok által benyújtott valamennyi dokumentumot meg kell számozni, és a dokumentumok számát fel kell tüntetni e kiegészítő adatlap vonatkozó szakaszában.*

A. szakasz: A bejelentett intézkedés(ek) fő jellemzőinek összefoglalása

1. A bejelentett intézkedés(ek) háttere és célkitűzése(i)

1.1. Ha az általános adatlap (I. rész) 5.2. szakaszában még nem szerepel, kérjük, ismertesse a hátteret és a fő célokat, kitérve az Unió körforgásos gazdaságra való átállására vonatkozó esetleges uniós célokra, amelyek előmozdítására az intézkedés irányul.

1.2. Kérjük, tüntesse fel az intézkedés bármilyen egyéb célkitűzését. A nem kizárólag környezetvédelmi jellegű célkitűzések esetében, kérjük, fejtse ki, hogy eredményezhetnek-e versenytorzulást a belső piacon.

2. Hatálybalépés és időtartam

2.1. Amennyiben az általános adatlap (I. rész) 5.4. szakaszában még nem szerepel, kérjük, jelölje meg a támogatási program tervezett hatálybalépésének időpontját.

2.2. Kérjük, tüntesse fel a program időtartamát[[1]](#footnote-1).

3. Kedvezményezett(ek)

3.1. Ha az általános adatlap (I. rész) 3. szakaszában még nem szerepel, kérjük, ismertesse az intézkedés(ek) (potenciális) kedvezményezettjét/kedvezményezettjeit.

3.2. Kérjük, tüntesse fel a kedvezményezett(ek) elhelyezkedését (vagyis csak az adott tagállamban található vagy másik tagállambeli gazdálkodó szervezetek is jogosultak-e részt venni az intézkedésben).

3.3. Az iránymutatás 15. pontjának való megfelelés értékelése céljából kérjük, adja meg, hogy az intézkedés(ek) keretében részesül-e (egyedi vagy program részét képező) támogatásban olyan vállalkozás, amellyel szemben valamely még nem teljesített, támogatást jogellenesnek és a belső piaccal összeegyeztethetetlennek nyilvánító korábbi bizottsági határozaton alapuló visszafizetési felszólítás van érvényben.

Ha igen, kérjük, adjon tájékoztatást a még visszafizetendő támogatási összegről, hogy a Bizottság figyelembe vehesse a támogatási intézkedés(ek) értékelésében.

4. Kérjük, erősítse meg, hogy az intézkedés(ek) nem tartalmaz(nak) az iránymutatás hatályán kívüli tevékenységekhez nyújtott támogatást (lásd az iránymutatás 13. pontját). Ellenkező esetben adjon részletes magyarázatot.

5. Költségvetés és az intézkedés(ek) finanszírozása

5.1. Ha az általános adatlap (I. rész) 7.1. szakaszában még nem szerepel, kérjük, adja meg az intézkedés(ek) teljes időtartamára vonatkozó éves, illetve teljes költségvetést. Ha a teljes költségvetés nem ismert (például azért, mert pályázatok eredményétől függ), kérjük, becsült költségvetést tüntessen fel, megjelölve a kiszámításához felhasznált feltételezéseket[[2]](#footnote-2).

5.2. Az intézkedés adójellegű díjból történő finanszírozása esetén kérjük, tisztázza az alábbiakat:

(a) Az adójellegű díjat jogszabály vagy egyéb jogalkotási aktus állapítja-e meg. Ha igen, kérjük, adja meg a jogi aktust, annak számát, elfogadásának és hatálybalépésének időpontját, valamint a jogi aktusra mutató internetes hivatkozást.

(b) Az adójellegű díjat egyformán szabják-e ki hazai és importált termékekre.

(c) A bejelentett intézkedés hazai és importált termékek számára egyformán előnyös-e.

(d) Az adójellegű díj teljes egészében vagy csak részben finanszírozza-e az intézkedést. Ha az adójellegű díj csak részben finanszírozza az intézkedést, tüntesse fel az intézkedés finanszírozásához igénybe vett egyéb forrásokat és azok arányát.

(e) A bejelentett intézkedést finanszírozó adójellegű díj egyúttal más támogatási intézkedéseket is finanszíroz-e. Ha igen, adja meg az adott adójellegű díjjal finanszírozott többi támogatási intézkedést is.

B. szakasz: A támogatás összeegyeztethetőségének értékelése

1. Pozitív feltétel: a támogatásnak elő kell segítenie egy gazdasági tevékenység fejlődését

1.1. Valamely gazdasági tevékenység fejlődésének előmozdítása

*Az e szakaszban kért információk közlésével kapcsolatban lásd az iránymutatás 3.1.1. szakaszát (23–25. pont), valamint 4.4.1. szakaszát (217–219. pont) és 4.4.2. szakaszát (220–224. pont).*

6. Az Európai Unió működéséről szóló szerződés (a továbbiakban: a Szerződés) 107. cikke (3) bekezdésének c) pontja kimondja, hogy a Bizottság a belső piaccal összeegyeztethetőnek tekintheti azt a támogatást, amely *„egyes gazdasági tevékenységek vagy gazdasági területek fejlődését előmozdító támogatás, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”*. Ezért azoknak a támogatásoknak, amelyek a Szerződés e rendelkezése szerint összeegyeztethetőnek minősülnek, hozzá kell járulniuk egyes gazdasági tevékenységek fejlődéséhez.

Az iránymutatás 23. pontjának való megfelelés értékelése céljából kérjük, jelölje meg azokat a gazdasági tevékenységeket, amelyeket a támogatás eredményeként elősegítenek, és azt, hogy ezzel miként támogatják e tevékenységek fejlesztését.

7. Az iránymutatás 25. pontjának való megfelelés értékelése céljából kérjük, ismertesse, „hogy a támogatás az uniós éghajlat-politika, a környezetvédelmi politika és az energiapolitika célkitűzéseinek eléréséhez hozzájárul-e és miként, és konkrétabban a támogatás környezetvédelemhez – ideértve az éghajlatváltozás mérséklését, vagy a belső energiapiac hatékony működését – való érdemi hozzájárulás szempontjából várható előnyeit”.

8. Ezenkívül kérjük, emelje ki, milyen mértékben kapcsolódik a támogatás az iránymutatás 217–219. pontjában ismertetett szakpolitikákhoz.

9. Kérjük, ismertesse a kedvezményezett(ek)re vonatkozó támogathatósági követelményeket (például megadva bármilyen műszaki, környezetvédelmi [vagyis engedélyek], pénzügyi [vagyis biztosítékok] vagy egyéb követelményt, amelyet a kedvezményezett(ek) köteles(ek) teljesíteni).

10. Azon egyedi támogatások és támogatási programok esetében, amelyek különösen korlátozott számú kedvezményezettet vagy már piacon lévő kedvezményezettet támogatnak, kérjük, számszerűsítse az intézkedéstől várt környezeti előnyöket (erőforrás-felhasználás megtakarítása/elkerülése), és ismertesse a számszerűsítésükre alkalmazott módszert.

11. Kérjük, adjon tájékoztatást a támogatási intézkedés(ek) hatályáról és az általa (általuk) támogatott tevékenységekről, valamint jelölje meg, hogy az iránymutatás 220. és 221. pontjában felsorolt tevékenységek közül melyek felelnek meg.

12. Kérjük, vegye figyelembe, hogy a 4.4. szakasz nem értékeli a következő beruházási támogatási intézkedéseket:

(a) a termelési folyamatokból származó maradékhő visszanyerése;

(b) azén-dioxid-leválasztás, -hasznosítás és -tárolás;

(c) bioüzemanyagok, folyékony bio-energiahordozók, biogázok vagy biomasszából előállított üzemanyagok hulladékból történő előállítása;

(d) hulladékból történő energiatermelés;

(e) a távfűtési és -hűtési rendszerekbe vagy azok üzemeltetésébe történő beruházásokhoz kapcsolódó, hulladékból előállított energia vagy hő.

Az a)–d) pontban felsorolt beruházások esetében lásd a 4.1. szakaszhoz tartozó bejelentési formanyomtatványt, mivel az ilyen intézkedéseket az iránymutatás 4.1. szakaszában meghatározottak szerint kell értékelni, az e) pontban leírt beruházások esetében pedig a 4.10. szakaszhoz tartozó bejelentési formanyomtatványt, mivel azokat az iránymutatás 4.10. szakasza szerint kell értékelni.

13. Kérjük, jelezze, hogy a támogatási intézkedés fedezi-e a hulladék elkülönített gyűjtésének és válogatásának működési költségeit is, és ha igen, mely hulladékáramok vagy hulladéktípusok esetében.

1.2. Ösztönző hatás

*Az e szakaszban kért információk közlésével kapcsolatban lásd az iránymutatás 3.1.2. szakaszát (26–32. pont) és 4.4.3. szakaszát (225–233. pont).*

14. A támogatás csak akkor minősül gazdasági tevékenységet elősegítőnek, ha ösztönző hatása van. Az iránymutatás 26. pontjának való megfelelés értékelése céljából kérjük, ismertesse, hogy az intézkedés(ek) hogyan sarkallja/sarkallják arra *„a kedvezményezettet, hogy változtassa meg magatartását, folytasson olyan további vagy környezetbarátabb gazdasági tevékenységet, amelyet támogatás nélkül nem vagy korlátozottan vagy más módon végezne”*.

15. Az iránymutatás 28. pontja alapján:

15.1. Kérjük, kimerítően ismertesse a támogatási intézkedés eredményeként várt tényleges helyzetet és a támogatás hiányában valószínű kontrafaktuális forgatókönyv(ek)et[[3]](#footnote-3). Ha várhatóan különböző kategóriákba tartozó kedvezményezettek lesznek támogathatók, kérjük, ügyeljen arra, hogy a kontrafaktuális forgatókönyv mindegyik ilyen kategória esetében hihető legyen. Kérjük, vegye figyelembe az iránymutatás 226–230. és 239. pontjában a kontrafaktuális forgatókönyvre vonatkozóan meghatározott követelményeket, nevezetesen:

(a) A kontrafaktuális forgatókönyv általában olyan beruházásnak felel meg, amely ugyanolyan kapacitással, élettartammal és adott esetben más releváns műszaki jellemzőkkel rendelkezik, mint a környezetbarát beruházás, ami azonban alacsonyabb szintű környezetvédelmet eredményez, például a hulladékhierarchia prioritási sorrendjében alacsonyabb szinten lévő vagy kevésbé erőforrás-hatékony módon működő hulladékkezelő létesítmény; amennyiben az újrafelhasznált vagy újrafeldolgozott (másodlagos) termék műszakilag és gazdaságilag helyettesíthető az elsődleges nyersanyaggal vagy termékkel, a kontrafaktuális forgatókönyvben szerepelhet elsődleges nyersanyag vagy termék előállításával kapcsolatos hagyományos létesítmény.

(b) Másfelől a kontrafaktuális forgatókönyv a következő forgatókönyvek egyikének is megfelelhet:

1. a meglévő létesítményeket vagy berendezéseket tovább üzemeltetik a környezetbarát beruházás élettartamának megfelelő időn át; ebben az esetben figyelembe kell venni az adott időszakban felmerült, diszkontált karbantartási, javítási és korszerűsítési költségeket (az iránymutatás 227. pontja);
2. a létesítmények vagy berendezések későbbi lecserélése; ebben az esetben figyelembe kell venni a létesítmények vagy berendezések diszkontált értékét, és ki kell egyenlíteni a berendezések gazdasági élettartamának különbségét, az iránymutatás 228. pontjával összhangban;
3. kevésbé környezetbarát berendezés lízingje, amelyet a támogatás hiányában használnának; ebben az esetben a kevésbé környezetbarát berendezés lízingjének diszkontált értékét kell figyelembe venni, az iránymutatás 229. pontjával összhangban;
4. a kontrafaktuális forgatókönyv az alternatív beruházási projekt hiányából is állhat, különösen akkor, ha a támogatott beruházás a meglévő létesítmények, berendezések vagy gépek bővítéséből áll, és amelyek esetében nincs egyenértékű hagyományos alternatíva.

A tényleges helyzet és a valószínű kontrafaktuális forgatókönyv(ek) ismertetésekor kérjük, tüntesse fel a beruházás kapacitását, élettartamát és egyéb műszaki jellemzőit mind a tényleges helyzet, mind a kontrafaktuális forgatókönyv(ek) tekintetében.

15.2. Kérjük, röviden ismertesse a valószínű kontrafaktuális forgatókönyv(ek) kiválasztásának indokoltságát, adott esetben figyelembe véve a javasolt különböző kedvezményezetti kategóriákat.

15.3. Kérjük, számszerűsítse a tényleges helyzet és a kontrafaktuális forgatókönyv tekintetében a költségeket és a bevételeket, valamint adott esetben a kedvezményezettek minden egyes kategóriája esetében indokolja a magatartásváltozást az alábbiak alapján:

(a) az adott referenciaprojekt[[4]](#footnote-4), a vonatkozó kontrafaktuális forgatókönyvek és az azokból eredő finanszírozási hiány;

*VAGY*

(b) piaci tanulmányokon, beruházói terveken, pénzügyi jelentéseken alapuló megfelelő számszerű bizonyítékok, vagy egyéb számszerű bizonyítékok, ideértve a közelmúltbeli összehasonlítható versenyeztetéses ajánlattételi eljárásokban hasonló projektekre vonatkozóan tett ajánlatokat is[[5]](#footnote-5).

16. Az iránymutatás 27. pontjának való megfelelés értékelése céljából kérjük, adjon tájékoztatást annak megerősítéséhez, hogy a támogatás nem olyan tevékenység költségeit fedezi, amelyet a támogatás kedvezményezettje amúgy is végrehajtott volna, és nem valamely gazdasági tevékenység szokásos üzleti kockázatát kompenzálja.

17. Az iránymutatás 29. és 31. pontjának való megfelelés igazolása céljából:

(a) Kérjük, erősítse meg, hogy a projekttel vagy a tevékenységgel kapcsolatos munkálatok nem kezdődtek meg már azt megelőzően, hogy a kedvezményezett a nemzeti hatóságokhoz támogatás iránti írásbeli kérelmet nyújtott be.

*VAGY*

(b) A támogatás iránti kérelem benyújtása előtt elindult projektek esetében kérjük, bizonyítsa, hogy a projektre az iránymutatás 31. pontjában meghatározott kivételes esetek egyike ((a), b) vagy c) alpont) vonatkozik.

18. Az iránymutatás 30. pontjának való megfelelés igazolása érdekében kérjük, erősítse meg, hogy a támogatási kérelem tartalmazza legalább a pályázó nevét, a projekt vagy a tevékenység leírását, beleértve annak helyét és a megvalósításához szükséges támogatás összegét.

19. Az iránymutatás 32., 232. és 233. pontjának való megfelelés igazolása céljából:

(a) Kérjük, tüntesse fel, ha vannak a bejelentett intézkedés(ek)re vonatkozó uniós szabványok[[6]](#footnote-6), a megfelelő uniós szabványoknál szigorúbb vagy ambiciózusabb, kötelező nemzeti szabványok, illetve uniós szabványok hiányában elfogadott kötelező nemzeti szabványok.

Ezzel összefüggésben kérjük, közöljön információkat az ösztönző hatás fennállásának bizonyításához.

(b) Azokban az esetekben, amikor a vonatkozó uniós szabványt már elfogadták, de még nem lépett hatályba, kérjük, bizonyítsa, hogy a támogatásnak ösztönző hatása van, mert ösztönzi a beruházásnak a szabvány hatálybalépése előtt legalább 18 hónappal történő megvalósítását és befejezését, összhangban az iránymutatás 233. pontjával.

20. Az iránymutatás 4.4.3. szakaszának való megfelelés igazolása érdekében kérjük, jelezze, hogy az 5 évnél rövidebb megtérülési idejű projektek jogosultak-e támogatásra a támogatási intézkedés keretében. Igen válasz esetén kérjük, fejtse ki, hogy miért van szükség támogatásra a magatartás megváltozásához, az iránymutatás 231. pontjával összhangban.

1.3. Az uniós jog vonatkozó rendelkezéseinek betartása

*Az e szakaszban kért információk közlésével kapcsolatban lásd az iránymutatás 3.1.3. szakaszát (33. pont).*

21. Kérjük, hogy az iránymutatás 33. pontjával összhangban adjon tájékoztatást annak megerősítéséhez, hogy az uniós jog vonatkozó rendelkezései teljesülnek.

22. Az intézkedés(ek) adójellegű díjból történő finanszírozása esetén kérjük, tisztázza, hogy el kell-e végezni a Szerződés 30. és 110. cikkének való megfelelés értékelését. Ha igen, kérjük, bizonyítsa, miért felel meg az intézkedés a Szerződés 30. és 110. cikke rendelkezéseinek.Ezzel összefüggésben hivatkozni lehet a fenti 5.2. kérdésre adott információkra, amennyiben a bejelentett intézkedés(eke)t adójellegű díjból finanszírozzák.

2. Negatív feltétel: a támogatás indokolatlanul nem érintheti a kereskedelmi feltételeket a közös érdekkel ellentétes mértékben

2.1. A verseny és a kereskedelem torzulásának minimálisra csökkentése

2.1.1. A támogatás szükségessége

*Az e szakaszban kért információk közlésével kapcsolatban lásd az iránymutatás 3.2.1.1. szakaszát (34–38. pont) és 4.4.4.1. szakaszát (234–236. pont).*

23. Kérjük, fejtse ki, hogy hatóságaik milyen olyan piaci hiányosságo(ka)t tártak fel, amely(ek) akadályozza (akadályozzák) a megfelelő szintű környezetvédelem elérését. Kérjük, adja meg, hogy az azonosított piaci hiányosságok melyik kategóriába esnek, hivatkozva az iránymutatás 34. pontjának a), b), c) vagy d) alpontjára.

24. Az iránymutatás 35. pontjával összhangban kérjük, az alábbiakban adjon tájékoztatást azokról a meglévő szakpolitikákról és intézkedésekről, amelyeket hatóságaik azonosítottak, és amelyek már az azonosított szabályozási vagy piaci hiányosságok ellen irányulnak.

25. Az iránymutatás 36. pontjának való megfelelés igazolása érdekében kérjük, szolgáltasson olyan információkat, amelyek igazolják, hogy a támogatás hatékonyan kezeli a fennmaradó piaci hiányosságokat, figyelembe véve az azonosított piaci hiányosságok némelyikének kezelésére már alkalmazott egyéb szakpolitikákat és intézkedéseket is.

26. Az iránymutatás 37. pontjának való megfelelés igazolása érdekében kérjük, fejtse ki, hogy hatóságaik tudomása szerint valósítottak-e már meg a bejelentett intézkedés(ek) által lefedettekhez – a technológiai tartalom, a kockázati szint és a méret tekintetében – hasonló projekteket vagy tevékenységeket az Unióban piaci feltételek mellett. Ha igen, kérjük, támassza alá további bizonyítékokkal az állami támogatás szükségességét.

27. Az iránymutatás 38. pontjának való megfelelés igazolása céljából kérjük, hivatkozzon a fenti 15. kérdésnél már közölt számszerű bizonyítékokra.

28. Kérjük továbbá, hogy az iránymutatás 235. pontjával összhangban ismertesse az érintett ágazatban kialakult kereskedelmi gyakorlatokat, és mutassa be, hogy a projekt túlmutat az Unióban és a technológiák között általánosan alkalmazott, bevett kereskedelmi gyakorlatokon.

29. Az iránymutatás 236. pontjának való megfelelés ellenőrzése céljából:

(a) A hulladék vagy más termék, anyag vagy vegyi anyag elkülönített gyűjtésére és válogatására nyújtott támogatás esetében kérjük, bizonyítsa, hogy az ilyen elkülönített gyűjtés és válogatás az adott tagállamban fejletlen[[7]](#footnote-7).

(b) Amennyiben a támogatást működési költségek fedezésére nyújtják, kérjük bizonyítsa, hogy az ilyen támogatásra egy átmeneti időszakban van szükség a hulladék elkülönített gyűjtésével és válogatásával kapcsolatos tevékenységek fejlesztéséhez. Kérjük vegye figyelembe és ismertesse a vállalkozások 2008/98/EK irányelv 8. cikke alapján esetlegesen végrehajtott kiterjesztett gyártói felelősségi rendszerek szerinti bármely kötelezettségét.

2.1.2. Megfelelőség

*Az e szakaszban kért információk közlésével kapcsolatban lásd az iránymutatás 3.2.1.2. szakaszát (39–46. pont) és 4.4.4.2. szakaszát (238. pont).*

30. Az iránymutatás 40. pontjának való megfelelés ellenőrzése céljából kérjük, bizonyítsa, hogy nem állnak rendelkezésre megfelelőbb, kevésbé torzító eszközök.

31. Az iránymutatás 41. pontjának való megfelelés ellenőrzése céljából kérjük, bizonyítsa, hogy a támogatási intézkedést úgy tervezték meg, hogy ne veszélyeztesse az ugyanazon piaci hiányosság orvoslására irányuló egyéb intézkedések – például olyan piaci alapú mechanizmusok, mint az EU ETS – hatékonyságát.

32. Az iránymutatás 42. pontjának való megfelelés ellenőrzése céljából kérjük, erősítse meg, hogy a támogatási intézkedés(ek) egyik kedvezményezettje sem vonható felelősségre szennyezésért a hatályos uniós vagy nemzeti jog értelmében („*a szennyező fizet” elv*).

33. Az iránymutatás 238. pontjának való megfelelés ellenőrzése érdekében kérjük, igazolja, hogy a támogatás nem mentesíti a hulladékot termelő vállalkozásokat a hulladék kezelésével kapcsolatos azon költségek vagy kötelezettségek alól, amelyekért az uniós vagy nemzeti jog alapján felelősek, beleértve a kiterjesztett gyártói felelősségi rendszereket is; ezenkívül igazolja, hogy a támogatás nem mentesíti a vállalkozásokat azon költségek alól, amelyeket a vállalkozás szokásos költségeinek kell tekinteni.

34. Az iránymutatás 43–46. pontjának való megfelelés ellenőrzése és annak bizonyítása érdekében, hogy a különböző támogatási eszközök közül a legmegfelelőbbet választották ki, kérjük, adja meg a következő információkat:

(a) Amint azt az iránymutatás 44. pontja előírja, kérjük fejtse ki, hogy miért kevésbé megfelelőek más, potenciálisan kevésbé torzító támogatási formák. A támogatás kevésbé torzító formái lehetnek a közvetlen támogatásokhoz képest a visszatérítendő előlegek; az adócsökkentésekhez képest az adójóváírások; vagy a tőkeinstrumentumokhoz képest a pénzügyi eszközökön alapuló más támogatási formák, mint az adósságinstrumentumok, ideértve például az alacsony kamatozású hiteleket vagy kamatkedvezményeket, állami garanciákat, vagy kedvező feltételekkel történő alternatív finanszírozást.

(b) Kérjük, bizonyítsa, hogy a támogatási eszközt az iránymutatás 45. pontjában előírtak szerint azon piaci hiányosságnak megfelelően választották ki, amelynek kezelésére a támogatási intézkedés(ek) irányul(nak).

(c) Kérjük, ismertesse, hogy a támogatási intézkedés és annak kialakítása milyen szempontból megfelelő a támogatással megcélzott intézkedés célkitűzésének eléréséhez (az iránymutatás 46. pontja).

2.1.3. Arányosság

*Az e szakaszban kért információk közlésével kapcsolatban lásd az iránymutatás 239–244. pontját. Felhívjuk a figyelmet arra, hogy az alábbi három (2.1.3.1., 2.1.3.2. és 2.1.3.3.) szakasz egymás alternatívája. Kérjük, csak az alkalmazandó szakaszra válaszoljon, a javasolt intézkedés kialakításától függően [a beszedéshez nyújtott működési támogatás tekintetében lásd a 2.1.3.3. szakaszt].*

2.1.3.1. Támogatás az iránymutatás 240–244. pontjában meghatározott támogatási intenzitások alapján

35. Az intézkedés keretében elszámolható költségek ismertetése érdekében kérjük, hogy az iránymutatás 239. pontja alapján azonosítsa a környezetvédelem magasabb szintjének eléréséhez közvetlenül kapcsolódó beruházási többletköltségeket.

36. Kérjük, ismertesse, hogyan fogják meghatározni és ellenőrizni a tényleges helyzet és a kevésbé környezetkímélő forgatókönyv szerinti beruházási költségeket.

37. Ha a termék, anyag vagy vegyi anyag újrahasználat nélkül hulladéknak minősül, és nincs jogi követelmény az adott termék, anyag vagy vegyi anyag ártalmatlanítására vagy egyéb kezelésére, kérjük, erősítse meg, hogy az elszámolható költségek meg fognak egyezni az érintett termék, anyag vagy vegyi anyag visszanyeréséhez szükséges beruházással.

38. Kérjük, tüntesse fel az intézkedés keretében alkalmazandó maximális támogatási intenzitásokat, és jelezze, hogy vonatkoznak-e rájuk bónuszok (az iránymutatás 241–244. pontja).

39. Ökoinnovációs tevékenységek esetében kérjük, ismertesse, hogy teljesülnek a következő együttes feltételek (az iránymutatás 244. pontja):

(a) Az ökoinnovációs tevékenység új, vagy az iparágában legkorszerűbbnek tekintett uniós szintnél jelentős mértékben jobb[[8]](#footnote-8).

(b) A várt környezeti előny jelentős mértékben meghaladja a hasonló tevékenységek terén a legkorszerűbb technológiák általános fejlődéséből származó javulást[[9]](#footnote-9).

(c) A tevékenység innovatív jellege – technológiai, piaci vagy pénzügyi tekintetben – egyértelműen kockázatot hordoz magában, amely magasabb a hasonló jellegű, nem innovatív tevékenységekhez általában társuló kockázatnál[[10]](#footnote-10).

40. Ha az iránymutatás 241–244. pontjától eltérően úgy ítélik meg, hogy a maximális támogatási intenzitásokat meghaladó támogatásra van szükség, kérjük, tüntesse fel a szükségesnek ítélt támogatás mértékét, és az iránymutatás 51–52. pontjával összhangban indokolja a fenti 15. kérdésre adott válaszban azonosított tényleges helyzetben és kontrafaktuális forgatókönyvekben szereplő referenciaprojekteken végzett finanszírozásihiány-elemzés alapján.

E finanszírozásihiány-elemzéshez kérjük, hogy nyújtson be számszerűsítést a fenti 15. kérdésre adott válaszban azonosított tényleges helyzet(ek) és reális kontrafaktuális forgatókönyv(ek)[[11]](#footnote-11) tekintetében az összes fő költségről és bevételről, a kedvezményezettek (vagy a referenciaprojektek) becsült súlyozott átlagos tőkeköltségéről (WACC) a jövőbeni pénzforgalom diszkontálásához, valamint a projekt/referenciaprojekt élettartama alatt a tényleges helyzet és a kontrafaktuális forgatókönyv nettó jelenértékéről.

(a) Kérjük, hogy mindezt az e bejelentési formanyomtatványhoz csatolt mellékletben közölje (olyan Excel-fájl használatával, amelyben az összes képlet látható).

(b) Kérjük, részletesen ismertesse a tényleges helyzetben és a valószínű kontrafaktuális forgatókönyvben feltüntetett költségek és bevételek számszerűsítésének valamennyi szempontjához használt feltételezéseket, módszereket, indokolást és alapul vett forrásokat (például adja meg az említett forgatókönyvek kidolgozásához használt feltételezéseket, és a feltételezések forrását/indokolását).

(c) Egyedi támogatások és különösen korlátozott számú kedvezményezettnek szóló támogatási programok esetében a tagállamnak a projekt részletes üzleti tervének szintjén kell bemutatnia az igazoló bizonyítékokat.

Támogatási programok esetében a tagállamnak egy vagy több referenciaprojekt alapján kell bemutatnia az igazoló bizonyítékokat.

(d) E bejelentési formanyomtatványhoz az iránymutatás 39. lábjegyzetében említett dokumentumokat is csatolhatja. Az igazgatótanácsi dokumentumok különösen hasznosak lehetnek az egyedi támogatási intézkedések vagy a különösen korlátozott számú kedvezményezettnek szóló programok esetében. Ha ilyen dokumentumokat csatol a bejelentési formanyomtatványhoz, kérjük, alább sorolja fel e dokumentumokat, feltüntetve a szerzőjüket, a készítésük időpontját és a felhasználásuk kontextusát.

41. Kérjük, bizonyítsa azt is, hogy a 40. kérdésben megjelölt módon megállapított magasabb támogatási összeg alkalmazása nem eredményez a finanszírozási hiányt meghaladó támogatást.

42. Ha az iránymutatás 52. pontja alkalmazandó, tehát a legvalószínűbb kontrafaktuális forgatókönyv szerint a kedvezményezett nem folytatja a tevékenységet vagy a beruházást, vagy üzleti tevékenységét változások nélkül végzi, kérjük, támassza alá bizonyítékokkal ezt a feltételezést.

43. Az iránymutatás 245. pontjával összhangban kérjük, erősítse meg, hogy amennyiben a 40. kérdés alapján magasabb támogatási intenzitásra van szükség, hatóságaik utólagos ellenőrzést fognak végezni a szükséges támogatás mértékére vonatkozó feltételezések ellenőrzése és visszakövetelési mechanizmus bevezetése érdekében, valamint ismertesse a tagállam által bevezetni kívánt nyomonkövetési és visszakövetelési mechanizmusokat.

2.1.3.2. A versenyeztetéses ajánlattételi eljárás keretében odaítélt támogatás arányossága

*Az e szakaszban kért információk közlésével kapcsolatban lásd az iránymutatás 49., 50. és 246. pontját.*

44. Az iránymutatás 49., 50. és 246. pontjának való megfelelés ellenőrzése céljából kérjük, közölje az alábbi információkat:

(a) Kérjük, ismertesse hogyan gondoskodnak a hatóságok arról, hogy az ajánlattételi eljárás előzetesen, az intézkedés céljával összhangban nyitott, világos, átlátható és megkülönböztetésmentes, objektív kritériumok alapján meghatározott legyen, és minimalizálja a stratégiai ajánlattétel kockázatát (az iránymutatás 49. pontjának a) alpontja).

(b) Az ajánlatok rangsorolásához és végső soron a versenyeztetéses ajánlattételi eljárás keretében odaítélt támogatás mértékének megállapításához használt kiválasztási kritériumok. Konkrétabban:

1. Kérjük, sorolja fel a kiválasztási kritériumokat, és jelölje meg, hogy közülük melyek kapcsolódnak közvetlenül vagy közvetve az intézkedés(ek) fő célkitűzéseihez, illetve melyek nem. Kérjük, hogy a súlyozott értéküket is tüntesse fel.

1. Kérjük, ismertesse, hogyan helyezik a kiválasztási kritériumok az intézkedés(ek) fő célkitűzéseihez való hozzájárulást közvetlen vagy közvetett viszonyba a pályázó által igényelt támogatási összeggel. Ez kifejezhető például az egy környezetvédelmi vagy energiaegységre jutó támogatásban (az iránymutatás 50. pontja és 44. lábjegyzete).

1. Amennyiben vannak más kiválasztási kritériumok, amelyek közvetlenül vagy közvetve nem kapcsolódnak az intézkedés(ek) fő célkitűzéseihez, kérjük, indokolja a javasolt megközelítést, és ismertesse, hogyan felel meg az intézkedés(ek) célkitűzéseinek. Kérjük, erősítse meg azt is, hogy e kritériumok nem haladják meg az összes kiválasztási kritérium súlyozott értékének 30 %-át (az iránymutatás 50. pontja).

1. Kérjük, adja meg, hogy az egyes versenyeztetéses ajánlattételi eljárásokban a pályázatok benyújtásának határideje előtt mennyi idővel teszik közzé a kiválasztási kritériumokat (az iránymutatás 49. pontjának b) alpontja, valamint 43. lábjegyzete).

(c) Kérjük, ismertesse, mely elemekre alapozták azt a feltételezést, hogy az ajánlattételi eljárás nyitott és megfelelő számú ajánlattevőre tervezett lesz, tehát várhatóan nem minden ajánlattevő részesül majd támogatásban, és az ajánlattevők várható száma elegendő lesz a tényleges verseny biztosításához a program időtartama alatt (az iránymutatás 49. pontjának c) alpontja). Kérjük, hogy az ismertetés során vegye figyelembe a program költségvetését vagy volumenét. Adott esetben kérjük, hivatkozzon a 15. kérdésre adott válaszaiban közölt bizonyítékokra.

(d) Kérjük, közölje az ajánlattételi fordulók tervezett számát, valamint az ajánlattevők első fordulóban és idővel várható számát.

(e) Ha egy vagy több ajánlattételi eljárást túl kevés ajánlattevőre terveztek, kérjük, ismertesse, hogyan és mikor igazítják ki az ajánlattételi eljárások kialakítását a program végrehajtása során, hogy helyreálljon a tényleges verseny (az iránymutatás 49. pontjának c) alpontja).

(f) Kérjük, erősítse meg, hogy kerülik az ajánlattételi eljárás kimenetelének utólagos kiigazítását (például az ajánlattétel eredményéről folytatott utólagos tárgyalásokat vagy az arányosítást) (az iránymutatás 49. pontjának d) alpontja).

(g) Abban az esetben, ha fennáll a „*támogatás igénybevétele nélküli ajánlatok*” lehetősége, kérjük, ismertesse, hogyan biztosítják az arányosságot (lásd az iránymutatás 49. pontját és 42. lábjegyzetét).

(h) Kérjük, tisztázza, hogy a hatóságok előirányozzák-e minimálárak vagy árplafonok használatát a versenyeztetéses ajánlattételi eljárásban. Ha igen, kérjük, indokolja azok használatát, és fejtse ki, hogy azok miért nem korlátozzák a versenyeztetéses ajánlattételi eljárást (az iránymutatás 49. pontja és 42. lábjegyzete).

2.1.3.3. A szelektív hulladékgyűjtés és -válogatás működési költségeit fedező támogatás arányossága

45. Az iránymutatás 247. pontja értelmében a támogatás fedezheti a működési költségeket, ha meghatározott hulladékáramokhoz vagy hulladéktípusokhoz kapcsolódóan a hulladék vagy más termék, anyag vagy vegyi anyag újrahasználatra való előkészítés vagy újrafeldolgozás céljából elkülönített gyűjtésével és válogatásával kapcsolatos. Amennyiben ilyen támogatást tervez, kérjük:

(a) Szolgáltasson bizonyítékot arra vonatkozóan, hogy a támogatást versenyeztetéses ajánlattételi eljárást követően kell nyújtani, amelyet az iránymutatás 49. és 50. pontjában meghatározott kritériumoknak megfelelően folytatnak le, és amelynek megkülönböztetésmentesen nyitva kell állnia minden egyes elkülönített gyűjtési és válogatási szolgáltatást nyújtó gazdasági szereplő előtt. E célból be kell nyújtani a fenti 42. pontban felsorolt információkat és bizonyítékokat.

(b) Tüntesse fel, hogy az ajánlattételi eljárás tartalmaz-e olyan szabályokat, amelyek bizonyos, előre meghatározott körülmények között korlátozzák a támogatást. Amennyiben ez a helyzet áll fenn:

1. Kérjük, igazolja, hogy ezeket a korlátozásokat a működési költségeknek az intézkedés időtartama alatti jövőbeli alakulásával kapcsolatos nagy fokú bizonytalanság indokolja.

1. Kérjük, ismertesse ezeket a szabályokat és a kapcsolódó, jól megalapozott körülményeket.

(c) Kérjük, adjon tájékoztatást a működési támogatásban is részesülő hulladék elkülönített gyűjtésére és válogatására használt létesítménynek nyújtott beruházási támogatásról. Amennyiben mindkét támogatási forma ugyanazokat az elszámolható költségeket fedezi, kérjük, igazolja, hogy a beruházási támogatást levonják az ugyanazon létesítménynek nyújtott működési támogatásból, és hogy ezt hogyan biztosítják.

(d) Kérjük, erősítse meg, hogy a támogatás nyújtásának időtartama nem haladja meg az 5 évet.

2.1.4. Támogatáshalmozódás

*Az e szakaszban kért információk közlésével kapcsolatban lásd az iránymutatás 56–57. pontját.*

46. Amennyiben az általános bejelentési formanyomtatvány I. részében még nem szerepel, és az iránymutatás 56. pontjának való megfelelés ellenőrzése céljából, kérjük, tisztázza, hogy a bejelentett intézkedés(ek) keretében nyújtott támogatás egyidejűleg több támogatási program keretében is odaítélhető-e, vagy ad hoc, illetve csekély összegű támogatással halmozható-e ugyanazon elszámolható költségek vonatkozásában. Ebben az esetben kérjük, részletesen ismertesse e támogatási programokat, az ad hoc, illetve csekély összegű támogatást, valamint a támogatás halmozódásának módját.

47. Ha az iránymutatás 56. pontja alkalmazandó, kérjük, indokolja, hogy a bejelentett intézkedés(ek) keretében projekthez vagy tevékenységhez nyújtott támogatás teljes összege miért nem eredményez túlkompenzációt, illetve miért nem lépi túl az iránymutatás 241–245. pontjában megengedett maximális támogatási összeget. Kérjük, határozza meg az iránymutatás 56. pontjában meghatározott feltételeknek való megfelelés biztosítására alkalmazott módszert mindegyik olyan intézkedésre vonatkozóan, amellyel a bejelentett támogatási intézkedés(ek) keretében nyújtott támogatás halmozható.

48. Ha az iránymutatás 57. pontja alkalmazandó, tehát a bejelentett intézkedés(ek) keretében nyújtott támogatást központilag kezelt (állami támogatásnak nem minősülő) uniós finanszírozással[[12]](#footnote-12) kombinálják, kérjük, indokolja, miért nem eredményez az ugyanazon elszámolható költségek vonatkozásában nyújtott állami finanszírozás teljes összege túlkompenzációt.

2.1.5. Átláthatóság

*Az e szakaszban kért információk közlésével kapcsolatban lásd az iránymutatás 3.2.1.4. szakaszát (58–61. pont).*

49. Kérjük, erősítse meg, hogy a tagállam teljesíteni fogja az iránymutatás 58–61. pontjában meghatározott átláthatósági követelményeket.

50. Kérjük, adja meg az internetes hivatkozást, ahol közzéteszik a jóváhagyott támogatási program vagy az egyedi támogatás odaítéléséről szóló határozat és a végrehajtására vonatkozó rendelkezések teljes szövegét, illetve az eseti jelleggel nyújtott vagy az iránymutatás alapján jóváhagyott és 100 000 EUR-t meghaladó támogatási program keretében nyújtott egyedi támogatásokról szóló tájékoztatást.

2.2. A támogatás versenyre és kereskedelemre gyakorolt indokolatlan negatív hatásainak elkerülése

*Az e szakaszban kért információk közlésével kapcsolatban lásd az iránymutatás 3.2.2. szakaszát (63–70. pont) és 4.4.5. szakaszát (248–252. pont).*

51. Az iránymutatás 67. pontjának való megfelelés ellenőrzése céljából kérjük, adjon tájékoztatást a bejelentett intézkedés(ek) versenyre és kereskedelemre gyakorolt lehetséges rövid és hosszú távú negatív hatásairól.

52. Kérjük, fejtse ki, hogy az intézkedésre vonatkozik-e bármely alábbi helyzet:

(a) Olyan piacot (vagy piacokat) érint, ahol a hagyományos piaci szereplők a piac liberalizációja előtt szereztek piaci erőt.

(b) Versenyeztetéses ajánlattételi eljárásokat von maga után kialakulóban lévő piacon/piacokon, amikor valamely piaci szereplő erős piaci pozícióval rendelkezik.

(c) Csak egy vagy különösen korlátozott számú kedvezményezettnek szól.

53. Amennyiben a támogatási intézkedés meghatározott technológiai választásra/útvonalra összpontosít, kérjük, indokolja a technológiai választást és azt, miért nem gátolja majd tisztább technológiák bevezetését.

54. Ha a bejelentett intézkedés(ek) csak egy vagy különösen korlátozott számú kedvezményezettnek szól(nak), az iránymutatás 68. pontjának való megfelelés ellenőrzése céljából kérjük:

(a) Fejtse ki, hogy a bejelentett intézkedés(ek) növeli/növelik vagy fenntartja/fenntartják-e a kedvezményezett(ek) piaci erejét, illetve gátolja/gátolják-e a meglévő versenytársak bővülését, előidézi/előidézik-e a versenytársak kilépését, vagy eltántorítja/eltántorítják-e az új versenytársakat a piacra lépéstől. E tekintetben azt is fejtse ki, hogy a támogatási intézkedés a kedvezményezett termelési kapacitásának növekedését eredményezi-e.

(b) Ismertesse a kedvezményezett(ek) támogatásban részesítése által esetlegesen előidőzett versenytorzulás korlátozására hozott intézkedés(eke)t.

55. Az iránymutatás 69. pontjának való megfelelés ellenőrzése céljából kérjük, fejtse ki az alábbiakat:

(a) A bejelentett intézkedés(ek) keretében nyújtott támogatás gazdasági tevékenységnek a belső piac egy adott régióján belüli megőrzésére vagy más régiókból való áthelyezésére irányul-e.

(b) Ha igen, kérjük, adja meg, mi a bejelentett intézkedés(ek) nettó környezeti hatása, hogyan javítja/javítják a bejelentett intézkedés(ek) a környezetvédelem meglévő szintjét a tagállamokban.

(c) Miért nem gyakorol a bejelentett intézkedés(ek) keretében nyújtott támogatás nyilvánvalóan negatív hatást a versenyre és a kereskedelemre.

(d) Egyedi támogatás esetén a kedvezményezett által végrehajtandó beruházások helyszínének kiválasztását meghatározó fő tényezők.

56. Az iránymutatás 70. pontjának való megfelelés ellenőrzése céljából:

(a) Kérjük, erősítse meg, hogy a bejelentett program keretében a támogatást összeegyeztethetőnek nyilvánító bizottsági határozatról szóló értesítés napjától számított legfeljebb tíz éven belül nyújtható támogatás.

(b) Kérjük, erősítse meg, hogy ha a hatóságuk a program időtartamát a maximális időtartamnál hosszabb időre kívánja kiterjeszteni, akkor újra bejelenti az intézkedést.

57. Az iránymutatás 249. pontjának való megfelelés ellenőrzése érdekében kérjük, indokolja meg, hogy a támogatás nem ösztönzi a hulladékképződést, és nem növeli az erőforrások felhasználását.

58. Az iránymutatás 250. pontjának való megfelelés ellenőrzése érdekében kérjük, igazolja, hogy amennyiben a támogatás növeli az újrahasználatra vagy -hasznosításra szánt hulladék vagy egyéb anyagok és erőforrások iránti keresletet, a megnövekedett kereslet kielégítése érdekében ennek megfelelően növelni fogják az ilyen hulladék, egyéb anyagok és erőforrások gyűjtési kapacitását.

59. Az iránymutatás 251. pontjának való megfelelés ellenőrzése érdekében kérjük, jelezze, hogy a támogatásnak lesz-e potenciális hatása az érintett termékekhez kapcsolódó elsődleges és másodlagos anyagok piacának működésére, és hogy ezek a lehetséges hatások milyen következményekkel járnak.

60. Az iránymutatás 252. pontjának való megfelelés ellenőrzése érdekében, amennyiben a támogatás meghatározott hulladékáramokkal vagy hulladéktípusokkal kapcsolatban újrahasználatra vagy újrafeldolgozásra való előkészítés céljából a hulladék vagy más termékek, anyagok elkülönített gyűjtésével és szétválogatásával kapcsolatos működési költségeket fedezi, kérjük, jelezze, hogy a támogatás kölcsönhatásba kerülhet-e az Ön tagállamában működő kiterjesztett gyártói felelősségi rendszerekkel, kérjük, ismertesse az ilyen rendszereket, és részletezze, hogy a támogatás milyen kölcsönhatást idézhet elő.

3. A támogatás pozitív hatásainak összevetése a versenyre és a kereskedelemre gyakorolt negatív hatásokkal

*Az e szakaszban kért információk közlésével kapcsolatban lásd az iránymutatás 3.3. szakaszát (71–76. pont).*

61. Az iránymutatás 72. pontjának való megfelelés ellenőrzése érdekében kérjük, fejtse ki, hogy a bejelentett intézkedés keretében támogatott tevékenységek megfelelnek-e az (EU) 2020/852 európai parlamenti és tanácsi rendelet[[13]](#footnote-13) 3. cikkében a környezeti szempontból fenntartható gazdasági tevékenységekre vonatkozóan előírt kritériumoknak, beleértve a jelentős károkozás elkerülését célzó elvet vagy más hasonló módszertant.

62. Versenyeztetéses ajánlattételi eljárás esetén: Kérjük, fejtse ki, hogy a bejelentett intézkedés(ek) tartalmaz(nak)-e olyan jellemzőket, amelyek megkönnyítik a kkv-k versenyeztetéses ajánlattételi eljárásokban való részvételét. Ha igen, kérjük, ismertesse ezeket a jellemzőket, és indokolja, miért haladják meg a kkv-k részvételének biztosításából fakadó pozitív hatások a lehetséges torzító hatásokat.

C. szakasz: Értékelés

*Az e szakaszban kért információk közlésével kapcsolatban lásd az iránymutatás 5. szakaszát (455–463. pont).*

63. Ha a bejelentett intézkedés(ek) túllépi(k) az iránymutatás 456. pontjában foglalt költségvetést/kiadásokat, kérjük, fejtse ki, hogy álláspontjuk szerint miért alkalmazandó az iránymutatás 457. pontjában meghatározott kivétel, vagy mellékletben csatolja ehhez a bejelentési formanyomtatványhoz az iránymutatás 458. pontjában előírt terjedelmű értékelési terv tervezetét[[14]](#footnote-14).

64. Értékelési terv tervezetének benyújtása esetén kérjük:

(a) Az alábbiakban foglalja össze az értékelési terv mellékletben csatolt tervezetét.

(b) Kérjük, erősítse meg, hogy betartják az iránymutatás 460. pontjának rendelkezéseit.

(c) Adja meg az értékelési terv közzétételének időpontját és az internetes hivatkozást, ahol nyilvánosan hozzáférhető lesz.

65. Az iránymutatás 459. pontja b) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, és időtartama meghaladja a három évet, kérjük, erősítse meg, hogy értékelési terv tervezetét jelentik be 30 munkanapon belül az olyan jelentős módosítást követően, amely a program költségvetését bármely évben 150 millió EUR vagy a program teljes időtartama alatt 750 millió EUR fölé növeli.

66. Az iránymutatás 459. pontja c) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, kérjük, az alábbiakban vállaljon kötelezettséget arra, hogy a tagállam értékelési terv tervezetét jelenti be 30 munkanapon belül azt követően, hogy az előző évre vonatkozóan 150 millió EUR-t meghaladó kiadások kerülnek be a hivatalos elszámolásba.

67. Az iránymutatás 461. pontjának való megfelelés ellenőrzése céljából:

(a) Kérjük, tisztázza, hogy már kiválasztották-e vagy a későbbiekben fogják kiválasztani a független szakértőt.

(b) Kérjük, adjon tájékoztatást a szakértő kiválasztására vonatkozó eljárásról.

(c) Kérjük, indokolja a szakértő engedélyező hatóságtól való függetlenségét.

68. Az iránymutatás 461. pontjának való megfelelés ellenőrzése céljából:

(a) Kérjük, adja meg az időközi és a végső értékelési jelentés benyújtására vonatkozóan javasolt határidőket. Felhívjuk a figyelmet arra, hogy az iránymutatás 463. pontjával összhangban a végső értékelési jelentést kellő időben – de legkésőbb a program lejárta előtt kilenc hónappal – be kell nyújtani a Bizottság számára ahhoz, hogy a Bizottság megvizsgálhassa a támogatási program meghosszabbításának lehetőségét. Megjegyzendő továbbá, hogy ez a határidő lerövidülhet azon programok esetében, amelyeknél a végrehajtás utolsó két évében válik szükségessé az értékelési követelmény alkalmazása.

(b) Kérjük, erősítse meg, hogy az időközi és a végső értékelési jelentést közzéteszik. Kérjük, adja meg e jelentések közzétételének időpontját és az internetes hivatkozást, ahol nyilvánosan hozzáférhetők lesznek.

D. szakasz: Jelentéstétel és nyomon követés

*Az e szakaszban kért információk közlésével kapcsolatban lásd az iránymutatás 6. szakaszát (464. és 465. pont).*

69. Kérjük, erősítse meg, hogy a tagállam teljesíteni fogja az iránymutatás 6. szakaszának 464. és 465. pontjában meghatározott jelentéstételi és nyomonkövetési követelményeket.

1. Felhívjuk a figyelmet arra, hogy támogatási program esetében az időtartam annak az időszaknak felel meg, amelyben támogatási kérelmet lehet benyújtani, illetve támogatásról lehet dönteni (tehát magában foglalja a nemzeti hatóságok számára a támogatási kérelmek jóváhagyásához szükséges időt is). Az e kérdésben említett időtartam nincs összefüggésben a támogatási program keretében kötött szerződések időtartamával, amely meghaladhatja az intézkedés időtartamát. [↑](#footnote-ref-1)
2. Felhívjuk a figyelmet arra, hogy a tényleges vagy a becsült költségvétés megváltoztatása a támogatás módosításának minősülhet, amely esetben új bejelentésre lesz szükség. [↑](#footnote-ref-2)
3. Felhívjuk a figyelmet arra, hogy az iránymutatás 38., 52., 165., 166. és 167. pontja, valamint 39. és 45. lábjegyzete további iránymutatást nyújt a valószínű kontrafaktuális forgatókönyv kidolgozásához. [↑](#footnote-ref-3)
4. A „referenciaprojekt” fogalmának meghatározása az iránymutatás 19. pontjának 63. alpontjában található. [↑](#footnote-ref-4)
5. Ha közelmúltbeli versenyeztetéses eljárást vesz alapul, kérjük, ismertesse, miért tekinthető az adott ajánlattételi eljárás versenyeztetéses eljárásnak, kitérve arra, hogy adott esetben hogyan kerülték el az előre nem látható nyereséget a versenyeztetéses ajánlattételi eljárásba bevont különböző technológiáknál, és miért összehasonlítható, például:

   A feltételek (például szerződési feltételek és időtartam, beruházási határidők, a támogatási kifizetések inflációhoz indexáltsága vagy annak hiánya) hasonlók voltak a bejelentett intézkedésben javasoltakhoz?

   A versenyeztetéses eljárást hasonló makrogazdasági környezetben folytatták le?

   Hasonlók voltak a technológiák/projekttípusok? [↑](#footnote-ref-5)
6. Az iránymutatás 19. pontjának 89. alpontja szerint az „uniós szabvány”:

   *olyan kötelező uniós szabvány, amely meghatározza az egyes vállalkozások által környezeti szempontból elérendő szinteket, kivéve az uniós szinten meghatározott olyan normákat vagy célokat, amelyek a tagállamokra kötelezőek, de az egyes vállalkozásokra nem;*

   *a 2010/75/EU irányelvben meghatározott elérhető legjobb technikák (BAT) használatának, valamint annak biztosítása kötelezettsége, hogy a kibocsátási szintek ne haladják meg a BAT alkalmazása során elérhető szinteket; amennyiben az elérhető legjobb technikához kapcsolódó kibocsátási szintet a 2010/75/EU irányelv vagy más vonatkozó irányelvek alapján elfogadott végrehajtási jogi aktus tartalmazza, ezen iránymutatás alkalmazásában az adott szintet kell használni; amennyiben az említett szinteket tartományban állapítják meg, az a korlát alkalmazandó, amelynél az adott vállalkozásnál az elérhető legjobb technikákat először elérték.* [↑](#footnote-ref-6)
7. Amennyiben a bizonyítás megfelelő, az érintett régió vagy régiók szintjén fennálló sajátos helyzet is figyelembe vehető. [↑](#footnote-ref-7)
8. Az újdonságot a tagállamok például az innováció, valamint a bevezetés és elterjesztés piaci viszonyainak pontos leírása alapján igazolhatják, összevetve az ugyanazon iparágban tevékenykedő más vállalkozások által általában alkalmazott legkorszerűbb folyamatokkal vagy szervezési technikákkal. [↑](#footnote-ref-8)
9. Ha mennyiségi paraméterek alkalmazhatók az ökoinnovációs tevékenységek szabványos, nem innovatív tevékenységekkel való összehasonlítására, a „jelentős mértékben meghaladja” azt jelenti, hogy az ökoinnovációs tevékenységektől elvárt marginális javulás – a csökkent környezeti kockázat vagy szennyezés, vagy az energia- vagy erőforrás-felhasználás nagyobb hatékonysága tekintetében – legalább kétszer akkora, mint a hasonló jellegű, nem innovatív tevékenységek általános fejlődésétől elvárt marginális javulás. Amennyiben a javasolt megközelítés valamely esetben nem alkalmazható, vagy a számszerű összehasonlítás elvégzése nem lehetséges, az állami támogatásra irányuló kérelemnek tartalmaznia kell az e szempont értékeléséhez használt módszer részletes leírását, amely biztosítja, hogy a javasolt módszernek megfelelő szabványt használjanak. [↑](#footnote-ref-9)
10. A tagállamok ezt a kockázatot például a következőkön keresztül szemléltethetik: a vállalkozás forgalmához viszonyított költségek, a fejlesztéshez szükséges idő, az ökoinnovációból várt haszon a költségekkel összevetve, valamint a meghiúsulás valószínűsége. [↑](#footnote-ref-10)
11. Lásd még az iránymutatás 51–53. pontjában, valamint 45. és 46. lábjegyzetében foglalt további tájékoztatást. [↑](#footnote-ref-11)
12. A központilag kezelt uniós finanszírozás az európai uniós intézmények, ügynökségek, közös vállalkozások és egyéb szervek által központilag kezelt uniós finanszírozás, amely sem közvetlenül, sem közvetve nem tartozik a tagállam ellenőrzése alá. [↑](#footnote-ref-12)
13. Az Európai Parlament és a Tanács (EU) 2020/852 rendelete (2020. június 18.) a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról (HL L 198., 2020.6.22., 13. o.). [↑](#footnote-ref-13)
14. Az értékelési terv bejelentésére szolgáló kiegészítő adatlap (III.8. rész) sablonja a következő internetcímen érhető el: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-14)