CUID III.6.E - Bileog faisnéise forlíontaí maidir le státchabhair a dheonaítear faoi na Treoirlínte maidir le státchabhair le haghaidh na haeráide, chosaint an chomhshaoil agus an fhuinnimh 2022 (dá ngairtear ‘CEEAG’ anseo feasta) - Roinn 4.4 – Cabhair le haghaidh éifeachtúlacht acmhainní agus chun tacú leis an aistriú chuig geilleagar ciorclach

*Baineann an bhileog faisnéise forlíontaí seo le bearta a chumhdaítear i Roinn 4.4 CEEAG. Má áirítear san fhógra bearta a chumhdaítear i níos mó ná roinn amháin CEEAG, líon isteach freisin an bhileog faisnéise forlíontaí a bhaineann leis an roinn CEEAG lena mbaineann a luaithe a bheidh sí ar fáil.*

*Na doiciméid uile a sholáthraíonn na Ballstáit mar iarscríbhinní a ghabhann leis an mbileog faisnéise forlíontaí seo, ní mór iad a bheith uimhrithe agus ní mór uimhreacha na ndoiciméad a bheith léirithe sna ranna ábhartha den bhileog faisnéise forlíontaí seo.*

Roinn A: Achoimre ar phríomh-shaintréithe an bhirt/na mbeart a dtugtar fógra ina leith

1. Cúlra agus cuspóir/cuspóirí an bhirt/na mbeart a dtugtar fógra ina leith.
   1. Mura bhfuil sé pléite cheana faoi roinn 5.2 den Fhoirm Faisnéise Ginearálta (Cuid I), tabhair an cúlra agus an príomhchuspóir, lena n-áirítear aon sprioc de chuid an Aontais maidir leis an aistriú i dtreo geilleagar ciorclach a bhfuil sé beartaithe leis an mbeart tacú léi.

* 1. Sonraigh aon chuspóir eile a shaothraítear leis an mbeart. I gcás aon chuspóir nach cuspóir comhshaoil amach is amach é, mínigh cé acu a d’fhéadfadh nó nach bhféadfadh aon saobhadh iomaíochta ar an margadh inmheánach a bheith mar thoradh air.

1. **Teacht i bhfeidhm agus fad**:
   1. A mhéid nár soláthraíodh cheana faoi roinn 5.4 den Fhoirm Faisnéise Ginearálta (Cuid I), sonraigh an dáta óna bhfuil sé beartaithe go dtiocfaidh an scéim cabhrach i bhfeidhm;

* 1. Sonraigh fad na scéime[[1]](#footnote-1).

1. **Tairbhí/tairbhithe** 
   1. Mura bhfuil sé curtha ar fáil cheana faoi roinn 3 den Fhoirm Faisnéise Ginearálta (Cuid I), tabhair tuairisc ar thairbhí (féideartha) an bhirt/na mbeart;

* 1. Sonraigh suíomh an tairbhí nó na dtairbhithe (féideartha) (i.e. mura bhfuil ach eintitis eacnamaíocha atá lonnaithe sna Ballstáit lena mbaineann nó i mBallstáit eile freisin incháilithe chun páirt a ghlacadh sa bheart).

* 1. Chun measúnú a dhéanamh ar chomhlíonadh phointe 15 CEEAG, sonraigh an ndeonaítear cabhair faoin mbeart nó faoi na bearta i bhfabhar gnóthas (gnóthas aonair nó cuid de scéim) atá faoi réir ordú gnóthaithe gan íoc tar éis cinneadh roimhe sin ón gCoimisiún lena ndearbhaítear go bhfuil cabhair neamhdhleathach agus neamh‐chomhoiriúnach leis an margadh inmheánach.

Más amhlaidh, tabhair faisnéis maidir leis an méid cabhrach atá fós le haisghabháil ionas go gcuirfidh an Coimisiún san áireamh é sa mheasúnú ar an mbeart cabhrach/na bearta cabhrach.

1. Deimhnigh nach mbaineann an beart/na bearta le cabhair le haghaidh gníomhaíochtaí nach dtagann faoi raon feidhme chur i bhfeidhm CEEAG (féach pointe 13 CEEAG). Murab amhlaidh, tabhair sonraí.

1. **Buiséad agus maoiniú an bhirt/na mbeart**.
   1. Mura bhfuil sé luaite cheana sa tábla faoi roinn 7.1 den Fhoirm Faisnéise Ginearálta (Cuid I), tabhair an buiséad bliantúil agus/nó an buiséad iomlán le haghaidh fhad iomlán an bhirt/na mbeart; murab eol an buiséad iomlán (mar shampla toisc go mbraitheann sé ar thorthaí na dtairiscintí), sonraigh buiséad measta, lena n-áirítear na toimhdí a úsáideadh chun an buiséad measta lena mbaineann a ríomh[[2]](#footnote-2).

* 1. más trí thobhach a mhaoinítear an beart, soiléirigh na nithe seo a leanas:
     + 1. an le dlí nó le haon ghníomh reachtach eile a shocraítear an tobhach; más amhlaidh, tabhair an gníomh dlí, uimhir agus dáta a ghlactha agus a theacht i bhfeidhm, an nasc idirlín chuig an ngníomh dlí;

* + - 1. an ngearrtar an tobhach go cothrom ar tháirgí intíre agus allmhairithe;

* + - 1. an rachaidh an beart a dtugtar fógra ina leith chun tairbhe do tháirgí intíre agus do tháirgí a allmhairítear go cothrom;

* + - 1. an maoinítear an beart go hiomlán nó go páirteach leis an tobhach. Mura maoinítear an beart ach go páirteach leis an tobhach, sonraigh foinsí eile maoinithe an bhirt agus cion gach foinse acu sin;

* + - 1. an maoinítear bearta cabhrach eile leis an tobhach lena maoinítear an beart a dtugtar fógra ina leith. Más amhlaidh, sonraigh na bearta cabhrach eile a mhaoinítear leis an tobhach lena mbaineann.

Roinn B: Measúnú comhoiriúnachta ar an gcabhair

# Coinníoll dearfach: ní mór forbairt gníomhaíochta eacnamaíche a éascú leis an gcabhair

## Cuidiú le forbairt gníomhaíochta eacnamaíche

*Chun an fhaisnéis sa roinn seo a sholáthar, féach roinn 3.1.1 (pointí 23-25) agus ranna 4.4.1 (pointí 217-219) agus 4.4.2 (pointí 220-224) CEEAG.*

1. Le hAirteagal 107(3), pointe (c), den Chonradh ar Fheidhmiú an Aontais Eorpaigh (‘an Conradh’) foráiltear go bhféadfaidh an Coimisiún a dhearbhú go bhfuil cabhair áirithe comhoiriúnach, is é sin ‘*cabhair chun forbairt ghníomhaíochtaí eacnamaíocha áirithe nó limistéar eacnamaíoch áirithe a éascú, nuair nach n‑athraíonn an chabhair sin dálaí trádála an oiread go mbeadh dochar ann don leas coiteann’*. Dá bhrí sin, le cabhair a luíonn leis an margadh inmheánach faoin bhforáil sin den Chonradh ní mór rannchuidiú le forbairt gníomhaíochta eacnamaíche áirithe.

Chun measúnú a dhéanamh ar chomhlíonadh phointe 23 CEEAG, sainaithin na gníomhaíochtaí eacnamaíocha a éascófar mar thoradh ar an gcabhair agus an chaoi a dtacaítear le forbairt na ngníomhaíochtaí sin.

1. Chun measúnú a dhéanamh ar chomhlíonadh phointe 25 CEEAG, tabhair tuairisc ar cibé ‘*a* rannchuideoidh *an chabhair le cuspóirí bheartas aeráide an Aontais, cuspóirí bheartas comhshaoil an Aontais agus cuspóirí bheartas fuinnimh an Aontais a bhaint amach agus conas a dhéanfar sin, agus, go sonrach, tairbhí na cabhrach a bhfuil coinne leo maidir le cuidiú nach beag le cosaint an chomhshaoil, lena n-áirítear maolú ar an athrú aeráide, nó feidhmiú éifeachtúil an mhargaidh inmheánaigh fuinnimh*’.

1. Ina theannta sin, cuir i dtábhacht a mhéid a bhaineann an chabhair leis na beartais a dtugtar tuairisc orthu faoi phointí 217 go 219 CEEAG.

1. Tabhair tuairisc ar na ceanglais incháilitheachta is infheidhme maidir leis an tairbhí/na tairbhithe (mar shampla trí aon cheanglas teicniúil, comhshaoil (i.e. ceadanna), airgeadais (i.e. comhthaobhachtaí) nó aon cheanglas eile is gá don tairbhí/do na tairbhithe a chomhlíonadh a chur san áireamh).

1. Maidir le cabhair aonair agus scéimeanna cabhrach atá ag dul chun tairbhe do líon an-teoranta tairbhithe nó do thairbhí atá ann faoi láthair, soláthair cainníochtú ar na tairbhí comhshaoil a bhfuil coinne leo de bharr an bhirt (acmhainní a shábháiltear/ídiú acmhainní a sheachnaítear) agus mínigh an modh a úsáideadh chun iad a chainníochtú.

1. Tabhair faisnéis maidir le raon feidhme agus gníomhaíochtaí an bhirt cabhrach/na mbeart cabhrach a dtacaítear leo, agus léirigh cé acu de na gníomhaíochtaí a liostaítear i bpointí 220 agus 221 CEEAG lena gcomhfhreagraíonn siad.

1. Tabhair faoi deara nach ndéantar measúnú ar na bearta cabhrach infheistíochta seo a leanas faoi Roinn 4.4:

Teas iarmharach a aisghabháil ó phróisis táirgthe

Gabháil, úsáid agus stóráil carbóin

Bithbhreoslaí, bithleachtanna, bithghás nó breoslaí bithmhaise a tháirgtear le dramhaíl

Giniúint fuinnimh ó dhramhaíl

Fuinnimh nó teas a tháirgtear le dramhaíl a bhaineann le hinfheistíochtaí i gcórais téimh agus fuaraithe ceantair nó lena n-oibriú.

Féach an fhoirm fógra a bhaineann le Roinn 4.1 le haghaidh infheistíochtaí a liostaítear i bpointí a go d, toisc go ndéanfar measúnú ar na bearta sin mar a leagtar amach i Roinn 4.1 CEEAG, agus an fhoirm fógra a bhaineann le Roinn 4.10 le haghaidh na hinfheistíochta ar a dtugtar tuairisc i bpointe e, toisc go ndéanfar measúnú air sin mar a leagtar amach i Roinn 4.10 CEEAG

1. Léirigh cé acu a chumhdaítear nó nach gcumhdaítear leis an mbeart cabhrach freisin costais oibriúcháin chun dramhaíl a bhailiú agus a shórtáil ar leithligh agus má chumhdaítear, cé na sruthanna dramhaíola nó na cineálacha dramhaíola a chumhdaítear.

## Éifeacht dreasachta

*Chun an fhaisnéis sa roinn seo a sholáthar, féach roinn 3.1.2 (pointí 26-32) agus roinn 4.4.3 (pointí 225-233) CEEAG.*

1. Ní féidir a mheas go n-éascaíonn cabhair gníomhaíocht eacnamaíoch ach amháin má tá éifeacht dreasachta aici. Chun measúnú a dhéanamh ar chomhlíonadh phointe 26 CEEAG, mínigh conas a ‘*spreagann [an beart/na bearta] an tairbhí chun a iompraíocht a athrú, chun dul i mbun gníomhaíocht eacnamaíoch bhreise nó gníomhaíocht eacnamaíoch atá níos neamhdhíobhálaí don chomhshaol, nach ndéanfadh sé gan an chabhair nó a dhéanfadh sé ar bhealach srianta nó éagsúil*’.

1. De bhun phointe 28 CEEAG:
   1. Tabhair tuairisc chuimsitheach ar an gcás fíorasach a bhfuil coinne leis mar thoradh ar an mbeart cabhrach agus ar an gcás frithfhíorasach dóchúil nó na cásanna frithfhíorasacha dóchúla in éagmais an bhirt cabhrach.[[3]](#footnote-3) I gcás ina measann tú go bhféadfar tacú le catagóirí éagsúla tairbhithe, áirithigh go bhfuil an cás frithfhíorasach inchreidte le haghaidh gach ceann de na catagóirí sin. Cuir san áireamh na ceanglais maidir leis an gcás frithfhíorasach a áirítear i bpointí 226-230 agus i bpointe 239 CEEAG, go háirithe:
      * 1. Go ginearálta, comhfhreagraíonn an cás frithfhíorasach d’infheistíocht ag a bhfuil an acmhainneacht chéanna, an saolré chéanna agus, i gcás inarb iomchuí, na saintréithe teicniúla ábhartha eile céanna, leis an infheistíocht atá neamhdhíobhálach don chomhshaol, ach is cás é as a n-eascraíonn leibhéal níos ísle cosanta comhshaoil, mar shampla suiteáil ina gcóireáiltear an dramhaíl bunaithe ar oibríocht atá níos ísle in ord tosaíochta ord na réiteach dramhaíola nó ar bhealach nach bhfuil chomh héifeachtúil céanna ó thaobh acmhainní de; i gcás inar féidir an príomh-amhábhar nó an príomhtháirge a chur in ionad, go teicniúil agus go heacnamaíoch, an táirge (thánaistigh) athúsáidte nó athchúrsáilte, féadfar an ghnáthshuiteáil a bhaineann le táirgeadh an phríomh-amhábhair nó an phríomhtháirge a úsáid mar chás frithfhíorasach.
        2. De rogha ar an méid sin, féadfaidh an cás frithfhíorasach comhfhreagairt do cheann amháin de na cásanna seo a leanas freisin:
2. na suiteálacha nó an trealamh atá i bhfeidhm cheana féin a choinneáil ar bun ar feadh tréimhse a chomhfhreagraíonn do shaolré na hinfheistíochta atá neamhdhíobhálach don chomhshaol; sa chás sin, ba cheart na costais lascainithe chothabhála, deisiúcháin agus nuachóirithe thar an tréimhse sin a chur san áireamh (pointe 227 CEEAG);
3. athsholáthar na suiteálacha nó an trealaimh ina dhiaidh sin; sa chás sin, ní mór luach lascainithe na suiteálacha agus an trealaimh a chur san áireamh agus ní mór an difríocht i saolré eacnamaíoch na suiteálacha nó an trealaimh faoi seach a chothromú i gcomhréir le pointe 228 CEEAG;
4. léasú trealaimh nach bhfuil chomh neamhdhíobhálach don chomhshaol agus a d’úsáidfí in éagmais na cabhrach; sa chás sin, ba cheart luach lascainithe léasaithe an trealaimh nach bhfuil chomh neamhdhíobhálach don chomhshaol a chur san áireamh i gcomhréir le pointe 229 CEEAG;
5. i gcás nach bhfuil tionscadal infheistíochta malartach ann, go háirithe i gcás inarb é atá san infheistíocht dá dtugtar cabhair suiteálacha nó trealamh a chur le saoráidí atá ann cheana, sa chás sin féadfar a úsáid mar chás frithfhíorasach suiteálacha nó trealamh nach bhfuil aon ghnáthrogha mhalartach den chineál céanna ann ina leith.

Agus tuairisc á tabhairt ar an gcás fíorasach agus ar an gcás frithfhíorasach nó ar na cásanna frithfhíorasacha a d’fhéadfadh a bheith ann, sonraigh acmhainneacht, saolré agus saintréithe teicniúla eile na hinfheistíochta le haghaidh an cháis fhíorasaigh nó an cháis fhrithfhíorasaigh nó le haghaidh na gcásanna fíorasacha nó na gcásanna frithfhíorasacha araon.

* 1. Mínigh go hachomair an réasúnaíocht atá le rogha an cháis fhrithfhíorasaigh dhóchúil nó na gcásanna frithfhíorasacha dóchúla, i bhfianaise na gcatagóirí éagsúla tairbhithe atá beartaithe, más infheidhme

* 1. Déan cainníochtú ar na costais agus na hioncaim a bhaineann le cásanna fíorasacha agus cásanna frithfhíorasacha agus tabhair údar leis an athrú iompraíochta i gcás inarb ábhartha le haghaidh gach catagóir tairbhí, ar bhonn an mhéid seo a leanas:
     + 1. an tionscadal/na tionscadail lena mbaineann[[4]](#footnote-4), na cásanna frithfhíorasacha comhfhreagracha agus an bhearna chistithe atá mar thoradh orthu

*NÓ*

* + - 1. fianaise chainníochtúil ábhartha atá bunaithe ar staidéir mhargaidh, ar phleananna infheisteoirí, ar thuarascálacha airgeadais, nó ar fhianaise chainníochtúil eile lena n‐áirítear tairiscintí a rinneadh maidir le tionscadail chomhchosúla i bpróisis tairisceana iomaíocha inchomparáide le déanaí.[[5]](#footnote-5)

1. Chun measúnú a dhéanamh ar chomhlíonadh phointe 27 CEEAG, tabhair faisnéis chun a dheimhniú nach dtacaíonn an chabhair leis na costais a bhaineann le gníomhaíocht a dhéanfadh tairbhí na cabhrach pé scéal é agus nach gcúitíonn an chabhair an gnáthriosca gnó a bhaineann le gníomhaíocht eacnamaíoch*.*

1. Chun comhlíonadh phointí 29 agus 31 CEEAG a léiriú:
   * + 1. Deimhnigh nár cuireadh tús leis na hoibreacha ar an tionscadal nó ar an ngníomhaíocht sula ndearna an tairbhí iarratas i scríbhinn ar chabhair chuig na húdaráis náisiúnta;

*NÓ*

* + - 1. I gcás tionscadail ar cuireadh tús leo roimh an iarratas ar chabhair, léirigh go dtagann an tionscadal faoi cheann de na cásanna eisceachtúla dá bhforáiltear i bpointe 31 CEEAG ((a), (b) nó (c)).

1. Chun comhlíonadh phointe 30 CEEAG a léiriú, deimhnigh go n-áirítear an méid seo a leanas ar a laghad san iarratas ar chabhair: ainm an iarratasóra, tuairisc ar an tionscadal nó ar an ngníomhaíocht, lena n-áirítear a suíomh, agus an méid cabhrach is gá chun an tionscadal nó an ghníomhaíocht a dhéanamh.

1. Chun comhlíonadh phointí 32, 232 agus 233 CEEAG a léiriú:
   * + 1. Sonraigh an ann do chaighdeáin de chuid an Aontais[[6]](#footnote-6) is infheidhme maidir leis an mbeart/na bearta a dtugtar fógra ina leith, an ann do chaighdeáin náisiúnta shainordaitheacha atá níos déine nó níos uaillmhianaí ná caighdeáin chomhfhreagracha an Aontais, nó an ann do chaighdeáin náisiúnta shainordaitheacha arna nglacadh in éagmais caighdeáin de chuid an Aontais;

Sa chomhthéacs sin, tabhair faisnéis chun an éifeacht dreasachta a léiriú.

* + - 1. I gcásanna inar glacadh caighdeán ábhartha an Aontais cheana ach nach bhfuil sé i bhfeidhm go fóill, léirigh go bhfuil éifeacht dreasachta ag an gcabhair toisc go ndreasaíonn sé an infheistíocht atá le cur chun feidhme agus le tabhairt i gcrích 18 mí ar a laghad sula dtiocfaidh an caighdeán i bhfeidhm i gcomhréir le pointe 233 CEEAG.

1. Chun comhlíonadh Roinn 4.4.3 CEEAG a léiriú, léirigh cé acu atá nó nach bhfuil tionscadail lena mbaineann tréimhse aisíoca níos lú ná 5 bliana incháilithe do chabhair faoin mbeart cabhrach. Más amhlaidh, mínigh cén fáth a bhfuil gá leis an gcabhair sin chun athrú iompraíochta a spreagadh i gcomhréir le pointe 231 CEEAG.

## Gan sárú ar aon fhoráil ábhartha de dhlí an Aontais

*Chun an fhaisnéis sa roinn seo a sholáthar, féach roinn 3.1.3 (pointe 33) CEEAG.*

1. Tabhair faisnéis chun comhlíonadh fhorálacha ábhartha dhlí an Aontais a dheimhniú, i gcomhréir le pointe 33 CEEAG.

1. Má úsáidtear tobhach chun an beart/na bearta a mhaoiniú, soiléirigh an gá an measúnú a dhéanamh ar chomhlíonadh Airteagail 30 agus 110 den Chonradh. Más gá, léirigh conas a chomhlíonann an beart forálacha Airteagail 30 agus 110 den Chonradh.Sa chomhthéacs sin, is féidir tagairt a dhéanamh don fhaisnéis a chuirtear isteach faoi cheist 5.2. thuas, i gcás ina maoinítear an beart/na bearta a dtugtar fógra ina leith trí thobhach.

# Coinníoll diúltach: ní féidir leis an gcabhair difear míchuí a dhéanamh do choinníollacha trádála an oiread is go mbeadh dochar ann don leas coiteann

## Íoslaghdú ar shaobhadh iomaíochta agus trádála

### Riachtanas na cabhrach

*Chun an fhaisnéis sa roinn seo a sholáthar, féach roinn 3.2.1,1 (pointí 34--38) agus roinn 4.4.4,1 (pointí 234-236) CEEAG.*

1. Mínigh cén cliseadh margaidh/clistí margaidh a shainaithin d’údaráis a chuireann cosc ar leibhéal leordhóthanach cosanta comhshaoil a bhaint amach. Sonraigh an chatagóir faoina dtagann na clistí margaidh sainaitheanta, trí thagairt a dhéanamh do litreacha (a), (b), (c) nó (d) de phointe 34 CEEAG.

1. I gcomhréir le pointe 35 CEEAG, tabhair faisnéis maidir le haon bheartas agus aon bheart atá ann cheana a shainaithin d’údaráis, agus atá dírithe cheana féin ar na clistí rialála nó margaidh a sainaithníodh.

1. Chun comhlíonadh phointe 36 CEEAG a léiriú tabhair faisnéis a léiríonn go ndírítear an chabhair go héifeachtach ar chlistí margaidh iarmharacha, agus aird á tabhairt freisin ar aon bheartas agus aon bheart eile atá i bhfeidhm cheana chun aghaidh a thabhairt ar chuid de na clistí margaidh a sainaithníodh.

1. Chun comhlíonadh phointe 37 CEEAG a léiriú, mínigh, go bhfios do d’údaráis, an bhfuil tionscadail nó gníomhaíochtaí cosúil leo siúd a chumhdaítear leis an mbeart/na bearta a dtugtar fógra ina leith maidir lena n-ábhar teicneolaíoch, lena leibhéal riosca agus lena méid, curtha i gcrích cheana laistigh den Aontas faoi choinníollacha an mhargaidh. I gcás deimhneach, tabhair tuilleadh fianaise chun an gá atá le státchabhair a léiriú.

1. Chun comhlíonadh phointe 38 CEEAG a léiriú, féach an fhianaise chainníochtúil a soláthraíodh cheana faoi cheist 15 thuas.

1. Ina theannta sin, tabhair tuairisc, i gcomhréir le pointe 235 CEEAG, ar na cleachtais tráchtála sheanbhunaithe san earnáil lena mbaineann agus taispeáin go dtéann an tionscadal thar na cleachtais tráchtála sheanbhunaithe sin a chuirtear i bhfeidhm go ginearálta ar fud an Aontais agus ar fud na dteicneolaíochtaí.

1. Chun comhlíonadh phointe 236 CEEAG a léiriú, déan an méid seo a leanas:
   * + 1. I gcás cabhrach le haghaidh bailiú agus sórtáil ar leithligh dramhaíola agus táirgí, ábhar agus substaintí eile, léirigh go bhfuil an bailiú agus sórtáil ar leithligh sin tearcfhorbartha i do Bhallstát[[7]](#footnote-7).

* + - 1. I gcás cabhrach a dheonaítear chun costais oibriúcháin a chumhdach, léirigh go bhfuil gá leis an gcabhair sin le linn idirthréimhse chun forbairt na ngníomhaíochtaí a bhaineann le bailiú agus sórtáil ar leithligh dramhaíola a éascú. Cuir san áireamh aon oibleagáid atá ag gnóthais faoi scéimeanna freagrachta leathnaithe táirgeora agus tabhair tuairisc uirthi, ar oibleagáid í a d’fhéadfadh a bheith curtha chun feidhme agat de bhun Airteagal 8 de Threoir 2008/98/CE.

### Oiriúnacht

*Chun an fhaisnéis sa roinn seo a sholáthar, féach roinn 3.2.1.2 (pointí 39-46) agus roinn 4.4.4.2 (pointe 238) CEEAG.*

1. Chun comhlíonadh phointe 40 CEEAG a fhíorú, léirigh nach bhfuil ionstraimí ar fáil nach bhfuil chomh saobhach céanna agus atá níos iomchuí.
2. Chun comhlíonadh phointe 41 CEEAG a fhíorú, léirigh go bhfuil an beart cabhrach deartha ar bhealach nach mbainfear an bonn d’éifeachtúlacht beart eile lena leigheastar an cliseadh margaidh céanna, amhail sásraí margadhbhunaithe (e.g. CTA AE).

1. Chun comhlíonadh phointe 42 CEEAG a fhíorú, deimhnigh nach bhféadfaí aon duine de thairbhithe an bhirt chabhrach/na mbeart cabhrach a chur faoi dhliteanas i leith an truaillithe faoi dhlí an Aontais nó faoin dlí náisiúnta atá ann cheana (an prionsabal ‘*costas an truaillithe ar an truaillitheoir*’).

1. Chun chomhlíonadh phointe 238 CEEAG a fhíorú, léirigh nach scaoiltear leis an gcabhair gnóthais a ghineann dramhaíl ó aon chostas nó oibleagáid a bhaineann le cóireáil dramhaíola a bhfuil siad faoi dhliteanas ina leith faoi dhlí an Aontais nó faoin dlí náisiúnta, lena n-áirítear faoi scéimeanna freagrachta leathnaithe táirgeora; agus nach scaoiltear gnóthais ó chostais ar cheart a mheas mar ghnáthchostais an ghnóthais mar gheall ar an gcabhair.

1. Chun comhlíonadh phointí 43 go 46 CEEAG a fhíorú, chun oiriúnacht na cabhrach i measc ionstraimí cabhrach éagsúla a léiriú, tabhair an fhaisnéis seo a leanas:
   * + 1. Mínigh cén fáth nach bhfuil foirmeacha cabhrach eile, nach bhfuil chomh saobhach céanna b’fhéidir, chomh hiomchuí céanna, mar a cheanglaítear i bpointe 44 CEEAG. Ar na foirmeacha cabhrach nach mbeadh chomh saobhach céanna a d’fhéadfadh a bheith ann, tá airleacain in-aisíoctha in ionad deontais dhíreacha; creidmheasanna cánach in ionad laghduithe cánach; nó cineálacha cabhrach atá bunaithe ar ionstraimí airgeadais, amhail fiachas, in ionad ionstraimí cothromais, lena n-áirítear, mar shampla, iasachtaí ar ús íseal nó lacáistí ar ús, ráthaíochtaí Stáit, nó soláthar malartach maoinithe ar théarmaí fabhracha.

* + - 1. Léirigh go bhfuil rogha na hionstraime cabhrach iomchuí don chliseadh margaidh a bhfuil sé d’aidhm ag an mbeart cabhrach nó ag na bearta cabhrach aghaidh a thabhairt uirthi, mar a cheanglaítear i bpointe 45 CEEAG.

* + - 1. Mínigh conas atá an beart agus a dhearadh iomchuí chun cuspóir an bhirt ar a bhfuil an chabhair dírithe a bhaint amach, mar a cheanglaítear i bpointe 46 CEEAG.

### Comhréireacht

*Chun an fhaisnéis sa roinn seo a sholáthar, féach pointí 239-244 CEEAG. Tabhair faoi deara go bhfuil na trí roinn 2.1.3.1., 2.1.3.2 agus 2.1.3.3. seo a leanas malartach. Ná tabhair freagraí ach ar an roinn is infheidhme, ag brath ar dhearadh an bhirt atá beartaithe [i gcás cabhair oibriúcháin le haghaidh bailiú, féach roinn 2.1.3.3].*

#### Cabhair bunaithe ar dhéine cabhrach a leagtar amach i bpointí 240-244 CEEAG

1. Chun tuairisc a thabhairt ar na costais incháilithe i gcomhréir le pointe 239 CEEAG, sonraigh na costais infheistíochta bhreise atá nasctha go díreach le leibhéal níos airde cosanta comhshaoil a bhaint amach.

1. Mínigh cén chaoi a gcinnfear agus a bhfíorófar costais infheistíochta na gcásanna fíorasacha agus frithfhíorasacha.

1. I gcás táirgí, substaintí nó ábhar ar féidir a rá fúthu gur dramhaíl iad agus i gcás nach bhfuil aon cheanglas dlíthiúil ann go ndéanfaí na táirgí, na substaintí nó ná hábhair sin a dhiúscairt nó a chóireáil ar shlí eile, deimhnigh go mbeidh na costais incháilithe ag comhfhreagairt don infheistíocht is gá chun na táirgí, na substaintí nó na hábhair lena mbaineann a aisghabháil.

1. Sonraigh na huasteorainneacha cabhrach is infheidhme faoin mbeart agus sonraigh an bhfuil feidhm ag aon bhónas (mar a thuairiscítear i bpointí 241-244 CEEAG).

1. I gcás gníomhaíochtaí éiceanuálaíochta, léirigh go gcomhlíontar na coinníollacha carnacha seo a leanas (pointe 244 CEEAG):
   * + 1. Tá an ghníomhaíocht éiceanuálaíochta nua nó tá sí feabhsaithe go mór i gcomparáid le húrscothacht a tionscail féin san Aontas[[8]](#footnote-8);
       2. Tá an sochar comhshaoil a bhfuil coinne leis i bhfad níos airde ná an feabhas a thiocfaidh as forás ginearálta na húrscothachta i ngníomhaíochtaí inchomparáide[[9]](#footnote-9);
       3. Baineann leibhéal soiléir riosca, ó thaobh na teicneolaíochta, an mhargaidh nó an airgeadais de, le gné nuálach na gníomhaíochta, ar riosca é atá níos airde ná an riosca a bhaineann de ghnáth le gníomhaíochtaí inchomparáide neamhnuálacha[[10]](#footnote-10).

1. Más de mhaolú ar phointí 241-244 CEEAG a mheastar go bhfuil gá le cabhair thar uasdéiní na cabhrach, sonraigh an leibhéal cabhrach a mheastar a bheith riachtanach agus tabhair údar leis ar bhonn anailís ar an mbearna chistithe le haghaidh tionscadail tagartha sna cásanna fíorasacha agus frithfhíorasacha mar a shainaithnítear mar fhreagra ar cheist 15 thuas, i gcomhréir le pointí 51-52 CEEAG.

Maidir leis an anailís sin ar an mbearna chistithe, cuir cainníochtú isteach, maidir leis an gcás fíorasach/na cásanna fíorasacha agus maidir le cás(anna) réalaíoch frithfhíorasach(a)[[11]](#footnote-11) a sainaithníodh mar fhreagra ar cheist 15 thuas, i leith na bpríomhchostas agus na bpríomhioncam uile, meánchostas ualaithe measta chaipitil na dtairbhithe (nó na dtionscadal tagartha) chun sreafaí airgid todhchaí a lascainiú, chomh maith leis an nglanluach láithreach le haghaidh na gcásanna fíorasacha agus frithfhíorasacha, le linn shaolré an tionscadail/an tionscadail tagartha.

* + - 1. Tabhair é sin in Iarscríbhinn a ghabhann leis an bhfoirm fógra seo (trí chomhad Excel a úsáid ina bhfuil na foirmlí uile le feiceáil).

* + - 1. Cuir faisnéis mhionsonraithe isteach maidir leis na toimhdí, na modheolaíochtaí, an réasúnaíocht agus na foinsí is bonn leo, a úsáidtear le haghaidh gach gné de chainníochtú na gcostas agus na n‐ioncam sa chás fíorasach agus an cás frithfhíorasach is dócha a bheidh ann (mar shampla, cuir na toimhdí a úsáideadh chun na cásanna sin a fhorbairt agus foinse/réasúnaíocht maidir leis na toimhdí sin san áireamh).

* + - 1. Maidir le cásanna cabhrach aonair agus scéimeanna aonair atá ag dul chun tairbhe do líon an-teoranta tairbhithe, ní mór don Bhallstát an fhianaise thacaíochta a chur i láthair ar leibhéal phlean gnó mionsonraithe an tionscadail.

Maidir le cásanna scéimeanna cabhrach, ní mór don Bhallstát an fhianaise thacaíochta a chur i láthair ar bhonn tionscadal tagartha amháin nó níos mó.

* + - 1. Is féidir leat na doiciméid a luaitear i bhfonóta 39 CEEAG a chur i gceangal leis an bhfoirm fógra seo freisin. D’fhéadfadh doiciméid bhoird a bheith úsáideach go háirithe le haghaidh bearta cabhrach aonair nó scéimeanna cabhrach aonair atá ag dul chun tairbhe do líon an-teoranta tairbhithe. Má tá na doiciméid sin i gceangal leis an bhfoirm fógra, tabhair liosta de na doiciméid sin thíos, ina sonraítear an t-údar, an dáta ar dréachtaíodh iad agus an comhthéacs inar úsáideadh iad.

1. Léirigh freisin nach mbeadh cabhair a sháródh an bhearna chistithe mar thoradh ar chabhair níos airde a chur i bhfeidhm, ar cabhair í a chinnfí mar a shonraítear i gceist 40.

1. I gcás inarb infheidhme pointe 52 CEEAG, i.e. is é is dóichí gurb é atá i gceist leis an gcás frithfhíorasach nach ndéanann an tairbhí gníomhaíocht ná infheistíocht, nó nach leanann sé dá ghnó gan athruithe, tabhair fianaise chun tacú leis an toimhde sin.

1. I gcomhréir le pointe 245 CEEAG, deimhnigh, má tá gá le déine cabhrach cabhair níos airde bunaithe ar cheist 40, go ndéanfaidh d’údaráis faireachán *ex post* chun na toimhdí a rinneadh faoin leibhéal cabhrach is gá a fhíorú agus chun sásra aisghlámtha a chur i bhfeidhm agus chun tuairisc a thabhairt ar na sásraí faireacháin agus aisghlámtha atá beartaithe ag an mBallstát a thabhairt isteach.

#### Comhréireacht na cabhrach a dheonaítear trí phróiseas tairisceana iomaíoch

*Chun an fhaisnéis sa roinn seo a sholáthar, féach pointí 49, 50 agus 246 CEEAG*.

1. Chun comhlíonadh phointí 49, 50 agus 246 CEEAG a fhíorú, tabhair na nithe seo a leanas:
   * + 1. Mínigh conas a áirithíonn na húdaráis go bhfuil an próiseas tairisceana oscailte, soiléir, trédhearcach agus neamh-idirdhealaitheach, bunaithe ar chritéir oibiachtúla, arna sainiú *ex ante* i gcomhréir le cuspóir an bhirt agus go n-íoslaghdaíonn sé riosca na dtairiscintí straitéiseacha (pointe 49(a) CEEAG).

* + - 1. Na critéir roghnúcháin a úsáidtear chun na tairiscintí a rangú, agus chun an leibhéal cabhrach sa phróiseas tairisceana iomaíoch a shainaithint ar deireadh. Go sonrach:

1. Tabhair liosta de na critéir roghnúcháin agus sonraigh cé acu atá baint dhíreach nó indíreach acu le príomhchuspóirí an bhirt/na mbeart. Cuir isteach a n-ualú.

1. Mínigh conas a chuir na critéir roghnúcháin an rannchuidiú le príomhchuspóirí an bhirt/na mbeart i gcoibhneas díreach nó indíreach le méid na cabhrach arna iarraidh ag an iarratasóir. Féadfar é sin a shloinneadh, mar shampla, i dtéarmaí cabhair in aghaidh an aonaid cosanta comhshaoil nó i dtéarmaí cabhair in aghaidh an aonaid fuinnimh (pointe 50 agus fonóta 44 CEEAG).

1. I gcás ina bhfuil critéir roghnúcháin eile ann nach bhfuil baint dhíreach nó indíreach acu le príomhchuspóirí an bhirt/na mbeart, tabhair cúiseanna leis an gcur chuige atá beartaithe agus mínigh conas atá sé iomchuí do na cuspóirí a shaothraítear leis an mbeart/na bearta. Deimhnigh freisin nach mó ná 30 % d’ualú na gcritéar roghnúcháin uile iad na critéir sin (pointe 50 CEEAG).

1. Mínigh cé chomh fada roimh an sprioc-am chun iarratais a chur isteach i ngach próiseas tairisceana iomaíoch a fhoilseofar na critéir roghnúcháin (pointe 49(b) agus fonóta 43 CEEAG).

* + - 1. Mínigh na gnéithe ar ar bhunaigh tú an toimhde go mbeidh an próiseas tairisceana oscailte agus suibscríofa go cuí, i.e. gur féidir coinne a bheith leis nach bhfaighidh gach tairgeoir cabhair agus gur leordhóthanach an líon tairgeoirí a bhfuil coinne leo chun iomaíocht éifeachtach a áirithiú ar feadh fhad na scéime (pointe 49(c) CEEAG). I do mhíniúchán, cuir buiséad nó méid na scéime san áireamh. I gcás inarb ábhartha, déan tagairt don fhianaise a tugadh sna freagraí faoi cheist 15.

* + - 1. Tabhair faisnéis maidir leis an líon babhtaí tairisceana atá beartaithe agus an líon tairgeoirí a bhfuil coinne leo sa chéad bhabhta agus le himeacht ama.

* + - 1. I gcás próiseas tairisceana gann-suibscríofa amháin nó níos mó, mínigh cén chaoi a gceartófar dearadh na bpróiseas tairisceana le linn chur chun feidhme na scéime chun iomaíocht éifeachtach a athbhunú agus cathain a dhéanfar sin (pointe 49(c) CEEAG).

* + - 1. Deimhnigh go seachnaítear coigeartuithe *ex post* ar thoradh an phróisis tairisceana (amhail caibidlíocht ina dhiaidh sin maidir le torthaí tairisceana nó ciondáil (pointe 49(d) CEEAG).

* + - 1. I gcás inar féidir ‘*tairiscintí fóirdheontais nialasacha*’ a bheith ann, mínigh cén chaoi a ndéanfar an chomhréireacht a áirithiú (féach pointe 49, fonóta 42 CEEAG).

* + - 1. Soiléirigh an bhfuil foráil déanta ag na húdaráis maidir le bonnphraghsanna nó uasteorainneacha a úsáid sa phróiseas tairisceana iomaíoch. I gcás deimhneach, tabhair údar lena n‐úsáid agus mínigh conas nach gcuireann siad srian ar an bpróiseas tairisceana iomaíoch (pointe 49 agus fonóta 42 CEEAG).

#### Comhréireacht na cabhrach lena gcumhdaítear costais oibriúcháin a bhaineann le bailiú agus sórtáil ar leithligh dramhaíola

1. De réir phointe 247 CEEAG, féadfaidh an chabhair na costais oibriúcháin a chumhdach i gcás ina mbaineann sí le bailiú agus sórtáil ar leithligh dramhaíola nó táirgí, ábhar nó substaintí eile a bhaineann le sruthanna sonracha dramhaíola nó cineálacha sonracha dramhaíola d’fhonn ullmhú d’athúsáid nó athchúrsáil. I gcás ina mbeartaíonn tú cabhair den sórt sin, déan an méid seo a leanas:
   * + 1. Tabhair fianaise go ndeonófar an chabhair tar éis próiseas tairisceana iomaíoch a dhéanfar i gcomhréir leis na critéir a leagtar amach i bpointí 49 agus 50 CEEAG, próiseas nach mór a bheith eagraithe ar bhonn neamh-idirdhealaitheach oscailte do gach oibreoir a sholáthraíonn seirbhísí bailithe agus sórtála ar leithligh. Chuige sin, ní mór an fhaisnéis agus an fhianaise a liostaítear faoi phointe 42 thuas a thabhairt.
       2. Tabhair le fios cé acu atá nó nach bhfuil rialacha sa phróiseas tairisceana lena gcuirtear teorainn le cabhair in imthosca áirithe dea-shainaitheanta a bhunaítear *ex ante*. Más amhlaidh atá, déan an méid seo a leanas:
2. Léirigh go bhfuil údar leis na teorainneacha sin mar gheall ar ardleibhéal éiginnteachta maidir le héabhlóid na gcostas oibriúcháin amach anseo i gcaitheamh fhad an bhirt.

1. Tabhair tuairisc ar na rialacha sin agus ar na himthosca seanbhunaithe gaolmhara.

* + - 1. Tabhair faisnéis maidir le haon chabhair infheistíochta a dheonaítear le haghaidh suiteáil a úsáidtear chun dramhaíl a bhailiú agus a shórtáil ar leithligh, ar dramhaíl í a thairbhíonn freisin de chabhair oibriúcháin. I gcás ina gcumhdaítear na costais incháilithe chéanna leis an dá chineál cabhrach, léirigh go n‐asbhainfear an chabhair infheistíochta ón gcabhair oibriúcháin a dheonaítear don tsuiteáil chéanna, agus conas a áiritheofar é sin.

* + - 1. Deimhnigh nach dtéann fad na cabhrach deonaithe thar 5 bliana.

### Carnadh

*Chun an fhaisnéis sa roinn seo a sholáthar, féach pointí 56-57 CEEAG.*

1. A mhéid nár soláthraíodh cheana faoi Chuid I den fhoirm fógra ghinearálta agus chun comhlíonadh phointe 56 CEEAG a fhíorú, soiléirigh an bhféadfaí an chabhair faoin mbeart nó faoi na bearta a dtugtar fógra ina leith a dhámhachtain i gcomhthráth faoi roinnt scéimeanna cabhrach nó a charnadh le cabhair *ad hoc* nó *de minimis* i ndáil leis na costais incháilithe chéanna. Más amhlaidh an cás, tabhair sonraí maidir leis na scéimeanna cabhrach sin, cabhair *ad hoc* nó cabhair *de minimis* agus conas a charnfar an chabhair.

1. Má tá feidhm ag pointe 56 CEEAG, tabhair údar leis an gcaoi nach mbeidh róchúiteamh mar thoradh ar mhéid iomlán na cabhrach a dheonaítear faoin mbeart/faoi na bearta a dtugtar fógra ina leith, beart/bearta le haghaidh tionscadail nó gníomhaíochta agus nach rachaidh sé thar an uasmhéid cabhrach a cheadaítear faoi phointí 241-245 CEEAG. Le haghaidh gach birt, sonraigh ar féidir an chabhair a dheonaítear faoin mbeart/faoi na bearta cabhrach a dtugtar fógra ina leith a charnadh leis, an modh a úsáidtear chun comhlíonadh na gcoinníollacha a leagtar amach i bpointe 56 CEEAG a áirithiú.

1. I gcás inarb infheidhme pointe 57 CEEAG, i.e. déantar an chabhair a dheonaítear faoin mbeart/faoi na bearta a dtugtar fógra ina leith a chomhcheangal le cistiú ón Aontas a bhainistítear go lárnach[[12]](#footnote-12) (nach státchabhair é), tabhair údar leis an gcaoi nach mbeidh róchúiteamh mar thoradh ar mhéid iomlán an chistithe phoiblí a dheonaítear i ndáil leis na costais incháilithe chéanna.

### Trédhearcacht

*Chun an fhaisnéis sa roinn seo a sholáthar, féach roinn 3.2.1.4 (pointí 58-61) CEEAG.*

1. Deimhnigh go gcomhlíonfaidh an Ballstát na ceanglais maidir le trédhearcacht dá bhforáiltear i bpointí 58-61 CEEAG.

1. Tabhair an nasc idirlín ina bhfoilseofar téacs iomlán na scéime cabhrach formheasta nó an chinnidh deonaithe cabhrach aonair agus a fhorálacha cur chun feidhme agus faisnéis maidir le gach dámhachtain cabhrach aonair a deonaíodh *ad hoc* nó faoi scéim cabhrach a formheasadh ar bhonn CEEAG agus ar mó ná EUR 100 000 í.

## Seachaint éifeachtaí míchuí na cabhrach ar an iomaíocht agus ar an trádáil

*Chun an fhaisnéis sa roinn seo a sholáthar, féach roinn 3.2.2 (pointí 63-70) agus roinn 4.4.5 (pointí 248-252) CEEAG.*

1. Chun comhlíonadh phointe 67 CEEAG a fhíorú, tabhair faisnéis maidir leis na héifeachtaí diúltacha gearrthéarmacha agus fadtéarmacha a d’fhéadfadh a bheith ag an mbeart nó ag na bearta a dtugtar fógra ina leith ar an iomaíocht agus ar an trádáil.

1. Mínigh an dtagann an beart faoi aon cheann de na cásanna seo a leanas:
   * + 1. Baineann sé le margadh (nó margaí) ina bhfuair sealbhóirí cumhacht mhargaidh roimh léirscaoileadh an mhargaidh;

* + - 1. Baineann próisis tairisceana iomaíocha i margadh/margaí nuaghinte leis, i gcás ina bhfuil gníomhaí ann a bhfuil suíomh láidir aige ar an margadh;

* + - 1. Ní rachaidh sé chun tairbhe ach do thairbhí amháin nó do líon an-teoranta tairbhithe.

1. Dá ndíreodh an beart cabhrach ar rogha/conair theicneolaíoch shonrach, tabhair údar leis an gcúis leis an rogha theicneolaíoch agus nach ndíspreagfaidh sé úsáid teicneolaíochtaí níos glaine.

1. Mura rachaidh an beart/na bearta a dtugtar fógra ina leith chun tairbhe ach do thairbhí amháin nó do líon an-teoranta tairbhithe, chun comhlíonadh phointe 68 CEEAG a fhíorú, déan an méid seo a leanas:
   * + 1. Mínigh an neartaíonn nó an gcoinníonn an beart/na bearta a dtugtar fógra ina leith cumhacht mhargaidh an tairbhí/na dtairbhithe ar bun nó an ndíspreagann sé/siad forleathnú iomaitheoirí atá ann cheana nó an spreagann sé/siad a scor nó an ndíspreagann sé/siad iontráil iomaitheoirí nua. Mínigh ina leith sin freisin cé acu a bheidh nó nach mbeidh méadú ar acmhainneacht an tairbhí mar thoradh ar an mbeart cabhrach.

* + - 1. Tabhair tuairisc ar an mbeart/na bearta a cuireadh i bhfeidhm chun teorainn a chur leis an saobhadh iomaíochta a d’fhéadfadh a bheith ann mar thoradh ar an gcabhair a dheonú don tairbhí/do na tairbhithe.

1. Chun comhlíonadh phointe 69 CEEAG a léiriú, mínigh na nithe seo a leanas:
   * + 1. Má tá sé d’aidhm ag an gcabhair a dheonaítear faoin mbeart/faoi na bearta a dtugtar fógra ina leith gníomhaíocht eacnamaíoch a chaomhnú i réigiún amháin nó í a mhealladh ó réigiúin eile laistigh den mhargadh inmheánach.

* + - 1. Más amhlaidh, sonraigh an ghlanéifeacht chomhshaoil atá ag an mbeart/na bearta a dtugtar fógra ina leith agus conas a fheabhsaítear an leibhéal cosanta comhshaoil atá ann cheana sna Ballstáit leis an mbeart/na bearta a dtugtar fógra ina leith

* + - 1. Conas nach mbeidh aon éifeacht diúltach follasach ar an iomaíocht ná ar an trádáil mar thoradh ar an gcabhair a dheonaítear faoin mbeart/faoi na bearta a dtugtar fógra ina leith.

* + - 1. I gcás cabhair aonair, na príomhchúiseanna le rogha an tairbhí maidir leis an suíomh le haghaidh na n‐infheistíochtaí.

1. Chun comhlíonadh phointe 70 CEEAG a fhíorú, déan an méid seo a leanas:
   * + 1. Deimhnigh go bhféadfar cabhair a dheonú faoin scéim a dtugtar fógra ina leith ar feadh uastréimhse 10 mbliana ón dáta a thugtar fógra faoin gcinneadh ón gCoimisiún lena ndearbhaítear go bhfuil an chabhair comhoiriúnach.

* + - 1. Deimhnigh, más mian le d’údaráis síneadh a chur le fad an bhirt thar an uastréimhse, go dtabharfaidh siad fógra an athuair faoin mbeart.

1. Chun comhlíonadh phointe 249 CEEAG a fhíorú, tabhair údar nach ndreasóidh an chabhair giniúint dramhaíola ná nach méadóidh sí úsáid acmhainní.

1. Chun comhlíonadh phointe 250 CEEAG a fhíorú, léirigh, i gcás ina méadóidh an chabhair an t-éileamh ar an dramhaíl nó ar ábhair agus acmhainní eile a bhfuil sé beartaithe iad a athúsáid, a athchúrsáil nó a aisghabháil, léirigh go méadófar acmhainneacht bhailithe na dramhaíola sin, na n-ábhar agus na n-acmhainní eile dá réir sin chun freastal ar an éileamh méadaithe.

1. Chun comhlíonadh phointe 251 CEEAG a fhíorú, léirigh cé acu a bheidh nó nach mbeidh aon éifeacht fhéideartha ag an gcabhair ar fheidhmiú na margaí le haghaidh ábhair phríomhúla agus thánaisteacha a bhaineann leis na táirgí lena mbaineann, agus cad iad na héifeachtaí a d’fhéadfadh a bheith mar thoradh orthu sin.

1. Chun comhlíonadh phointe 252 CEEAG a fhíorú, i gcás ina gcumhdaítear leis an gcabhair costais oibriúcháin a bhaineann le bailiú agus sórtáil ar leithligh dramhaíola nó táirgí, ábhar nó substaintí eile i ndáil le sruthanna dramhaíola sonracha nó cineálacha dramhaíola sonracha d’fhonn iad a ullmhú d’athúsáid nó athchúrsáil, léirigh an bhféadfadh an chabhair idirghníomhú le haon scéim freagrachta leathnaithe táirgeora i do Bhallstát, tabhair tuairisc ar aon scéim den sórt sin agus sonraigh an chaoi a bhféadfadh sí idirghníomhú.

# Éifeachtaí dearfacha na cabhrach a chur i gcomparáid leis na héifeachtaí diúltacha ar an iomaíocht agus ar an trádáil

*Chun an fhaisnéis sa roinn seo a sholáthar, féach roinn 3.3 (pointí 71-76) CEEAG.*

1. Chun comhlíonadh phointe 72 CEEAG a fhíorú, mínigh an gcomhlíonann gníomhaíochtaí a dtacaítear leo faoin mbeart a dtugtar fógra ina leith na critéir maidir le gníomhaíochtaí eacnamaíocha atá inbhuanaithe ó thaobh an chomhshaoil de dá bhforáiltear in Airteagal 3 de Rialachán (AE) 2020/852 ó Pharlaimint na hEorpa agus ón gComhairle[[13]](#footnote-13), lena n-áirítear an prionsabal ‘gan dochar suntasach a dhéanamh’, nó modheolaíochtaí inchomparáide eile.

1. (I gcás próiseas tairisceana iomaíoch) Mínigh an bhfuil gnéithe sa bheart/sna bearta a dtugtar fógra ina leith chun rannpháirtíocht FBManna i bpróisis tairisceana iomaíocha a éascú. I gcás deimhneach, tabhair faisnéis maidir leis na gnéithe sin agus tabhair údar leis an gcaoi gur mó na héifeachtaí dearfacha a bhaineann le rannpháirtíocht FBManna a áirithiú sa bheart/sna bearta a dtugtar fógra ina leith ná na hiarmhairtí saobhacha a d’fhéadfadh a bheith ann.

Roinn C: Meastóireacht

*Chun an fhaisnéis sa roinn seo a sholáthar, féach Roinn 5 (pointí 455-463) CEEAG.*

1. I gcás ina sáraíonn an beart/na bearta a dtugtar fógra ina leith na tairseacha buiséid/caiteachais i bpointe 456 CEEAG, mínigh cén fáth, i do thuairim, ar cheart feidhm a bheith ag an eisceacht i bpointe 457 CEEAG, nó cuir Iarscríbhinn i gceangal leis an bhfoirm fógra seo ina bhfuil dréachtphlean meastóireachta ina gcumhdaítear an raon feidhme a luaitear i bpointe 458 CEEAG [[14]](#footnote-14).

1. Má sholáthraítear dréachtphlean meastóireachta, déan an méid seo a leanas:
   * + 1. tabhair thíos achoimre ar an dréachtphlean meastóireachta sin atá san Iarscríbhinn.

* + - 1. deimhnigh go n-urramófar forálacha phointe 460 CEEAG.

* + - 1. tabhair an dáta agus an nasc idirlín ina mbeidh an plean meastóireachta ar fáil go poiblí.

1. Chun comhlíonadh phointe 459(b) CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair agus gur faide í ná 3 bliana, deimhnigh go dtabharfaidh tú fógra faoi dhréachtphlean meastóireachta laistigh de 30 lá oibre tar éis modhnú mór lena méadófar buiséad na scéime go dtí os cionn EUR 150 milliún in aon bhliain ar leith nó EUR 750 milliún thar thréimhse iomlán na scéime.

1. Chun comhlíonadh phointe 459(c) CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair, tabhair gealltanas thíos go dtabharfaidh an Ballstát fógra faoi dhréachtphlean meastóireachta laistigh de 30 lá oibre tar éis caiteachas os cionn EUR 150 milliún sa bhliain roimhe sin a thaifeadadh i gcuntais oifigiúla.

1. Chun comhlíonadh phointe 461 CEEAG a fhíorú, déan an méid seo a leanas,
   * + 1. Soiléirigh an bhfuil an saineolaí neamhspleách roghnaithe cheana nó an roghnófar amach anseo é.

* + - 1. Tabhair faisnéis faoin nós imeachta chun an saineolaí a roghnú.

* + - 1. Tabhair údar leis an gcaoi a bhfuil an saineolaí neamhspleách ar an údarás deonúcháin.

1. Chun comhlíonadh phointe 461 CEEAG a fhíorú, déan an méid seo a leanas:
   * + 1. Tabhair na sprioc-amanna atá beartaithe agat chun an tuarascáil mheastóireachta eatramhach agus chríochnaitheach a chur isteach. Tabhair faoi deara nach mór an tuarascáil mheastóireachta chríochnaitheach a chur faoi bhráid an Choimisiúin in am trátha ionas gur féidir measúnú a dhéanamh ar fhadú féideartha na scéime cabhrach agus, ar a dhéanaí, 9 mí sula rachaidh sí in éag, i gcomhréir le pointe 463 CEEAG. Tabhair faoi deara go bhféadfaí an sprioc-am sin a laghdú i gcás scéimeanna a spreagann an ceanglas meastóireachta le linn an 2 bhliain dheireanacha dá gcur chun feidhme.

* + - 1. Deimhnigh go gcuirfear an tuarascáil mheastóireachta eatramhach agus chríochnaitheach ar fáil go poiblí. Tabhair an dáta agus an nasc idirlín ina mbeidh na tuarascálacha sin le fáil go poiblí.

Roinn D: Tuairisciú agus faireachán

*Chun an fhaisnéis sa roinn seo a sholáthar, féach roinn 6 (pointí 464-465) CEEAG.*

1. Deimhnigh go gcomhlíonfaidh an Ballstát na ceanglais maidir le tuairisciú agus faireachán a leagtar amach i Roinn 6, pointí 464 agus 465 CEEAG.

1. Tabhair faoi deara, i gcás scéim cabhrach, gurb é an fad an tréimhse ar lena linn a fhéadfar iarratas a dhéanamh ar chabhair agus cinneadh a dhéanamh ina leith (lena n‐áirítear, dá bhrí sin, an t‐am is gá do na húdaráis náisiúnta chun na hiarratais ar chabhair a fhormheas). Ní bhaineann an fad dá dtagraítear faoin gceist seo le fad na gconarthaí a thugtar i gcrích faoin scéim cabhrach, a fhéadfaidh leanúint ar aghaidh níos faide ná fad an bhirt. [↑](#footnote-ref-1)
2. Tabhair faoi deara go bhféadfadh athrú ar chabhair a bheith i gceist le hathrú ar an mbuiséad iarbhír nó measta, rud a mbeadh fógra nua riachtanach ina leith. [↑](#footnote-ref-2)
3. Tabhair faoi deara go dtugtar tuilleadh treoraíochta sna pointí 38, 52, 165, 166 agus 167 chomh maith le fonótaí 39 agus 45 CEEAG maidir leis an gcaoi ar cheart an cás frithfhíorasach dóchúil a fhorbairt. [↑](#footnote-ref-3)
4. Sainmhínítear ‘tionscadal tagartha’ i bpointe 19 (63) CEEAG. [↑](#footnote-ref-4)
5. Má tá tú ag brath ar phróiseas iomaíoch atá ann le déanaí, mínigh conas is féidir a mheas go bhfuil an próiseas tairisceana sin iomaíoch, lena n‐áirítear conas a seachnaíodh brabúis amhantair le haghaidh teicneolaíochtaí éagsúla a áirítear sa phróiseas tairisceana iomaíoch i gcás inarb infheidhme, agus conas atá sé inchomparáide, mar shampla:

   An raibh na coinníollacha (e.g. téarmaí agus fad conartha, sprioc-amanna infheistíochta, cé acu a rinneadh nó nach ndearnadh íocaíochtaí tacaíochta a innéacsú le boilsciú) cosúil leis na coinníollacha atá beartaithe sa bheart a dtugtar fógra ina leith?

   An ndearnadh an próiseas iomaíoch faoi choinníollacha maicreacnamaíocha comhchosúla?

   An raibh na teicneolaíochtaí / na cineálacha tionscadail cosúil le chéile? [↑](#footnote-ref-5)
6. De réir phointe 19(89) CEEAG, is éard atá i gceist le ‘caighdeán de chuid an Aontais’:

   *caighdeán éigeantach de chuid an Aontais lena leagfar síos na leibhéil atá le baint amach ag gnóthais aonair ó thaobh an chomhshaoil de, cé is moite de chaighdeáin nó spriocanna arna socrú ar leibhéal an Aontais atá ceangailteach ar na Ballstáit ach nach bhfuil ceangailteach ar ghnóthais aonair;*

   *an oibleagáid na teicnící is fearr atá ar fáil (TIFAF) a úsáid, mar a shainmhínítear i dTreoir 2010/75/AE, agus a áirithiú nach sáróidh na leibhéil astaíochtaí na leibhéil a bhainfí amach agus TIFAF á gcur i bhfeidhm; i gcás ina bhfuil leibhéil astaíochtaí a bhaineann le TIFAF sainmhínithe i ngníomhartha cur chun feidhme arna nglacadh faoi Threoir 2010/75/AE nó faoi threoracha eile is infheidhme, beidh na leibhéil sin infheidhme chun críoch na dtreoirlínte seo; i gcás ina sloinntear na leibhéil sin mar raon, beidh feidhm ag an teorainn ar a mbaintear an TIFAF amach ar dtús maidir leis an ngnóthas lena mbaineann.* [↑](#footnote-ref-6)
7. I gcás ina léireofar, féadfar an staid shonrach ar leibhéal an réigiúin nó na réigiún lena mbaineann a chur san áireamh freisin. [↑](#footnote-ref-7)
8. Mar shampla, d’fhéadfaí an úrnuacht a léiriú ar bhonn tuairisc bheacht ar an nuálaíocht agus ar dhálaí an mhargaidh maidir lena tabhairt isteach nó lena scaipeadh, agus comparáid á déanamh idir an úrnuacht agus na próisis úrscothacha nó na teicnící eagrúcháin a úsáideann gnóthais eile de ghnáth sa tionscal céanna. [↑](#footnote-ref-8)
9. Más féidir paraiméadair chainníochtúla a úsáid chun comparáid a dhéanamh idir gníomhaíochtaí éiceanuálaíocha agus gníomhaíochtaí caighdeánacha neamh-nuálaíocha, ciallaíonn ‘i bhfad níos airde’ gur cheart an feabhsú imeallach a bhfuil coinne leis ó ghníomhaíochtaí éiceanuálaíocha i dtéarmaí riosca laghdaithe don chomhshaol nó truailliú nó éifeachtúlacht fheabhsaithe san fhuinneamh nó in acmhainní, gur cheart é sin a bheith dhá oiread chomh hard ar a laghad leis an bhfeabhas imeallach a bhfuil coinne leis ó éabhlóid ghinearálta na ngníomhaíochtaí neamhnuálaíocha inchomparáide. I gcás nach iomchuí an cur chuige atá beartaithe do chás ar leith, nó mura féidir comparáid chainníochtúil a dhéanamh, ba cheart tuairisc mhionsonraithe ar an modh a úsáidtear chun an critéar sin a mheasúnú a bheith sa chomhad iarratais ar státchabhair, lena n-áiritheofar caighdeán atá inchomparáide le caighdeán an mhodha atá beartaithe. [↑](#footnote-ref-9)
10. D’fhéadfadh an Ballstát an riosca sin a léiriú, mar shampla, i dtéarmaí na nithe seo a leanas: na costais i ndáil le láimhdeachas an ghnóthais, an méid ama is gá chun an fhorbairt a dhéanamh, na gnóthachain a bhfuil coinne leo ón ngníomhaíocht éiceanuálaíochta i gcomparáid leis na costais, agus an dóchúlacht go gclisfear air. [↑](#footnote-ref-10)
11. Féach freisin an fhaisnéis bhreise i bpointí 51-53 chomh maith le fonótaí 45 agus 46 CEEAG. [↑](#footnote-ref-11)
12. Is éard is cistiú ón Aontas a bhainistítear go lárnach ann cistiú ón Aontas a bhainistíonn institiúidí, gníomhaireachtaí, comhghnóthais nó comhlachtaí eile de chuid an Aontais Eorpaigh go lárnach nach bhfuil faoi rialú go díreach ná go hindíreach ag na Ballstáit. [↑](#footnote-ref-12)
13. Rialachán (AE) 2020/852 ó Pharlaimint na hEorpa agus ón gComhairle an 18 Meitheamh 2020 maidir le creat a bhunú chun infheistíocht inbhuanaithe a éascú, agus lena leasaítear Rialachán (AE) 2019/2088 (IO L 198, 22.6.2020, lch. 13). [↑](#footnote-ref-13)
14. Tá an teimpléad don bhileog faisnéise forlíontaí chun fógra a thabhairt faoi phlean meastóireachta (Cuid III.8) le fáil anseo: [https://competition-policy.ec.europa.eu/state-aid/legislation/forms-notifications-and-reporting\_ga#evaluation-plan](#evaluation-plan) [↑](#footnote-ref-14)