ČASŤ III.6.E - Formulár doplňujúcich informácií o štátnej pomoci poskytovanej na základe Usmernení o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“) – oddiel 4.4 – Pomoc v oblasti efektívnosti využívania zdrojov a podpory prechodu na obehové hospodárstvo

*Tento formulár doplňujúcich informácií sa týka opatrení, na ktoré sa vzťahuje oddiel 4.4 CEEAG. Ak notifikácia zahŕňa opatrenia, na ktoré sa vzťahuje viac ako jeden oddiel CEEAG, vyplňte aj príslušný formulár doplňujúcich informácií, ktorý sa týka príslušného oddielu CEEAG, keď bude daný formulár dostupný.*

*Všetky dokumenty, ktoré členské štáty poskytnú ako prílohy k tomuto formuláru doplňujúcich informácií, musia byť očíslované a čísla dokumentov musia byť uvedené v príslušných oddieloch tohto formulára doplňujúcich informácií.*

Oddiel A: Zhrnutie hlavných charakteristík notifikovaného opatrenia/notifikovaných opatrení

1. Kontext a cieľ/ciele notifikovaného opatrenia/notifikovaných opatrení

1.1. Ak už neboli uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane všetkých cieľov Únie, ktoré má opatrenie podporiť v oblasti prechodu na obehové hospodárstvo:

1.2. Uveďte všetky ďalšie ciele, ktoré opatrenie sleduje. V prípade všetkých cieľov, ktoré nemajú čisto environmentálny charakter, vysvetlite, či môžu viesť k akýmkoľvek narušeniam hospodárskej súťaže na vnútornom trhu:

2. Nadobudnutie účinnosti a trvanie

2.1. Uveďte dátum, od ktorého sa plánuje nadobudnutie účinnosti schémy pomoci, ak ešte nebol uvedený v oddiele 5.4 formulára všeobecných informácií (časť I):

2.2. Uveďte trvanie schémy[[1]](#footnote-1):

3. Príjemca/Príjemcovia

3.1. Ak ste tak ešte nespravili v oddiele 3 formulára všeobecných informácií (časť I), opíšte (potenciálneho) príjemcu/(potenciálnych) príjemcov opatrenia/opatrení:

3.2. Uveďte umiestnenie príjemcu/príjemcov (t. j. či sa na opatrení môžu zúčastňovať len hospodárske subjekty nachádzajúce sa v príslušnom členskom štáte alebo aj tie, ktoré sa nachádzajú v iných členských štátoch):

3.3. Na posúdenie súladu s bodom 15 CEEAG uveďte, či sa pomoc poskytuje v rámci opatrenia/opatrení v prospech podniku (jednotlivého alebo v rámci schémy), voči ktorému je nárokované vrátenie pomoci na základe predchádzajúceho rozhodnutia Komisie, ktorým bola pomoc vyhlásená za neoprávnenú a nezlučiteľnú s vnútorným trhom.

V prípade kladnej odpovede uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia/opatrení pomoci:

4. Potvrďte, že opatrenie nezahŕňa/opatrenia nezahŕňajú pomoc na činnosti, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobné informácie:

5. Rozpočet a financovanie opatrenia/opatrení

5.1. Uveďte ročný a/alebo celkový rozpočet na celé obdobie trvania opatrenia/opatrení, ak ešte nie je uvedený v tabuľke v oddiele 7.1 formulára všeobecných informácií (časť I); ak celkový rozpočet nie je známy (napríklad preto, lebo závisí od výsledkov verejných súťaží), uveďte odhadovaný rozpočet vrátane predpokladov použitých na výpočet príslušného odhadovaného rozpočtu[[2]](#footnote-2):

5.2. Ak sa opatrenie financuje prostredníctvom poplatku, objasnite, či:

a) je poplatok stanovený zákonom alebo iným legislatívnym aktom; v prípade kladnej odpovede uveďte právny akt, číslo a dátum jeho prijatia a nadobudnutia účinnosti, internetový odkaz na právny akt:

b) sa poplatok ukladá rovnako na domáce aj dovážané výrobky:

c) notifikované opatrenie bude rovnako prínosné pre domáce aj dovážané výrobky:

d) sa z poplatku financuje príslušné opatrenie v plnej výške alebo len čiastočne. Ak sa z poplatku financuje príslušné opatrenie len čiastočne, uveďte ostatné zdroje financovania opatrenia a ich príslušný podiel:

e) sa z poplatku, z ktorého sa financuje notifikované opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku:

Oddiel B: Posúdenie zlučiteľnosti pomoci

1. Pozitívna podmienka: pomoc musí uľahčovať rozvoj hospodárskej činnosti

1.1. Prispievanie k rozvoju hospodárskej činnosti

*Pri vypĺňaní tohto oddielu postupujte podľa informácií v oddiele 3.1.1 (body 23 – 25), v oddiele 4.4.1 (body 217 – 219) a v oddiele 4.4.2 (body 220 – 224) CEEAG.*

6. V článku 107 ods. 3 písm. c) Zmluvy o fungovaní Európskej únie (ďalej len „zmluva“) sa stanovuje, že Komisia môže za zlučiteľnú vyhlásiť „*pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom*“. Zlučiteľná pomoc preto podľa uvedeného ustanovenia zmluvy musí prispievať k rozvoju určitej hospodárskej činnosti.

Na posúdenie súladu s bodom 23 CEEAG uveďte, aké hospodárske činnosti sa v dôsledku pomoci uľahčia a ako sa podporí rozvoj týchto činností:

7. Na posúdenie súladu s bodom 25 CEEAG „[opíšte], či a ako pomoc prispeje k dosahovaniu cieľov politiky Únie v oblasti klímy, životného prostredia a energetiky, a konkrétnejšie aj očakávané prínosy pomoci, pokiaľ ide o jej významný prínos k ochrane životného prostredia vrátane zmiernenia zmeny klímy alebo efektívne fungovanie vnútorného trhu s energiou“:

8. Okrem toho zdôraznite, do akej miery sa pomoc týka politík opísaných v bodoch 217 až 219 CEEAG:

9. Opíšte požiadavky na oprávnenosť príjemcu/príjemcov [napríklad uvedením všetkých technických, environmentálnych (t. j. povolení), finančných (t. j. zábezpek) alebo iných požiadaviek, ktoré musí príjemca/musia príjemcovia splniť]:

10. V prípade individuálnej pomoci a schém pomoci, ktoré sú prospešné iba pre veľmi obmedzený počet príjemcov alebo etablovaného príjemcu, uveďte kvantifikáciu environmentálnych prínosov, ktoré sa od opatrenia očakávajú (usporené zdroje/vyhnutie sa spotrebe zdrojov), a vysvetlite metódu použitú na ich kvantifikáciu:

11. Uveďte informácie o rozsahu a činnostiach, ktoré sa z opatrenia/opatrení pomoci podporujú, a uveďte, ktorej z činností uvedených v bodoch 220 a 221 CEEAG zodpovedajú:

12. Upozorňujeme, že podľa oddielu 4.4 sa neposudzujú tieto opatrenia investičnej pomoci:

a) rekuperácia zvyškového tepla z výrobných procesov;

b) CCUS (zachytávanie, využívanie a ukladanie oxidu uhličitého);

c) výroba biopalív, biokvapalín, bioplynu alebo palív z biomasy z odpadu;

d) výroba energie z odpadu;

e) výroba energie alebo tepla z odpadu súvisiaca s investíciami do systémov diaľkového vykurovania a chladenia alebo na ich prevádzku.

Pokiaľ ide o investície uvedené v písmenách a) až d), pozri notifikačný formulár pre oddiel 4.1, keďže tieto opatrenia sa budú posudzovať podľa oddielu 4.1 CEEAG, a pokiaľ ide o investíciu opísanú v písmene e), pozri notifikačný formulár pre oddiel 4.10, keďže tá investícia sa bude posudzovať podľa oddielu 4.10 CEEAG:

13. Uveďte, či opatrenie pomoci pokrýva aj prevádzkové náklady na triedený zber a triedenie zmiešaného komunálneho odpadu, a ak áno, v prípade ktorých tokov alebo druhov odpadu:

1.2. Stimulačný účinok

*Pri vypĺňaní tohto oddielu postupujte podľa informácií v oddiele 3.1.2 (body 26 – 32) a v oddiele 4.4.3 (body 225 – 233) CEEAG.*

14. Za pomoc uľahčujúcu hospodársku činnosť sa môže považovať len pomoc, ktorá má stimulačný účinok. Na posúdenie súladu s bodom 26 CEEAG vysvetlite, ako toto opatrenie/tieto opatrenia „*motivuje [motivujú] príjemcu k zmene správania, zapojeniu do ďalšej hospodárskej činnosti alebo do hospodárskej činnosti šetrnejšej k životnému prostrediu, ktorú by bez pomoci nevykonával alebo ktorú by vykonával v obmedzenej miere či iným spôsobom*“:

15. Podľa bodu 28 CEEAG:

15.1. Uveďte komplexný opis faktického scenára, ktorý sa očakáva v dôsledku opatrenia pomoci, a pravdepodobného kontrafaktuálneho scenára/pravdepodobných kontrafaktuálnych scenárov bez opatrenia pomoci[[3]](#footnote-3). Ak očakávate, že môžu byť podporené rôzne kategórie príjemcov, uistite sa, že kontrafaktuálny scenár je dôveryhodný pre každú z týchto kategórií. Zohľadnite požiadavky týkajúce sa kontrafaktuálneho scenára uvedené v bodoch 226 – 230 a v bode 239 CEEAG, konkrétne:

a) Vo všeobecnosti kontrafaktuálny scenár zodpovedá investícii s rovnakou kapacitou, životnosťou a prípadne ďalšími relevantnými technickými vlastnosťami ako v prípade investície šetrnej k životnému prostrediu, pričom však vedie k nižšej úrovni ochrany životného prostredia, ako napríklad zariadenie, ktoré spracúva odpad na základe operácie, ktorá sa v poradí priorít hierarchie odpadového hospodárstva nachádza nižšie alebo využíva zdroje menej efektívne; ak je opätovne použitý alebo recyklovaný (sekundárny) produkt technicky a ekonomicky nahraditeľný primárnou surovinou alebo primárnym produktom, kontrafaktuálny scenár môže pozostávať z konvenčného zariadenia súvisiaceho s výrobou primárnej suroviny alebo primárneho produktu.

b) Alternatívne môže kontrafaktuálny scenár zodpovedať aj jednému z týchto scenárov:

1. zachovanie existujúcich zariadení alebo vybavenia v prevádzke na obdobie zodpovedajúce životnosti investície šetrnej k životnému prostrediu; v takom prípade by sa mali zohľadniť diskontované náklady na údržbu, opravu a modernizáciu za dané obdobie (bod 227 CEEAG);
2. neskoršie nahradenie zariadení alebo vybavenia; v takom prípade treba zohľadniť diskontovanú hodnotu zariadení alebo vybavenia a treba vyrovnať rozdiel v príslušnej hospodárskej životnosti zariadení alebo vybavenia v súlade s bodom 228 CEEAG;
3. lízing vybavenia menej šetrného k životnému prostrediu, ktoré by sa použilo, keby sa pomoc neposkytla; v takom prípade by sa mala zohľadniť diskontovaná hodnota lízingu vybavenia, ktoré je menej šetrné k životnému prostrediu, v súlade s bodom 229 CEEAG;
4. kontrafaktuálny scenár môže spočívať aj v neexistencii alternatívneho investičného projektu, najmä ak podporovaná investícia spočíva v pridaní zariadení alebo vybavenia k existujúcim prevádzkam, zariadeniam alebo vybaveniu, pre ktoré neexistuje žiadna rovnocenná konvenčná alternatíva.

Pri opise faktického scenára a pravdepodobného kontrafaktuálneho scenára/pravdepodobných kontrafaktuálnych scenárov uveďte kapacitu, životnosť a ďalšie technické vlastnosti investície v prípade faktického aj kontrafaktuálneho scenára/kontrafaktuálnych scenárov:

15.2. V prípade potreby stručne vysvetlite dôvody výberu pravdepodobného kontrafaktuálneho scenára/pravdepodobných kontrafaktuálnych scenárov vzhľadom na rôzne navrhované kategórie príjemcov:

15.3. Vyčíslite náklady a príjmy v rámci faktického a kontrafaktuálneho scenára a zdôvodnite zmenu správania, v relevantnom prípade za každú kategóriu príjemcov, a to na základe:

a) príslušného referenčného projektu[[4]](#footnote-4), zodpovedajúcich kontrafaktuálnych scenárov a výslednej likvidnej medzery:

*ALEBO*

b) relevantných kvantitatívnych dôkazov založených na trhových štúdiách, investorských plánoch, finančných správach alebo iných kvantitatívnych dôkazoch vrátane ponúk predložených v prípade podobných projektov v nedávnych porovnateľných súťažných ponukových konaniach[[5]](#footnote-5):

16. S cieľom posúdiť súlad s bodom 27 CEEAG poskytnite informácie, ktoré potvrdia, že pomoc nepodporuje náklady na činnosť, ktorú by príjemca pomoci vykonával aj tak, a že neslúži na kompenzáciu bežného podnikateľského rizika spojeného s hospodárskou činnosťou:

17. Na preukázanie súladu s bodmi 29 a 31 CEEAG:

a) potvrďte, že práce na projekte alebo činnosti sa nezačali predtým, ako príjemca podal vnútroštátnym orgánom písomnú žiadosť o pomoc:

*ALEBO*

b) v prípade projektov, ktoré sa začali pred podaním žiadosti o pomoc, preukážte, že projekt patrí do jedného z výnimočných prípadov uvedených v bode 31 CEEAG [písm. a), b) alebo c)]:

18. Na preukázanie súladu s bodom 30 CEEAG potvrďte, že žiadosť o pomoc obsahuje aspoň meno/názov žiadateľa, opis projektu alebo činnosti vrátane miesta ich uskutočnenia a výšku pomoci potrebnej na ich realizáciu:

19. Na preukázanie súladu s bodmi 32, 232 a 233 CEEAG:

a) Uveďte, či existujú normy Únie[[6]](#footnote-6) uplatniteľné na notifikované opatrenie/notifikované opatrenia, povinné vnútroštátne normy, ktoré sú prísnejšie alebo ambicióznejšie ako zodpovedajúce normy Únie, alebo povinné vnútroštátne normy prijaté v prípade, že normy Únie neexistujú.

V tejto súvislosti uveďte informácie na preukázanie stimulačného účinku:

b) Ak bola príslušná norma Únie už prijatá, ale ešte nenadobudla účinnosť, preukážte, že pomoc má stimulačný účinok, pretože motivuje k uskutočneniu a dokončeniu investície aspoň 18 mesiacov pred nadobudnutím účinnosti normy, v súlade s bodom 233 CEEAG:

20. S cieľom preukázať súlad s oddielom 4.4.3 CEEAG uveďte, či sú projekty s dobou návratnosti do piatich rokov oprávnené na pomoc v rámci opatrenia pomoci. Ak áno, v súlade s bodom 231 CEEAG vysvetlite, prečo je táto pomoc potrebná na vyvolanie zmeny správania:

1.3. Neporušenie žiadneho relevantného ustanovenia právnych predpisov Únie

*Pri vypĺňaní tohto oddielu postupujte podľa informácií v oddiele 3.1.3 (bod 33) CEEAG.*

21. Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG:

22. Ak sa na financovanie opatrenia/opatrení používa poplatok, objasnite, či je potrebné vykonať posúdenie súladu s článkami 30 a 110 zmluvy. V prípade kladnej odpovede preukážte, ako je opatrenie v súlade s ustanoveniami článkov 30 a 110 zmluvy.V tejto súvislosti sa možno odvolať na informácie predložené v rámci vyššie uvedenej otázky 5.2, ak je notifikované opatrenie/sú notifikované opatrenia financované prostredníctvom poplatku:

2. Negatívna podmienka: pomoc nemôže nepriaznivo ovplyvňovať obchodné podmienky v takej miere, že by to bolo v rozpore so spoločným záujmom

2.1. Minimalizácia narušení hospodárskej súťaže a obchodu

2.1.1. Nevyhnutnosť pomoci

*Pri vypĺňaní tohto oddielu postupujte podľa informácií v oddiele 3.2.1.1 (body 34 – 38) a v oddiele 4.4.4.1 (body 234 – 236) CEEAG.*

23. Vysvetlite, ktoré zlyhanie/zlyhania trhu, ktoré vaše orgány identifikovali, bránia dosiahnutiu dostatočnej úrovne ochrany životného prostredia. Uveďte, do ktorej kategórie zistené zlyhania trhu patria, a to odkazom na písmeno a), b), c) alebo d) bodu 34 CEEAG:

24. V súlade s bodom 35 CEEAG uveďte informácie o všetkých existujúcich politikách a opatreniach, ktoré identifikovali vaše orgány a ktoré sa už zameriavajú na zistené regulačné zlyhania alebo zlyhania trhu:

25. Na preukázanie súladu s bodom 36 CEEAG uveďte informácie, ktoré preukazujú, že pomoc sa účinne zameriava na zvyškové zlyhania trhu, pričom sa prihliada aj na všetky ostatné politiky a opatrenia, ktoré už boli zavedené na riešenie niektorých identifikovaných zlyhaní trhu:

26. Na preukázanie súladu s bodom 37 CEEAG vysvetlite, či podľa vedomostí vašich orgánov už boli v rámci Únie za trhových podmienok vykonané projekty alebo činnosti podobné tým, na ktoré sa vzťahuje notifikované opatrenie/vzťahujú notifikované opatrenia, pokiaľ ide o ich technologický obsah, úroveň rizika a veľkosť. V prípade kladnej odpovede poskytnite ďalšie dôkazy na preukázanie potreby štátnej pomoci:

27. Na preukázanie súladu s bodom 38 CEEAG uveďte odkaz na kvantitatívne dôkazy, ktoré už boli poskytnuté v rámci vyššie uvedenej otázky 15:

28. Okrem toho v súlade s bodom 235 CEEAG opíšte, aké sú zavedené obchodné praktiky v dotknutom odvetví, a preukážte, že projekt ide nad rámec týchto zavedených obchodných praktík všeobecne uplatňovaných v celej Únii a naprieč všetkými technológiami:

29. Na preukázanie súladu s bodom 236 CEEAG:

a) V prípade pomoci v oblasti triedeného zberu a triedenia zmiešaného komunálneho odpadu, prípadne iných výrobkov, materiálov či látok preukážte, že triedený zber a triedenie zmiešaného odpadu sú v danom členskom štáte nedostatočne rozvinuté[[7]](#footnote-7):

b) V prípade pomoci poskytovanej na pokrytie prevádzkových nákladov preukážte, že táto pomoc sa vyžaduje počas prechodného obdobia na umožnenie rozvoja činností súvisiacich s triedeným zberom a triedením zmiešaného komunálneho odpadu. Zohľadnite a opíšte všetky povinnosti podnikov vyplývajúce zo systémov rozšírenej zodpovednosti výrobcov, ktoré ste prípadne zaviedli podľa článku 8 smernice 2008/98/ES:

2.1.2. Vhodnosť

*Pri vypĺňaní tohto oddielu postupujte podľa informácií v oddiele 3.2.1.2 (body 39 – 46) a v oddiele 4.4.4.2 (bod 238) CEEAG.*

30. Na overenie súladu s bodom 40 CEEAG preukážte, že nie sú k dispozícii menej narúšajúce nástroje, ktoré sú vhodnejšie ako štátna pomoc:

31. Na overenie súladu s bodom 41 CEEAG preukážte, že opatrenie pomoci je navrhnuté tak, aby nenarušilo účinnosť iných opatrení na nápravu toho istého zlyhania trhu, ako napríklad účinnosť trhových mechanizmov (napr. EU ETS):

32. Na overenie súladu s bodom 42 CEEAG potvrďte, že žiaden z príjemcov opatrenia/opatrení pomoci nemôže niesť zodpovednosť za znečistenie podľa platných právnych predpisov Únie alebo vnútroštátnych právnych predpisov (*zásada „znečisťovateľ platí“*):

33. Na overenie súladu s bodom 238 CEEAG preukážte, že pomoc neznamená oslobodenie podnikov produkujúcich odpad od žiadnych nákladov ani povinností v súvislosti so spracovaním odpadu, za ktoré zodpovedajú podľa právnych predpisov Únie alebo vnútroštátnych právnych predpisov, a to ani od tých, ktoré im vyplývajú zo systémov rozšírenej zodpovednosti výrobcov, a že pomoc neznamená oslobodenie podnikov od nákladov, ktoré by sa mali považovať za bežné náklady podniku:

34. Na overenie súladu s bodmi 43 až 46 CEEAG a na preukázanie vhodnosti pomoci spomedzi rôznych nástrojov pomoci uveďte tieto informácie:

a) Vysvetlite, prečo sú iné, potenciálne menej narúšajúce formy pomoci menej vhodné, tak ako sa vyžaduje v bode 44 CEEAG. Menej narúšajúcimi formami pomoci môžu byť vratné preddavky v porovnaní s priamymi grantmi, daňové úľavy v porovnaní so znížením daňovej sadzby alebo formy pomoci, ktoré sú založené na finančných nástrojoch, ako sú napríklad dlhové nástroje v porovnaní s kapitálovými nástrojmi, vrátane napríklad zvýhodnených úverov alebo bonifikácie úrokov, štátnych záruk alebo alternatívneho poskytnutia financovania za výhodných podmienok:

b) Preukážte, že výber nástroja pomoci je vhodný v prípade zlyhania trhu, ktoré má opatrenie pomoci/majú opatrenia pomoci riešiť, ako sa vyžaduje v bode 45 CEEAG:

c) Vysvetlite, prečo sú opatrenie pomoci a jeho podoba vhodné na dosiahnutie cieľa opatrenia, na ktorý je táto pomoc zameraná, ako sa vyžaduje v bode 46 CEEAG:

2.1.3. Primeranosť

*Pri vypĺňaní tohto oddielu postupujte podľa informácií v bodoch 239 – 244 CEEAG. Upozorňujeme, že nasledujúce tri oddiely 2.1.3.1, 2.1.3.2 a 2.1.3.3 sú alternatívami. V závislosti od podoby navrhovaného opatrenia [v prípade prevádzkovej pomoci na zber pozri oddiel 2.1.3.3] uveďte odpovede len v príslušnom oddiele.*

2.1.3.1. Pomoc na základe intenzít pomoci stanovených v bodoch 240 – 244 CEEAG

35. S cieľom opísať oprávnené náklady v súlade s bodom 239 CEEAG uveďte dodatočné investičné náklady priamo súvisiace s dosahovaním vyššej úrovne ochrany životného prostredia:

36. Vysvetlite, ako sa stanovia a overia investičné náklady v rámci faktického scenára a scenárov menej šetrných k životnému prostrediu:

37. V prípade výrobkov, látok alebo materiálov, ktoré by bez opätovného použitia predstavovali odpad, a ak neexistuje zákonná požiadavka na zneškodnenie takýchto výrobkov, látok alebo materiálov, prípadne na ich iné spracovanie, potvrďte, že oprávnené náklady budú zodpovedať investícii potrebnej na zhodnotenie dotknutých výrobkov, látok alebo materiálov:

38. Uveďte maximálne intenzity pomoci uplatniteľné v rámci opatrenia a uveďte, či sa uplatňujú prípadné bonusy (body 241 – 244 CEEAG):

39. V prípade činností ekologickej inovácie preukážte, že sú splnené tieto kumulatívne podmienky (bod 244 CEEAG):

a) činnosť ekologickej inovácie je nová alebo výrazne lepšia v porovnaní so stavom techniky v danom odvetví Únie[[8]](#footnote-8);

b) očakávaný prínos pre životné prostredie je podstatne vyšší než zlepšenie vyplývajúce zo všeobecného vývoja stavu techniky v porovnateľných činnostiach[[9]](#footnote-9);

c) inovačný charakter tejto činnosti so sebou nesie jasný stupeň rizika z technologického, trhového alebo finančného hľadiska, ktoré je vyššie než riziko všeobecne spojené s porovnateľnými činnosťami bez inovácie[[10]](#footnote-10):

40. Ak sa odchylne od bodov 241 – 244 CEEAG usúdi, že je potrebná pomoc presahujúca maximálne intenzity pomoci, uveďte úroveň pomoci, ktorá sa považuje za nevyhnutnú, a zdôvodnite ju na základe analýzy likvidnej medzery pre referenčné projekty v rámci faktického a kontrafaktuálneho scenára, ako sa uvádza v odpovedi na otázku 15 vyššie, v súlade s bodmi 51 – 52 CEEAG.

Na účely tejto analýzy likvidnej medzery predložte v rámci faktického scenára/faktických scenárov a dôveryhodného kontrafaktuálneho scenára/dôveryhodných kontrafaktuálnych scenárov[[11]](#footnote-11) uvedeného/uvedených v odpovedi na otázku 15 vyššie kvantifikáciu všetkých hlavných nákladov a príjmov, odhadovaných vážených priemerných kapitálových nákladov príjemcov (alebo referenčných projektov) na diskontovanie hodnoty budúcich peňažných tokov, ako aj čistú súčasnú hodnotu v rámci faktického a kontrafaktuálneho scenára počas celého trvania projektu/referenčného projektu:

a) Uveďte ich v prílohe k tomuto notifikačnému formuláru (s použitím súboru Excel, v ktorom sú viditeľné všetky vzorce):

b) Zahrňte podrobné informácie o predpokladoch, metodikách, odôvodnení a ich základných zdrojoch použitých pre každý aspekt kvantifikácie nákladov a príjmov v rámci faktického scenára a pravdepodobného kontrafaktuálneho scenára (napríklad uveďte predpoklady použité na vypracovanie týchto scenárov a zdroj/odôvodnenie týchto predpokladov):

c) V prípadoch individuálnej pomoci a schém prospešných pre veľmi obmedzený počet príjemcov musí členský štát predložiť podporné dôkazy na úrovni podrobného podnikateľského plánu projektu.

V prípadoch schém pomoci musí členský štát predložiť podporné dôkazy na základe jedného alebo viacerých referenčných projektov:

d) K tomuto notifikačnému formuláru môžete pripojiť aj dokumenty uvedené v poznámke pod čiarou č. 39 CEEAG. Dokumenty vedenia môžu byť zvlášť užitočné v prípade opatrení alebo schém individuálnej pomoci, ktoré sú prínosné pre veľmi obmedzený počet príjemcov. Ak sú takéto dokumenty priložené k notifikačnému formuláru, nižšie uveďte ich zoznam a špecifikujte ich autora, dátum vypracovania a kontext, v ktorom boli použité:

41. Takisto preukážte, že uplatnenie vyššej pomoci určenej tak, ako sa uvádza v otázke 40, by neviedlo k tomu, že by pomoc presiahla likvidnú medzeru:

42. Ak sa uplatňuje bod 52 CEEAG, t. j. najpravdepodobnejší kontrafaktuálny scenár spočíva v tom, že príjemca danú činnosť alebo investíciu nevykonáva, prípadne pokračuje vo svojom podnikaní bez zmien, poskytnite dôkaz na podporu tohto predpokladu:

43. V súlade s bodom 245 CEEAG potvrďte, že ak sa na základe otázky 40 vyžaduje vyššia intenzita pomoci, vaše orgány vykonajú monitorovanie *ex post* s cieľom overiť predpoklady týkajúce sa úrovne požadovanej pomoci a zaviesť mechanizmus spätného vrátenia, a opíšte mechanizmy monitorovania a spätného vrátenia, ktoré má členský štát v úmysle zaviesť:

2.1.3.2. Primeranosť pomoci poskytnutej prostredníctvom súťažného ponukového konania

*Pri vypĺňaní tohto oddielu postupujte podľa informácií v bodoch 49, 50 a 246 CEEAG.*

44. Na overenie súladu s bodmi 49, 50 a 246 CEEAG uveďte nasledovné:

a) Vysvetlite, ako orgány zabezpečujú, aby bolo ponukové konanie otvorené, jednoznačné, transparentné a nediskriminačné, založené na objektívnych kritériách, vymedzené *ex ante* v súlade s cieľom opatrenia a ako sa ním minimalizuje riziko strategických ponúk [bod 49 písm. a) CEEAG]:

b) Podmienky účasti použité pri zoradení ponúk a v konečnom dôsledku pri určení úrovne pomoci v súťažnom ponukovom konaní. Konkrétne:

1. Uveďte zoznam podmienok účasti a špecifikujte, ktoré z nich priamo alebo nepriamo súvisia/nesúvisia s hlavnými cieľmi opatrenia/opatrení. Zahrňte ich váhu:

1. Vysvetlite, ako podmienky účasti uvádzajú prínos k hlavným cieľom opatrenia/opatrení do priamej alebo nepriamej súvislosti s výškou pomoci, ktorú žiadateľ požaduje. To možno vyjadriť napríklad ako pomoc na jednotku ochrany životného prostredia alebo pomoc na jednotku energie (bod 50 a poznámka pod čiarou č. 44 CEEAG):

1. V prípade, že existujú iné podmienky účasti, ktoré priamo ani nepriamo nesúvisia s hlavnými cieľmi opatrenia/opatrení, uveďte dôvody navrhovaného prístupu a vysvetlite, prečo je vhodný vzhľadom na ciele sledované opatrením/opatreniami. Zároveň potvrďte, že tieto podmienky nepredstavujú viac ako 30 % váhy všetkých podmienok účasti (bod 50 CEEAG):

1. Vysvetlite, v akom časovom predstihu pred lehotou na podanie žiadostí v každom súťažnom ponukovom konaní budú uverejnené podmienky účasti [bod 49 písm. b) a poznámka pod čiarou č. 43 CEEAG]:

c) Vysvetlite prvky, na ktorých ste založili predpoklad, že súťažné ponukové konanie bude otvorené a s dostatočným počtom uchádzačov, t. j. že možno očakávať, že pomoc nebude poskytnutá všetkým uchádzačom a že počet očakávaných uchádzačov je dostatočný na zabezpečenie efektívnej hospodárskej súťaže počas trvania schémy [bod 49 písm. c) CEEAG]. Vo svojom vysvetlení zohľadnite rozpočet alebo objem schémy. Ak je to relevantné, odvolajte sa na dôkazy poskytnuté v odpovediach na otázku 15:

d) Uveďte informácie o počte plánovaných kôl ponukového konania a očakávanom počte uchádzačov v prvom kole a v priebehu času:

e) V prípade jedného alebo viacerých ponukových konaní s nedostatočným počtom uchádzačov vysvetlite, ako a kedy bude návrh ponukových konaní počas vykonávania schémy skorigovaný tak, aby sa obnovila účinná hospodárska súťaž [bod 49 písm. c) CEEAG]:

f) Potvrďte, že *ex post* úpravy výsledku ponukového konania (napríklad následné rokovania o výsledkoch ponuky alebo odôvodňovanie) nie sú povolené [bod 49 písm. d) CEEAG]:

g) Ak existuje možnosť „*ponúk bez dotácií*“, vysvetlite, ako sa zaistí primeranosť (pozri bod 49 a poznámku pod čiarou č. 42 CEEAG):

h) Objasnite, či orgány predpokladajú použitie minimálnych alebo maximálnych cien v súťažnom ponukovom konaní. V prípade kladnej odpovede zdôvodnite ich použitie a vysvetlite, prečo neobmedzujú súťažné ponukové konanie (bod 49 a poznámka pod čiarou č. 42 CEEAG):

2.1.3.3. Primeranosť pomoci pokrývajúcej prevádzkové náklady na triedený zber a triedenie zmiešaného komunálneho odpadu

45. Podľa bodu 247 CEEAG pomoc môže pokrývať prevádzkové náklady, ak sa týka triedeného zberu a triedenia zmiešaného komunálneho odpadu alebo iných výrobkov, materiálov či látok v súvislosti s určitými tokmi alebo typmi odpadu s cieľom pripraviť ich na opätovné použitie alebo recykláciu. Ak plánujete takúto pomoc:

a) Predložte dôkazy, že pomoc bude poskytnutá na základe súťažného ponukového konania uskutočneného v súlade s kritériami stanovenými v bodoch 49 a 50 CEEAG, ktoré pritom musí byť zorganizované na otvorenom a nediskriminačnom základe pre všetkých prevádzkovateľov poskytujúcich služby triedeného zberu a triedenia odpadu. Na tento účel je potrebné poskytnúť informácie a dôkazy uvedené v predchádzajúcom bode 42.

b) Uveďte, či ponukové konanie zahŕňa pravidlá, ktoré obmedzujú pomoc za určitých presne určených okolností stanovených *ex ante*. V takom prípade:

1. Preukážte, že tieto obmedzenia sú odôvodnené vysokou mierou neistoty, pokiaľ ide o budúci vývoj prevádzkových nákladov počas trvania opatrenia:

1. Opíšte tieto pravidlá a súvisiace presne stanovené okolnosti:

c) Uveďte informácie o každej investičnej pomoci poskytnutej zariadeniu používanému na triedený zber a triedenie zmiešaného komunálneho odpadu, ktoré využíva aj prevádzkovú pomoc. Ak obe formy pomoci pokrývajú tie isté oprávnené náklady, preukážte, že investičná pomoc sa odpočíta od prevádzkovej pomoci poskytnutej tomu istému zariadeniu, a uveďte, ako sa to zabezpečí:

d) Potvrďte, že trvanie poskytovania pomoci nepresahuje päť rokov:

2.1.4. Kumulácia

*Pri vypĺňaní tohto oddielu postupujte podľa informácií v bodoch 56 – 57 CEEAG.*

46. Ak to ešte nie je uvedené v časti I všeobecného notifikačného formulára a na overenie súladu s bodom 56 CEEAG, objasnite, či sa pomoc v rámci notifikovaného opatrenia/notifikovaných opatrení môže poskytovať súbežne v rámci viacerých schém pomoci alebo kumulovať s pomocou *ad hoc* alebo *de minimis* v súvislosti s tými istými oprávnenými nákladmi. V takom prípade uveďte podrobnosti o týchto schémach pomoci, pomoci *ad hoc* alebo pomoci *de minimis* a o tom, ako sa bude pomoc kumulovať:

47. Ak sa uplatňuje bod 56 CEEAG, zdôvodnite, prečo celková výška pomoci poskytnutej v rámci notifikovaného opatrenia/notifikovaných opatrení na projekt alebo činnosť nevedie k nadmernej kompenzácii alebo neprekračuje maximálnu výšku pomoci povolenú podľa bodov 241 – 245 CEEAG. Za každé opatrenie, pri ktorom možno pomoc poskytnutú v rámci notifikovaného opatrenia/notifikovaných opatrení pomoci kumulovať, uveďte metódu použitú na zabezpečenie súladu s podmienkami stanovenými v bode 56 CEEAG:

48. V prípade, že sa uplatňuje bod 57 CEEAG, t. j. pomoc poskytnutá v rámci notifikovaného opatrenia/notifikovaných opatrení sa kombinuje s centrálne spravovaným financovaním z prostriedkov Únie[[12]](#footnote-12) (ktoré nepredstavuje štátnu pomoc), zdôvodnite, prečo celková výška verejného financovania poskytnutého v súvislosti s rovnakými oprávnenými nákladmi nevedie k nadmernej kompenzácii:

2.1.5. Transparentnosť

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 61) CEEAG.*

49. Potvrďte, že členský štát splní požiadavky na transparentnosť stanovené v bodoch 58 – 61 CEEAG:

50. Uveďte internetový odkaz, prostredníctvom ktorého bude zverejnené úplné znenie schválenej schémy pomoci alebo rozhodnutia o poskytnutí individuálnej pomoci a jeho vykonávacích ustanovení a informácie o každej individuálnej pomoci poskytnutej *ad hoc* alebo v rámci schémy pomoci schválenej na základe CEEAG a presahujúcej 100 000 EUR:

2.2. Zabránenie neprípustným negatívnym vplyvom pomoci na hospodársku súťaž a obchod

*Pri vypĺňaní tohto oddielu postupujte podľa informácií v oddiele 3.2.2 (body 63 – 70) a v oddiele 4.4.5 (body 248 – 252) CEEAG.*

51. Na overenie súladu s bodom 67 CEEAG uveďte informácie o možných krátkodobých a dlhodobých negatívnych vplyvoch notifikovaného opatrenia/notifikovaných opatrení na hospodársku súťaž a obchod:

52. Vysvetlite, či opatrenie patrí do niektorej z nasledujúcich situácií:

a) Týka sa trhu (alebo trhov), na ktorom (alebo na ktorých) etablovaní prevádzkovatelia nadobudli trhovú silu pred liberalizáciou trhu:

b) Zahŕňa súťažné ponukové konania na vznikajúcom trhu/vznikajúcich trhoch, na ktorých je prítomný účastník so silnou pozíciou:

c) Bude prínosné len pre jedného príjemcu alebo pre veľmi obmedzený počet príjemcov:

53. Ak sa opatrenie pomoci zameriava na konkrétnu technologickú voľbu/cestu, zdôvodnite túto technologickú voľbu a prečo neodradí od zavádzania čistejších technológií:

54. Ak notifikované opatrenie bude/notifikované opatrenia budú prínosné len pre jedného príjemcu alebo pre veľmi obmedzený počet príjemcov, na overenie súladu s bodom 68 CEEAG:

a) Vysvetlite, či notifikované opatrenie posilňuje alebo zachováva/notifikované opatrenia posilňujú alebo zachovávajú trhovú silu príjemcu/príjemcov alebo či odrádza/odrádzajú existujúcich konkurentov od expanzie, alebo ich núti/nútia k odchodu z trhu, prípadne odrádza/odrádzajú nových konkurentov od vstupu na trh. V tejto súvislosti takisto vysvetlite, či opatrenie pomoci povedie k zvýšeniu výrobnej kapacity príjemcu:

b) Opíšte opatrenie/opatrenia zavedené na obmedzenie potenciálneho narušenia hospodárskej súťaže spôsobeného poskytnutím pomoci príjemcovi/príjemcom:

55. Na overenie súladu s bodom 69 CEEAG vysvetlite:

a) Či je pomoc poskytnutá v rámci notifikovaného opatrenia/notifikovaných opatrení zameraná na zachovanie hospodárskej činnosti v jednom regióne alebo jej odlákanie z iných regiónov v rámci vnútorného trhu:

b) V prípade kladnej odpovede uveďte, aký je čistý environmentálny vplyv notifikovaného opatrenia/notifikovaných opatrení a ako notifikované opatrenie zvyšuje/notifikované opatrenia zvyšujú existujúcu úroveň ochrany životného prostredia v členských štátoch:

c) Prečo pomoc poskytnutá v rámci notifikovaného opatrenia/notifikovaných opatrení nemá za následok žiadne preukázateľne negatívne vplyvy na hospodársku súťaž a obchod:

d) V prípade individuálnej pomoci hlavné faktory výberu miesta pre investície zo strany príjemcu:

56. Na overenie súladu s bodom 70 CEEAG:

a) Potvrďte, že pomoc sa môže v rámci notifikovanej schémy poskytnúť maximálne na desať rokov odo dňa oznámenia rozhodnutia Komisie, ktorým bola pomoc vyhlásená za zlučiteľnú:

b) Potvrďte, že ak by vaše orgány chceli predĺžiť trvanie opatrenia nad rámec uvedeného maximálneho obdobia, opatrenie opäť notifikujú:

57. S cieľom overiť súlad s bodom 249 CEEAG uveďte odôvodnenie, prečo pomoc nebude stimulovať vznik odpadu ani zvyšovať využívanie zdrojov:

58. S cieľom overiť súlad s bodom 250 CEEAG preukážte, že ak pomoc zvýši dopyt po odpade alebo iných materiáloch a zdrojoch určených na opätovné použitie, recykláciu alebo zhodnotenie, kapacita zberu takéhoto odpadu, iných materiálov a zdrojov sa zodpovedajúcim spôsobom zvýši, aby sa uspokojil zvýšený dopyt:

59. S cieľom overiť súlad s bodom 251 CEEAG uveďte, či pomoc bude mať akýkoľvek potenciálny vplyv na fungovanie trhov s prvotnými a druhotnými materiálmi súvisiacimi s dotknutými výrobkami a čo by mohlo byť výsledkom týchto potenciálnych vplyvov:

60. S cieľom overiť súlad s bodom 252 CEEAG, ak pomoc pokrýva prevádzkové náklady súvisiace s triedeným zberom a triedením zmiešaného komunálneho odpadu alebo iných výrobkov, materiálov alebo látok v súvislosti s konkrétnymi tokmi alebo typmi odpadu na účely prípravy na opätovné použitie alebo recyklácie, uveďte, či môže pomoc potenciálne interagovať s akýmikoľvek systémami rozšírenej zodpovednosti výrobcov vo vašom členskom štáte, opíšte všetky takéto systémy a uveďte, ako s nimi môže pomoc interagovať:

3. Vyváženie pozitívnych vplyvov pomoci a negatívnych vplyvov na hospodársku súťaž a obchod

*Pri vypĺňaní tohto oddielu postupujte podľa informácií v oddiele 3.3 (body 71 – 76) CEEAG.*

61. Na overenie súladu s bodom 72 CEEAG vysvetlite, či činnosti podporované v rámci notifikovaného opatrenia spĺňajú kritériá pre environmentálne udržateľné hospodárske činnosti stanovené v článku 3 nariadenia Európskeho parlamentu a Rady (EÚ) 2020/852[[13]](#footnote-13) vrátane zásady „výrazne nenarušiť“ alebo iné porovnateľné metodiky:

62. (V prípade súťažného ponukového konania) Vysvetlite, či notifikované opatrenie obsahuje/notifikované opatrenia obsahujú prvky na uľahčenie účasti MSP na súťažných ponukových konaniach. V prípade kladnej odpovede uveďte informácie o týchto prvkoch a zdôvodnite, ako pozitívne vplyvy zabezpečenia účasti MSP na notifikovanom opatrení/notifikovaných opatrení prevažujú nad možnými rušivými vplyvmi.

Oddiel C: Hodnotenie

*Pri vypĺňaní tohto oddielu postupujte podľa informácií v oddiele 5 (body 455 – 463) CEEAG.*

63. Ak notifikované opatrenie prekračuje/notifikované opatrenia prekračujú prahové hodnoty rozpočtu/výdavkov uvedené v bode 456 CEEAG, buď vysvetlite, prečo by sa podľa vás mala uplatniť výnimka uvedená v bode 457 CEEAG, alebo pripojte k tomuto notifikačnému formuláru prílohu, ktorá zahŕňa návrh plánu hodnotenia pokrývajúci rozsah uvedený v bode 458 CEEAG[[14]](#footnote-14):

64. Ak je k dispozícii návrh plánu hodnotenia:

a) nižšie uveďte zhrnutie tohto návrhu plánu hodnotenia, ktorý je súčasťou prílohy:

b) potvrďte, že budú dodržané ustanovenia bodu 460 CEEAG:

c) uveďte dátum a internetový odkaz, prostredníctvom ktorého bude plán hodnotenia verejne dostupný:

65. Na overenie súladu s bodom 459 písm. b) CEEAG, ak schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že oznámite návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v ktoromkoľvek danom roku alebo 750 miliónov EUR počas celého trvania schémy:

66. Na overenie súladu s bodom 459 písm. c) CEEAG, ak schéma pomoci v súčasnosti nepodlieha hodnoteniu *ex post*, uveďte záväzok, že členský štát oznámi návrh plánu hodnotenia do 30 pracovných dní po tom, ako boli v oficiálnych účtoch zaznamenané výdavky, ktoré v predchádzajúcom roku presiahli 150 miliónov EUR:

67. Na overenie súladu s bodom 461 CEEAG:

a) Objasnite, či už bol vybraný nezávislý znalec alebo či bude vybraný v budúcnosti:

b) Uveďte informácie o výberovom konaní na pozíciu znalca:

c) Zdôvodnite, prečo je znalec nezávislý od orgánu poskytujúceho pomoc:

68. Na overenie súladu s bodom 461 CEEAG:

a) Uveďte termíny, ktoré navrhujete na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a to najneskôr deväť mesiacov pred uplynutím jej platnosti. Upozorňujeme, že uvedenú lehotu by bolo možné skrátiť v prípade schém, pri ktorých sa za posledné dva roky vykonávania vyžadovalo hodnotenie:

b) Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné:

Oddiel D: Podávanie správ a monitorovanie

*Pri vypĺňaní tohto oddielu postupujte podľa informácií v oddiele 6 (body 464 a 465) CEEAG.*

69. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG:

1. Upozorňujeme, že v prípade schémy pomoci trvanie predstavuje obdobie, počas ktorého možno požiadať o pomoc a rozhodnúť o nej (vrátane času, ktorý potrebujú vnútroštátne orgány na schválenie žiadostí o pomoc). Trvanie, na ktoré sa odkazuje v tejto otázke, nesúvisí s trvaním zmlúv uzavretých v rámci schémy pomoci, ktoré môžu platiť aj po skončení trvania opatrenia. [↑](#footnote-ref-1)
2. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje novú notifikáciu. [↑](#footnote-ref-2)
3. Upozorňujeme, že body 38, 52, 165, 166 a 167, ako aj poznámky pod čiarou č. 39 a 45 CEEAG poskytujú ďalšie usmernenia k tomu, ako by sa mal vypracovať pravdepodobný kontrafaktuálny scenár. [↑](#footnote-ref-3)
4. Pojem „referenčný projekt“ je vymedzený v bode 19 podbode 63 CEEAG. [↑](#footnote-ref-4)
5. Ak vychádzate z nedávneho súťažného konania, vysvetlite, prečo možno toto ponukové konanie považovať za súťažné, prípadne vrátane toho, ako sa zabránilo neočakávaným ziskom v prípade rôznych technológií zahrnutých do súťažného ponukového konania, a prečo je toto konanie porovnateľné, napríklad:

   Boli podmienky (napr. zmluvné podmienky a trvanie, lehoty na investovanie a to, či boli platby podpory indexované na základe inflácie, alebo nie) podobné podmienkam navrhovaným v notifikovanom opatrení?

   Uskutočnilo sa súťažné konanie za podobných makroekonomických podmienok?

   Boli technológie/typy projektov podobné? [↑](#footnote-ref-5)
6. Podľa bodu 19 podbodu 89 CEEAG „norma Únie“ je:

   *záväzná norma Únie, v ktorej sa stanovujú požadované úrovne ochrany životného prostredia, ktoré majú jednotlivé podniky dosiahnuť, okrem noriem alebo cieľov stanovených na úrovni Únie, ktoré sú záväzné pre členské štáty, nie však pre jednotlivé podniky;*

   *povinnosť využívať najlepšie dostupné techniky, ako sa vymedzujú v smernici 2010/75/EÚ, a zabezpečiť, aby úrovne emisií neboli vyššie ako úrovne emisií, ktoré by sa dosiahli pri uplatňovaní najlepších dostupných techník; ak sú úrovne emisií spojené s najlepšími dostupnými technikami vymedzené vo vykonávacích aktoch prijatých v súlade so smernicou 2010/75/EÚ alebo podľa iných uplatniteľných smerníc, na účely týchto usmernení sa budú uplatňovať uvedené úrovne; ak budú tieto úrovne vyjadrené ako rozsah, uplatní sa limit, pri ktorom došlo v dotknutom podniku k prvému dosiahnutiu najlepších dostupných techník.* [↑](#footnote-ref-6)
7. Ak je to primerane preukázané, možno zvážiť aj osobitnú situáciu na úrovni dotknutého regiónu alebo regiónov. [↑](#footnote-ref-7)
8. Novosť by sa mohla preukázať napríklad na základe presného opisu inovácie a trhových podmienok jej zavedenia alebo rozšírenia v porovnaní so špičkovými procesmi alebo s organizačnými technikami, ktoré bežne používajú iné podniky v tom istom odvetví. [↑](#footnote-ref-8)
9. Ak na porovnanie činností ekologickej inovácie so štandardnými činnosťami bez inovácie možno použiť kvantitatívne parametre, pojem „podstatne vyšší“ znamená, že okrajové zlepšenie očakávané v dôsledku činností ekologickej inovácie z hľadiska menšieho rizika pre životné prostredie alebo znečistenia alebo zvýšenej efektívnosti využívania energie alebo zdrojov, by malo byť aspoň dvakrát väčšie než okrajové zlepšenie očakávané v dôsledku všeobecného vývoja porovnateľných činností bez inovácie. Ak navrhovaný prístup v danom prípade nie je vhodný alebo ak nie je možné kvantitatívne porovnanie, súbor so žiadosťou o štátnu pomoc by mal obsahovať podrobný opis metódy použitej na vyhodnotenie tohto kritéria, pričom sa musí zabezpečiť štandard porovnateľný so štandardom navrhovanej metódy. [↑](#footnote-ref-9)
10. Toto riziko by členský štát mohol preukázať napríklad z hľadiska nákladov vo vzťahu k obratu podniku, času potrebného na vývoj, očakávaných ziskov z činnosti ekologickej inovácie v porovnaní s nákladmi a pravdepodobnosti neúspechu. [↑](#footnote-ref-10)
11. Pozri aj ďalšie informácie uvedené v bodoch 51 – 53, ako aj v poznámkach pod čiarou č. 45 a 46 CEEAG. [↑](#footnote-ref-11)
12. Centrálne spravované financovanie z prostriedkov Únie je financovanie z prostriedkov Únie, ktoré centrálne spravujú inštitúcie, agentúry, spoločné podniky alebo iné orgány Európskej únie a ktoré nie je priamo ani nepriamo pod kontrolou členského štátu. [↑](#footnote-ref-12)
13. Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13). [↑](#footnote-ref-13)
14. Vzor formulára doplňujúcich informácií na oznámenie plánu hodnotenia (časť III.8) je k dispozícii tu: [https://competition-policy.ec.europa.eu/state-aid/legislation/forms-notifications-and-reporting\_en?prefLang=sk](#evaluation-plan). [↑](#footnote-ref-14)