III.6.E DALIS - Papildomos informacijos apie valstybės pagalbą, suteiktą pagal 2022 m. valstybės pagalbos klimato ir aplinkos apsaugai ir energetikai gaires (toliau – PKAAE gairės), pateikimo forma. 4.4 skirsnis. Pagalba efektyviam išteklių naudojimui ir perėjimui prie žiedinės ekonomikos remti

*Šioje formoje pateikiama papildoma informacija apie priemones, kurioms taikomas PKAAE gairių 4.4 skirsnis. Jei pranešama apie priemones, kurioms taikomas daugiau nei vienas PKAAE gairių skirsnis, užpildykite ir atitinkamą su atitinkamu PKAAE gairių skirsniu susijusią papildomos informacijos pateikimo formą, kai turėsite reikiamą informaciją.*

*Valstybės narės turi sunumeruoti visus prie šios papildomos informacijos pateikimo formos pridedamus dokumentus ir nurodyti dokumentų numerius atitinkamose šios formos skirsniuose.*

A skirsnis. Priemonės (-ių), apie kurią (-ias) pranešama, pagrindinių charakteristikų santrauka

1. Priemonės (-ių), apie kurią (-ias) pranešama, aplinkybės ir tikslas (-ai)
   1. Jei dar nenurodėte formos „Bendroji informacija“ 5.2 skirsnyje (I dalis), nurodykite priemonės aplinkybes ir pagrindinį tikslą, įskaitant perėjimo prie žiedinės ekonomikos Sąjungos tikslus, kurių siekimą ketinama remti šia priemone.

* 1. Nurodykite visus kitus ja siekiamus tikslus. Jei tikslai yra ne vien aplinkos apsaugos, paaiškinkite, ar juos pasiekus gali būti iškraipoma konkurencija vidaus rinkoje.

1. Įsigaliojimas ir galiojimo trukmė
   1. Jei dar nenurodėte formos „Bendroji informacija“ 5.4 skirsnyje (I dalis), nurodykite numatomą pagalbos schemos įsigaliojimo datą.

* 1. Nurodykite schemos taikymo trukmę[[1]](#footnote-1).

1. Pagalbos gavėjas (-ai)
   1. Jei dar nenurodėte „Bendrosios informacijos formos“ 3 skirsnyje (I dalis), apibūdinkite (galimą) priemonės (-ių) pagalbos gavėją (-us).

* 1. Nurodykite pagalbos gavėjo (-ų) vietą (t. y. ar teisę dalyvauti priemonėje turi tik atitinkamoje valstybėje narėje esantys ūkio subjektai, ar ir kitose valstybėse narėse esantys ūkio subjektai).

* 1. Kad būtų galima įvertinti, ar laikomasi PKAAE gairių 15 punkto, nurodykite, ar pagal priemonę (-es) teikiama pagalba (individuali arba pagal schemą) įmonei, kuriai išduotas vykdomasis raštas sumoms išieškoti pagal ankstesnį Komisijos sprendimą, kuriuo skelbiama, kad pagalba yra neteisėta ir nesuderinama su vidaus rinka.

Jei taip, pateikite informaciją apie pagalbos sumą, kuri dar nesusigrąžinta, kad Komisija į ją atsižvelgtų vertindama pagalbos priemonę (-es).

1. Patvirtinkite, kad priemone (-ėmis) nėra teikiama pagalba veiklai, kuri nepatenka į PKAAE gairių taikymo sritį (žr. PKAAE gairių 13 punktą). Kitu atveju pateikite išsamią informaciją.

1. Priemonės (-ių) biudžetas ir finansavimas
   1. Jei dar nenurodėte formos „Bendroji informacija“ 7.1 skirsnyje (I dalis) pateikiamoje lentelėje, nurodykite metinį ir (arba) bendrą biudžetą visai priemonės (-ių) taikymo trukmei. Jei bendras biudžetas nežinomas (pvz., jis priklauso nuo konkursų rezultatų), nurodykite biudžeto sąmatą ir prielaidas, naudotas atitinkamai biudžeto sąmatai apskaičiuoti[[2]](#footnote-2).

* 1. Jei priemonė finansuojama iš mokesčio, paaiškinkite, ar:
     + 1. mokestis nustatytas įstatymu arba kitu teisės aktu; jei taip, nurodykite teisės aktą, jo numerį, priėmimo ir įsigaliojimo datą, interneto nuorodą į jį;

* + - 1. mokestis vienodai taikomas ir vidaus, ir importuojamiems produktams;

* + - 1. priemonė, apie kurią pranešama, bus vienodai naudinga ir vidaus, ir importuojamų produktų gamintojams;

* + - 1. priemonė yra visiškai ar tik iš dalies finansuojama iš mokesčio. Jei priemonė tik iš dalies finansuojama iš mokesčio, nurodyti kitus priemonės finansavimo šaltinius ir atitinkamas jų dalis;

* + - 1. priemonė, apie kurią pranešama, finansuojama iš mokesčio, iš kurio finansuojamos ir kitos pagalbos priemonės. Jei taip, nurodykite tas kitas iš atitinkamo mokesčio finansuojamas pagalbos priemones.

B skirsnis. Pagalbos suderinamumo vertinimas

# Pozityvioji sąlyga: pagalba turi skatinti ekonominės veiklos plėtrą

## Indėlis į ekonominės veiklos plėtrą

*Kad pateiktumėte šiame skirsnyje prašomą informaciją, žr. PKAAE gairių 3.1.1 skirsnį (23–25 punktus), 4.4.1. skirsnį (217–219 punktus) ir 4.4.2. skirsnį (220–224 punktus).*

1. Sutarties dėl Europos Sąjungos veikimo (toliau – Sutartis) 107 straipsnio 3 dalies c punkte nustatyta, kad Komisija gali pripažinti, kad suderinama yra „*pagalba, skirta tam tikros ekonominės veiklos rūšių arba tam tikrų ekonomikos sričių plėtrai skatinti, jei ji netrikdo prekybos sąlygų taip, kad prieštarautų bendram interesui*“. Todėl pagal šią Sutarties nuostatą suderinama pagalba turi prisidėti prie tam tikros ekonominės veiklos plėtros.

Kad būtų galima įvertinti, ar laikomasi PKAAE gairių 23 punkto, nurodykite, kokią ekonominę veiklą skatins pagalba ir kaip remiama šios veiklos plėtra.

1. Kad būtų galima įvertinti, ar laikomasi PKAAE gairių 25 punkto, „*nurody[kite], ar pagalba padės siekti Sąjungos klimato politikos, aplinkos politikos ir energetikos politikos tikslų ir kaip ji padės juos pasiekti, konkrečiau – kokią materialinę naudą tikimasi gauti iš pagalbos dėl to, kad ji prisidės prie aplinkos apsaugos, įskaitant klimato kaitos švelninimą, arba prie efektyvaus energijos vidaus rinkos veikimo*“.

1. Be to, nurodykite, kokiu mastu ši pagalba susijusi su PKAAE gairių 217–219 punktuose aprašyta politika.

1. Apibūdinkite pagalbos gavėjui (-ams) taikomus tinkamumo finansuoti reikalavimus (pvz., nurodykite, kokių techninių, aplinkos apsaugos (t. y. susijusių su leidimais), finansinių (t. y. užstato) ar kitų reikalavimų turi laikytis pagalbos gavėjas (-ai).

1. Individualios pagalbos ir pagalbos schemų, kurios skirtos tik ypač ribotam pagalbos gavėjų skaičiui arba įsitvirtinusiam pagalbos gavėjui, atveju nurodykite tikėtiną priemonės naudą aplinkai (sutaupyta išteklių / išvengta išteklių naudojimo) ir paaiškinkite, pagal kokį metodą ji buvo kiekybiškai įvertinta.

1. Pateikite informacijos apie pagalbos priemonės (-ių) taikymo sritį ir pagal ją (jas) remiamos veiklos rūšis ir nurodykite, kurią iš PKAAE gairių 220 ir 221 punktuose išvardytų veiklos rūšių ji atitinka.

1. Atkreipkite dėmesį į tai, kad šios investicinės pagalbos priemonės nėra vertinamos pagal 4.4 skirsnį:

gamybos procesų atliekinės šilumos naudojimas;

anglies dioksido surinkimo ir naudojimo technologijos;

biodegalų, skystųjų bioproduktų, biodujų arba biomasės kuro gamyba iš atliekų;

energijos gamyba iš atliekų;

energijos arba šilumos gamyba iš atliekų, susijusi su investicijomis į centralizuoto šilumos ir vėsumos tiekimo sistemas arba su jų eksploatavimu.

Dėl a–d punktuose išvardytų investicijų žr. 4.1 skirsnio pranešimo formą, nes tokios priemonės bus vertinamos, kaip nustatyta PKAAE gairių 4.1 skirsnyje, ir pranešimo pagal 4.10 skirsnį formą dėl e punkte aprašytų investicijų, nes jos bus vertinamos, kaip nustatyta PKAAE gairių 4.10 skirsnyje.

1. Nurodykite, ar pagalbos priemone taip pat padengiamos rūšiuojamojo atliekų surinkimo ir rūšiavimo veiklos išlaidos ir, jei taip, kokių atliekų srautų ar rūšių atveju.

## Skatinamasis poveikis

*Kad pateiktumėte šiame skirsnyje prašomą informaciją, žr. PKAAE gairių 3.1.2 skirsnį (26–32 punktus) ir 4.4.3 skirsnį (225–233 punktus).*

1. Pagalba gali būti laikoma skatinančia ekonominę veiklą tik tuo atveju, jei ji turi skatinamąjį poveikį. Kad būtų galima įvertinti, ar laikomasi PKAAE gairių 26 punkto, paaiškinkite, kaip priemonė (-ės) „*paskatina pagalbos gavėją keisti elgesį, imtis papildomos ekonominės veiklos arba aplinkai palankesnės ekonominės veiklos, kurios jis be pagalbos nevykdytų arba vykdytų ribotai ar kitaip*“.

1. Vadovaudamiesi PKAAE gairių 28 punktu pateikite toliau nurodytą informaciją.
   1. Išsamiai aprašykite numatomą pasiekti faktinį scenarijų, jei pagalbos priemonė būtų įgyvendinta, ir tikėtiną priešingos padėties scenarijų (-us), jei pagalbos priemonė nebūtų įgyvendinta[[3]](#footnote-3). Jei numatote, kad parama gali būti teikiama skirtingų kategorijų pagalbos gavėjams, užtikrinkite, kad priešingos padėties scenarijuje būtų patikimai atspindėta kiekviena iš šių kategorijų. Atkreipkite dėmesį į reikalavimus dėl priešingos padėties scenarijaus, įtrauktus į PKAAE gairių 226–230 ir 239 punktus, visų pirma:
      * 1. apskritai priešingos padėties scenarijus atitinka investiciją, kurios dydis, naudojimo laikotarpis ir, jei reikia, kitos svarbios techninės charakteristikos yra tokios pačios, kaip aplinkai nekenksmingos investicijos, tačiau dėl to aplinkos apsaugos lygis yra žemesnis, pvz., įrenginys, kuriame atliekos apdorojamos vykdant atliekų apdorojimo operaciją, kuri atliekų hierarchijoje yra žemesnėje pozicijoje, arba mažiau efektyviai naudojant išteklius; jei vietoje pakartotinai naudojamo ar perdirbto (antrinio) produkto techniškai ir ekonomiškai įmanoma naudoti pirminę žaliavą ar produktą, priešingos padėties scenarijus gali būti įprastas pirminės žaliavos ar produkto gamybos įrenginys;
        2. kita galimybė – priešingos padėties scenarijus taip pat gali atitikti vieną iš šių scenarijų:
2. jame galėtų būti numatytas tolesnis esamų įrenginių ar įrangos eksploatavimas laikotarpiu, atitinkančiu aplinkai nekenksmingos investicijos naudojimo laikotarpį; tokiu atveju reikėtų atsižvelgti į diskontuotas to laikotarpio techninės priežiūros, remonto ir modernizavimo išlaidas (PKAAE gairių 227 punktas);
3. vėlesnis įrenginių ar įrangos pakeitimas – tokiu atveju reikia atsižvelgti į diskontuotą įrenginių ir įrangos vertę ir išlyginti atitinkamo įrenginių ar įrangos ekonominio naudingumo laikotarpio skirtumą pagal PKAAE gairių 228 punktą;
4. mažiau aplinkai nekenksmingos įrangos, kuri būtų naudojama nesuteikus pagalbos, išperkamoji nuoma – tokiu atveju reikėtų atsižvelgti į mažiau aplinkai nekenksmingos įrangos išperkamosios nuomos diskontuotą vertę pagal PKAAE gairių 229 punktą;
5. pagal priešingos padėties scenarijų taip pat gali nebūti alternatyvaus investicinio projekto, visų pirma tais atvejais, kai remiama investicija susijusi su esamos infrastruktūros, įrenginių ar įrangos papildymu įrenginiais ar įranga ir nėra lygiavertės įprastos alternatyvos.

Aprašydami faktinį scenarijų ir tikėtiną priešingos padėties scenarijų (-us), nurodykite investicijos dydį, naudojimo laikotarpį ir kitas technines charakteristikas pagal faktinį ir priešingos padėties scenarijų (-us).

* 1. Atsižvelgdami į siūlomas skirtingas pagalbos gavėjų kategorijas, jei taikytina, trumpai pagrįskite, kodėl pasirinkote šį tikėtiną priešingos padėties scenarijų (-us).

* 1. Kiekybiškai įvertinkite faktinio ir priešingos padėties scenarijų išlaidas ir pajamas ir pagrįskite kiekvienos kategorijos pagalbos gavėjų, jei aktualu, elgesio pokyčius, remdamiesi:
     + 1. atitinkamu etaloniniu projektu[[4]](#footnote-4), atitinkamais priešingos padėties scenarijais ir dėl jų atsiradusiu trūkstamu finansavimu;

*ARBA*

* + - 1. atitinkamais kiekybiniais įrodymais, pagrįstais rinkos tyrimais, investuotojų planais, finansinėmis ataskaitomis ar kitais kiekybiniais įrodymais, be kita ko, per neseniai vykusius panašaus pobūdžio konkurencinius konkursus pateiktais konkursiniais pasiūlymais dėl panašių projektų[[5]](#footnote-5).

1. Kad būtų galima įvertinti, ar laikomasi PKAAE gairių 27 punkto, pateikite informaciją ir patvirtinkite, kad pagalba neremiamos veiklos, kurią pagalbos gavėjas ir taip būtų vykdęs, išlaidos ir nekompensuojama įprasta ekonominės veiklos verslo rizika.

1. Kad įrodytumėte, jog laikotės PKAAE gairių 29 ir 31 punktų:
   * + 1. patvirtinkite, kad su projektu susijusių darbų ar veiklos pagalbos gavėjas nepradėjo anksčiau, nei nacionalinėms valdžios institucijoms pateikė rašytinę paraišką gauti pagalbą,

*ARBA*

* + - 1. projekto, pradėto įgyvendinti prieš pateikiant paraišką gauti pagalbą, atveju įrodykite, kad taikoma viena iš PKAAE gairių 31 punkto a, b arba c papunkčiuose nurodytų išimčių.

1. Kad įrodytumėte, jog laikotės PKAAE gairių 30 punkto, patvirtinkite, kad paraiškoje gauti pagalbą yra nurodytas bent jau pareiškėjo pavadinimas, projekto ar veiklos aprašymas, įskaitant jų vietą, ir pagalbos suma, reikalinga jiems įgyvendinti.

1. Kad įrodytumėte, kad laikotės PKAAE gairių 32, 232 ir 233 punktų:
   * + 1. nurodykite, ar priemonei (-ėms), apie kurią (-ias) pranešama, taikomi Sąjungos standartai[[6]](#footnote-6), privalomi nacionaliniai standartai, kurie yra griežtesni ar platesnio užmojo nei atitinkami Sąjungos standartai, arba, jei Sąjungos standartų nėra, ar priimti privalomi nacionaliniai standartai.

Atsižvelgdami į tai, pateikite skatinamąjį poveikį įrodančią informaciją.

* + - 1. Tais atvejais, kai atitinkamas Sąjungos standartas jau priimtas, bet dar neįsigaliojo, įrodykite, kad pagal PKAAE gairių 233 punktą pagalba turi skatinamąjį poveikį, nes ja skatinama investicijas iki galo įgyvendinti likus ne mažiau kaip 18 mėnesių iki standarto įsigaliojimo.

1. Kad įrodytumėte, kad laikotės PKAAE gairių 4.4.3 skirsnio, nurodykite, ar projektai, kurių grąžos laikotarpis yra trumpesnis nei penkeri metai, atitinka pagalbos skyrimo pagal pagalbos priemonę reikalavimus. Jei taip, paaiškinkite, kodėl ta pagalba yra būtina siekiant paskatinti elgsenos pokytį, kaip nurodyta PKAAE gairių 231 punkte.

## Nepažeidžiama jokia atitinkama Sąjungos teisės nuostata

*Kad pateiktumėte šiame skirsnyje prašomą informaciją, žr. PKAAE gairių 3.1.3 skirsnį (33 punktą).*

1. Pateikite informaciją ir patvirtinkite, kad laikomasi atitinkamų ES teisės nuostatų, kaip nurodyta PKAAE gairių 33 punkte.

1. Jei priemonei (-ėms) finansuoti naudojamas mokestis, paaiškinkite, ar reikia atlikti vertinimą, kad būtų nustatyta, ar laikomasi Sutarties 30 ir 110 straipsnių. Jei taip, įrodykite, kaip priemonė atitinka Sutarties 30 ir 110 straipsnių nuostatas.Jei priemonė (-ės), apie kurią (-ias) pranešama, yra finansuojama iš mokesčio, pateikdami įrodymus galite remtis 5.2 punkto papunktyje pateikta informacija.

# Negatyvioji sąlyga: pagalba negalima trikdyti prekybos sąlygų taip, kad prieštarautų bendram interesui

## Konkurencijos ir prekybos iškraipymo mažinimas

### Pagalbos būtinumas

*Kad pateiktumėte šiame skirsnyje prašomą informaciją, žr. PKAAE gairių 3.2.1,1 skirsnį (34–-38 punktus) ir 4.4.4,1 skirsnį (234–236 punktus).*

1. Paaiškinkite, kokį rinkos nepakankamumą, trukdantį užtikrinti pakankamą aplinkos apsaugos lygį, nustatė jūsų valdžios institucijos. Nurodykite nustatytų rinkos nepakankamumo kategoriją pagal PKAAE gairių 34 punkto a, b, c ar d papunkčius.

1. Vadovaudamiesi PKAAE gairių 35 punktu pateikite informaciją, ar jūsų valdžios institucijos nustatė, kad jau yra taikoma politika ir priemonės, kuriomis siekiama pašalinti nustatytą reguliavimo ar rinkos nepakankamumą.

1. Kad įrodytumėte, kad laikotės PKAAE gairių 36 punkto, pateikite informaciją ir įrodykite, kad pagalba efektyviai šalinamas likutinis rinkos nepakankamumas, taip pat atsižvelkite į visą kitą jau taikomą politiką ir priemones, kuriomis siekiama pašalinti tam tikrą nustatytą rinkos nepakankamumą.

1. Kad įrodytumėte, kad laikotės PKAAE gairių 37 punkto, paaiškinkite ar, jūsų valdžios institucijų žiniomis, Sąjungoje rinkos sąlygomis jau įgyvendinami projektai arba vykdoma veikla, kurie pagal savo technologinį turinį, rizikos lygį ir mastą yra panašūs į tuos, kuriems taikoma priemonė (-ės), apie kurią (-ias) pranešama. Jei taip, pateikite papildomų įrodymų, kad valstybės pagalba yra būtina.

1. Kad įrodytumėte, kad laikotės PKAAE gairių 38 punkto, remkitės kiekybiniais įrodymais, kuriuos jau pateikėte 15 punkte.

1. Be to, pagal PKAAE gairių 235 punktą aprašykite, kokia yra atitinkamame sektoriuje nusistovėjusi komercinė praktika, ir įrodykite, kad projektas viršija tokią praktiką, paprastai taikomą visoje Sąjungoje ir įvairiose technologijų srityse.

1. Kad įrodytumėte, kad laikotės PKAAE gairių 236 punkto:
   * + 1. jei pagalba teikiama atliekų ar kitų produktų, medžiagų ar cheminių medžiagų rūšiuojamajam surinkimui ir rūšiavimui, įrodykite, kad toks rūšiuojamasis surinkimas ir rūšiavimas jūsų valstybėje narėje yra nepakankamai išplėtotas[[7]](#footnote-7);

* + - 1. jei pagalba teikiama veiklos išlaidoms padengti, įrodykite, kad tokia pagalba reikalinga pereinamuoju laikotarpiu, siekiant sudaryti palankesnes sąlygas plėtoti veiklą, susijusią su rūšiuojamuoju atliekų surinkimu ir rūšiavimu. Atsižvelkite į visus įpareigojimus, tenkančius įmonėms pagal didesnės gamintojo atsakomybės sistemas, kurias jūs galėjote įgyvendinti pagal Direktyvos 2008/98/EB 8 straipsnį, ir juos apibūdinkite.

### Tinkamumas

*Kad pateiktumėte šiame skirsnyje prašomą informaciją, žr. PKAAE gairių 3.2.1.2 skirsnį (39–46 punktus) ir 4.4.4.2 skirsnį (238 punktą).*

1. Kad būtų galima patikrinti, ar laikomasi PKAAE gairių 40 punkto, įrodykite, kad nėra mažesnio iškreipiamojo poveikio priemonių, kurios būtų tinkamesnės.
2. Kad būtų galima patikrinti, ar laikomasi PKAAE gairių 41 punkto, įrodykite, kad pagalbos priemonė parengta taip, kad nesumažintų kitų tam pačiam rinkos nepakankamumui pašalinti skirtų priemonių (pvz., tokių rinka grindžiamų mechanizmų kaip ES ATLPS) efektyvumo.

1. Kad būtų galima patikrinti, ar laikomasi PKAAE gairių 42 punkto, patvirtinkite, kad nė vienas pagal priemonę (-es) teikiamos pagalbos gavėjas negali būti laikomas atsakingu už taršą pagal galiojančius Sąjungos ar nacionalinės teisės aktus (*principas „teršėjas moka“*).

1. Kad būtų galima patikrinti, ar laikomasi PKAAE gairių 238 punkto, įrodykite, kad teikiant pagalbą įmonės, dėl kurių veiklos susidaro atliekos, neatleidžiamos nuo jokių išlaidų ar prievolių, susijusių su atliekų apdorojimu, už kurį jos yra atsakingos pagal Sąjungos ar nacionalinę teisę, įskaitant didesnės gamintojo atsakomybės sistemas; taip pat įrodykite, kad pagalba nekompensuojamos įmonių išlaidos, kurios turėtų būti laikomos įprastomis įmonės išlaidomis.

1. Kad būtų galima patikrinti, ar laikomasi PKAAE gairių 43–46 punktų, ir siekdami įrodyti pagal įvairias pagalbos priemones teikiamos pagalbos tinkamumą, pateikite šią informaciją:
   * + 1. paaiškinkite, kodėl kitų formų potencialiai mažesnį iškraipomąjį poveikį turinti pagalba yra mažiau tinkama, kaip reikalaujama PKAAE gairių 44 punkte. Mažesnį iškraipomąjį poveikį turinčios pagalbos formos gali būti grąžintini avansai, palyginti su tiesioginėmis dotacijomis, mokesčių kreditai, palyginti su mokesčių sumažinimu, arba tokių formų pagalba, kuri yra grindžiama tokiomis finansinėmis priemonėmis, kaip skolos ar nuosavybės priemonės, pavyzdžiui, mažų palūkanų paskolos arba palūkanų subsidijos, valstybės garantijos arba kitoks kapitalo teikimas palankiomis sąlygomis;

* + - 1. įrodykite, kad pagalbos priemonės pasirinkimas atitinka rinkos nepakankamumą, kurį ta pagalbos priemone (-ėmis) siekiama pašalinti, kaip reikalaujama PKAAE gairių 45 punkte;

* + - 1. paaiškinkite, kaip pagalbos priemonė ir jos struktūra yra tinkamos siekti to priemonės tikslo, kurio ta pagalba siekiama, kaip reikalaujama PKAAE gairių 46 punkte.

### Proporcingumas

*Kad pateiktumėte šiame skirsnyje prašomą informaciją, žr. PKAAE gairių 239–244 punktus. Atkreipkite dėmesį, kad reikia užpildyti tik 2.1.3.1., 2.1.3.2. arba 2.1.3.3. skirsnį. Atsižvelkite į siūlomos priemonės pobūdį ir atsakymus pateikite tik atitinkame skirsnyje [dėl veiklos pagalbos atliekų surinkimui žr. 2.1.3.3 skirsnį].*

#### PKAAE gairių 240–244 punktuose nustatytu pagalbos intensyvumu grindžiama pagalba

1. Kad apibūdintumėte tinkamas finansuoti išlaidas pagal PKAAE gairių 239 punktą, nurodykite papildomas investicines išlaidas, tiesiogiai susijusias su aukštesnio aplinkos apsaugos lygio pasiekimu.

1. Paaiškinkite, kaip bus nustatomos ir tikrinamos investicinės išlaidos pagal faktinius ir mažiau aplinkai palankius scenarijus.

1. Produktų, medžiagų ar cheminių medžiagų, kurie taptų atliekomis, jei nebūtų pakartotinai panaudoti, atveju ir kai nėra teisinio reikalavimo tuos produktus, medžiagas ar chemines medžiagas šalinti ar kitaip apdoroti, patvirtinkite, kad tinkamos finansuoti išlaidos atitiks investicijas, būtinas atitinkamiems produktams, medžiagoms ar cheminėms medžiagoms panaudoti.

1. Nurodykite pagal priemonę taikomą didžiausią pagalbos intensyvumą ir tai, ar taikomos kokios nors priemokos (žr. PKAAE gairių 241–244 punktus).

1. Ekologinių inovacijų veiklos atveju įrodykite, kad įvykdytos visos šios sąlygos (PKAAE gairių 244 punktas):
   * + 1. ekologinių inovacijų veikla yra nauja arba iš esmės patobulinta, palyginti su naujausiomis technologijomis atitinkamame Sąjungos sektoriuje[[8]](#footnote-8);
       2. numatoma nauda aplinkai yra gerokai didesnė už tą, kurią lemtų patobulinimas, atitinkantis bendrąją naujausių technologijų raidą panašiose veiklos srityse[[9]](#footnote-9);
       3. veiklos novatoriškumas susijęs su aiškia technologine, rinkos arba finansine rizika, kuri yra didesnė už riziką, paprastai siejamą su panašia ne inovacijų veikla[[10]](#footnote-10).

1. Jei, nukrypstant nuo PKAAE gairių 241–244 punktų, manoma, kad didžiausią pagalbos intensyvumą viršijanti pagalba yra reikalinga, nurodykite būtinu laikomą pagalbos dydį ir jį pagrįskite, remdamiesi pagal faktinius ir priešingos padėties scenarijus atliktos etaloninių projektų trūkstamo finansavimo analizės rezultatais (remkitės atsakyme į 15 klausimą pateikta informacija ir PKAAE gairių 51 ir 52 punktais).

Šiai trūkstamo finansavimo analizei pateikite visų pagrindinių išlaidų ir pajamų kiekybinį įvertinimą pagal faktinį (-ius) scenarijų (-us) ir patikimą (-us) priešingos padėties scenarijų (-us)[[11]](#footnote-11), apie kuriuos informaciją pateikėte 15 punkte, apskaičiuotą vidutinę svertinę kapitalo kainą (VSKK), pagal kurią pagalbos gavėjai diskontuos būsimus pinigų srautus (arba jie bus diskontuojami etaloninių projektų įgyvendinimo metu), taip pat grynąją dabartinę vertę (GDV) pagal faktinį ir priešingos padėties scenarijų per visą (etaloninio) projekto įgyvendinimo laikotarpį.

* + - 1. Prašomus duomenis pateikite (*Excel* rinkmenoje, kurioje matomos visos formulės) šios pranešimo formos priede.

* + - 1. Pateikite išsamią informaciją apie prielaidas, metodikas, pagrindimą ir pagrindinius jų šaltinius, kurie naudoti faktiniame scenarijuje ir tikėtiname priešingos padėties scenarijuje nurodytų išlaidų ir pajamų kiekvienam kiekybinio vertinimo aspektui (pvz., nurodykite, kokiomis prielaidomis rėmėtės rengdami tuos scenarijus, kokie šių prielaidų šaltiniai ir kaip jos pagrindžiamos).

* + - 1. Individualios pagalbos ir schemų, skirtų ypač ribotam pagalbos gavėjų skaičiui, atveju valstybė narė turi pateikti patvirtinamuosius įrodymus išsamaus projekto verslo plano lygmeniu.

Pagalbos schemų atveju valstybė narė turi pateikti patvirtinamuosius įrodymus, remdamasi vienu ar keliais etaloniniais projektais.

* + - 1. Prie šios pranešimo formos galite pridėti ir PKAAE gairių 39 išnašoje nurodytus dokumentus. Individualios pagalbos priemonių ar schemų, skirtų ypač ribotam pagalbos gavėjų skaičiui, atveju itin naudingi gali būti valdybos dokumentai. Jei tokius dokumentus pridedate prie pranešimo formos, toliau pateikite tų dokumentų sąrašą ir nurodykite jų autorių, parengimo datą ir naudojimo aplinkybes.

1. Taip pat įrodykite, kad taikant didesnį pagalbos intensyvumą, kuris nustatytas, kaip nurodyta 40 punkte, pagalba nebus didesnė nei trūkstamas finansavimas.

1. Jei taikomas PKAAE gairių 52 punktas, t. y. kai pagal labiausiai tikėtiną priešingos padėties scenarijų pagalbos gavėjas nevykdo veiklos ar investicijų arba tęsia veiklą be pakeitimų, pagrįskite šią prielaidą įrodymais.

1. Pagal PKAAE gairių 245 punktą patvirtinkite, kad, jei remiantis 40 klausimu būtinas didesnis pagalbos intensyvumas, jūsų valdžios institucijos vykdys *ex post* stebėseną, kad patikrintų prielaidas dėl reikalingos pagalbos dydžio ir nustatytų lėšų susigrąžinimo mechanizmą, ir apibūdinkite stebėsenos ir lėšų susigrąžinimo mechanizmus, kuriuos valstybė narė ketina pradėti taikyti.

#### Konkurencinio konkurso būdu teikiamos pagalbos proporcingumas

*Kad pateiktumėte šiame skirsnyje prašomą informaciją, žr. PKAAE gairių 49–50 ir 246 punktus*.

1. Kad būtų galima patikrinti, ar laikomasi PKAAE gairių 49, 50 ir 246 punktų, pateikite toliau nurodytą informaciją.
   * + 1. Paaiškinkite, kaip valdžios institucijos užtikrina, kad konkursas yra atviras, aiškus, skaidrus ir nediskriminacinis, pagrįstas objektyviais kriterijais, nustatytais *ex ante*, atsižvelgiant į priemonės tikslą ir sumažinant strateginio kainų siūlymo riziką (PKAAE gairių 49 punkto a papunktis).

* + - 1. Atrankos kriterijai, taikomi konkursiniams pasiūlymams reitinguoti ir galiausiai pagalbos dydžiui konkurencinio konkurso metu nustatyti. Konkrečiau:

1. pateikite atrankos kriterijų sąrašą ir nurodykite, kurie iš jų yra tiesiogiai ar netiesiogiai susiję su pagrindiniais priemonės (-ių) tikslais. Nurodykite jų svorį;

1. paaiškinkite, kaip indėlis į pagrindinius priemonės (-ių) tikslus atrankos kriterijais tiesiogiai ar netiesiogiai susiejamas su pareiškėjo prašoma pagalbos suma. Tai gali būti išreikšta, pvz., pagalba vienam aplinkos apsaugos vienetui arba pagalba vienam energijos vienetui (PKAAE gairių 50 punktas ir 44 išnaša);

1. jei yra kitų atrankos kriterijų, kurie nėra tiesiogiai ar netiesiogiai susiję su pagrindiniais priemonės (-ių) tikslais, pagrįskite siūlomą metodą ir paaiškinkite, kaip jis atitinka priemonės (-ių) tikslus. Taip pat patvirtinkite, kad tie kriterijai sudaro ne daugiau kaip 30 proc. visų atrankos kriterijų svorio (PKAAE gairių 50 punktas);

1. nurodykite, prieš kiek laiko iki paraiškų dalyvauti kiekviename konkurenciniame konkurse pateikimo termino pabaigos bus paskelbti atrankos kriterijai (PKAAE gairių 49 punkto b papunktis ir 43 išnaša);

* + - 1. Paaiškinkite elementus, kuriais grindžiate prielaidą, kad konkursas bus atviras ir bus gauta pakankamai pasiūlymų, t. y. galima tikėtis, kad ne visi konkurso dalyviai gaus pagalbą ir kad numatomas konkurso dalyvių skaičius yra pakankamas, kad schemos taikymo trukmės laikotarpiu būtų užtikrinta veiksminga konkurencija (PKAAE gairių 49 punkto c papunktis). Paaiškinkite atsižvelgdami į schemos biudžetą arba apimtį. Jei reikia, remkitės atsakant į 15 punktą pateiktais įrodymais.

* + - 1. pateikite informaciją, kiek konkurso etapų numatoma rengti ir koks numatomas pirmojo bei vėlesniojo etapų dalyvių skaičius;

* + - 1. jei viename ar keliuose konkursuose gaunama nepakankamai pasiūlymų, paaiškinkite, kaip konkursai bus koreguojami schemos įgyvendinimo metu, kad būtų atkurta veiksminga konkurencija, ir kada tai bus padaryta (PKAAE gairių 49 punkto c papunktis);

* + - 1. patvirtinkite, kad *ex post* koreguoti konkurso rezultatus (pvz., vėliau deramasi dėl pasiūlymų rezultatų arba normavimo) yra vengiama (PKAAE gairių 49 punkto d papunktis);

* + - 1. jei galima teikti *nulinių subsidijų konkursinius pasiūlymus*, paaiškinkite, kaip bus užtikrintas proporcingumas (žr. PKAAE gairių 49 punktą, 42 išnašą);

* + - 1. Paaiškinkite, ar valdžios institucijos numato konkurencinio konkurso metu nustatyti apatines arba viršutines kainų ribas. Jei taip, pagrįskite, kodėl jos nustatytos, ir paaiškinkite, kodėl jos nevaržo konkurencinio konkurso (PKAAE gairių 49 punktas ir 42 išnaša).

#### Pagalbos proporcingumas rūšiuojamojo atliekų surinkimo ir rūšiavimo veiklos išlaidoms padengti

1. Pagal PKAAE gairių 247 punktą, pagalba gali būti skiriama veiklos išlaidoms padengti, jei ji susijusi su rūšiuojamuoju atliekų ar kitų produktų, medžiagų ar cheminių medžiagų, susijusių su konkrečiais atliekų srautais ar atliekų rūšimis, surinkimu ir rūšiavimu, siekiant jas parengti pakartotiniam naudojimui ar perdirbimui. Jei planuojate tokią pagalbą:
   * + 1. pateikite įrodymų, kad pagalba bus teikiama vykdant konkurencinį konkursą, laikantis kriterijų, nurodytų PKAAE gairių 49 ir 50 punktuose; šis konkursas būtų organizuojamas skaidriai ir nediskriminuojant, kad jame galėtų dalyvauti visi veiklos vykdytojai, teikiantys rūšiuojamojo surinkimo ir rūšiavimo paslaugas. Šiuo tikslu reikia pateikti 42 punkte nurodytą informaciją ir įrodymus;
       2. nurodykite, ar į konkurso procedūrą įtrauktos taisyklės, ribojančios pagalbos teikimą tam tikromis aiškiai *ex ante* nustatytomis aplinkybėmis. Jei taip:
2. įrodykite, kad šiuos apribojimus pagrindžia didelis netikrumas dėl būsimų veiklos išlaidų pokyčių priemonės taikymo laikotarpiu;

1. apibūdinkite šias taisykles ir susijusias aiškiai nustatytas aplinkybes;

* + - 1. pateikite informaciją apie bet kokią investicinę pagalbą, suteiktą įrenginiui, kuris naudojamas rūšiuojamajam atliekų surinkimui ir rūšiavimui ir kuriam taip pat teikiama veiklos pagalba. Jei abiejų formų pagalba dengiamos tos pačios tinkamos finansuoti išlaidos, įrodykite, kad investicinė pagalba bus išskaičiuota iš veiklos pagalbos, suteiktos tam pačiam įrenginiui, ir kaip tai bus užtikrinta;

* + - 1. patvirtinkite, kad pagalba teikiama ne ilgiau nei penkeriems metams.

### Sumavimas

*Kad pateiktumėte šiame skirsnyje prašomą informaciją, žr. PKAAE gairių 56–57 punktus.*

1. Kad būtų galima patikrinti, ar laikomasi PKAAE gairių 56 punkto, paaiškinkite, ar pagalba pagal priemonę (-es), apie kurią (-ias) pranešama, gali būti skiriama vienu metu pagal kelias pagalbos schemas arba sumuojama su *ad hoc* arba *de minimis* pagalba tų pačių finansuoti tinkamų išlaidų atžvilgiu, jei šios informacijos dar nenurodėte formos „Bendroji informacija“ I dalyje. Jei taip, pateikite išsamią informaciją apie tas pagalbos schemas, *ad hoc* pagalbą arba *de minimis* pagalbą ir apie tai, kaip bus sumuojama pagalba.

1. Jei taikomas PKAAE gairių 56 punktas, pagrįskite, kodėl dėl bendros pagal priemonę (-es), apie kurią (-ias) pranešama, projektui ar veiklai skirtos pagalbos sumos nesusidaro kompensacijos permoka arba neviršijama didžiausia pagalbos suma, leidžiama pagal PKAAE gairių 241–245 punktus. Kiekvienos priemonės, pagal kurias teikiamą pagalbą galima sumuoti su pagal priemonę (-es), apie kurią (-ias) pranešama, teikiama pagalba, atveju nurodykite metodą, kuriuo užtikrinama, kad būtų laikomasi PKAAE gairių 56 punkte nustatytų sąlygų.

1. Jei taikomas PKAAE gairių 57 punktas (t. y. pagal priemonę (-es), apie kurią (-ias) pranešama, teikiama pagalba yra derinama su centralizuotai valdomu Sąjungos finansavimu[[12]](#footnote-12), kuris nėra valstybės pagalba), pagrįskite, kodėl dėl bendros viešojo finansavimo sumos, skiriamos toms pačioms tinkamoms finansuoti išlaidoms padengti, nesusidaro kompensacijos permoka.

### Skaidrumas

*Kad pateiktumėte šiame skirsnyje prašomą informaciją, žr. PKAAE gairių 3.2.1.4 skirsnį (58–61 punktus).*

1. Patvirtinkite, kad valstybė narė laikysis PKAAE gairių 58–61 punktuose nustatytų skaidrumo reikalavimų.

1. Pateikite interneto nuorodą į puslapį, kuriame bus paskelbtas visas patvirtintos pagalbos schemos arba sprendimo dėl individualios pagalbos skyrimo ir jos įgyvendinimo nuostatų tekstas ir informacija apie kiekvieną individualią pagalbą, skirtą *ad hoc* arba pagal pagalbos schemą, patvirtintą remiantis PKAAE gairėmis ir viršijančią 100 000 EUR.

## Nederamo neigiamo pagalbos poveikio konkurencijai ir prekybai vengimas

*Kad pateiktumėte šiame skirsnyje prašomą informaciją, žr. PKAAE gairių 3.2.2 skirsnį (63–70 punktus) ir 4.4.5 skirsnį (248–252 punktus).*

1. Kad būtų galima patikrinti, ar laikomasi PKAAE gairių 67 punkto, pateikite informaciją apie galimą trumpalaikį ir ilgalaikį neigiamą priemonės (-ių), apie kurią (-ias) pranešama, poveikį konkurencijai ir prekybai.

1. Paaiškinkite, ar priemonė taikoma kuriuo nors iš šių atvejų:
   * + 1. ji susijusi su rinka (arba rinkomis), kurioje (-iose) įsitvirtinusios įmonės įgijo įtaką prieš liberalizuojant rinką;

* + - 1. pagal ją rengiami konkurenciniai konkursai besiformuojančioje rinkoje (-ose), kai yra stiprią padėtį rinkoje užimantis dalyvis;

* + - 1. ji bus naudinga tik vienam pagalbos gavėjui arba ypač ribotam pagalbos gavėjų skaičiui.

1. Jei pagalbos priemonė orientuota į konkretų technologinį pasirinkimą ir (arba) kelią, pagrįskite priežastį, kodėl pasirinktos šios technologijos, ir tai, kad šis pasirinkimas netrukdys diegti švaresnių technologijų.

1. Jei priemonė (-ės), apie kurią (-ias) pranešama, bus naudinga (-os) tik vienam pagalbos gavėjui arba ypač ribotam pagalbos gavėjų skaičiui, kad būtų galima patikrinti, ar laikomasi PKAAE gairių 68 punkto:
   * + 1. paaiškinkite, ar priemonė (-ės), apie kurią (-ias) pranešama, sustiprina pagalbos gavėjo (-ų) įtaką rinkoje arba padeda ją išlaikyti, skatina esamus konkurentus atsisakyti plėtros ar pasitraukti iš rinkos arba atgraso naujus konkurentus nuo žengimo į rinką. Taip pat paaiškinkite, ar taikant pagalbos priemonę padidės pagalbos gavėjo gamybos pajėgumai;

* + - 1. apibūdinkite taikomą (-as) priemonę (-es), kuria (-iomis) siekiama apriboti pagalbos suteikimo pagalbos gavėjui (-ams) sukeltą galimą konkurencijos iškraipymą.

1. Kad būtų galima patikrinti, ar laikomasi PKAAE gairių 69 punkto, pateikite šią informaciją:
   * + 1. ar pagal priemonę (-es), apie kurią (-ias) pranešama, teikiamos pagalbos tikslas yra išlaikyti ekonominę veiklą viename regione arba ją pritraukti iš kitų vidaus rinkos regionų;

* + - 1. jei taip, nurodykite, koks yra priemonės (-ių), apie kurią (-ias) pranešama, grynasis poveikis aplinkai ir kaip šia priemone (-ėmis) gerinamas esamas aplinkos apsaugos lygis valstybėse narėse;

* + - 1. paaiškinkite, kodėl pagal priemonę (-es), apie kurią (-ias) pranešama, teikiama pagalba nedaro akivaizdaus neigiamo poveikio konkurencijai ir prekybai;

* + - 1. jei teikiama individuali pagalba, paaiškinkite pagrindinius pagalbos gavėjo investicijų vietos pasirinkimo veiksnius.

1. Kad būtų galima patikrinti, ar laikomasi PKAAE gairių 70 punkto:
   * + 1. patvirtinkite, kad pagalba pagal schemą, apie kurią pranešama, gali būti suteikta ne ilgiau kaip dešimčiai metų nuo pranešimo apie Komisijos sprendimą, kuriuo pagalba pripažįstama suderinama, dienos;

* + - 1. patvirtinkite, kad tuo atveju, jei jūsų valdžios institucijos norėtų pratęsti schemos taikymo trukmę ilgesniam laikotarpiui nei tas ilgiausias laikotarpis, jos dar kartą praneš apie priemonę.

1. Kad būtų galima patikrinti, ar laikomasi PKAAE gairių 249 punkto, pagrįskite, kad pagalba neskatins atliekų susidarymo ar didesnio išteklių naudojimo.

1. Kad būtų galima patikrinti, ar laikomasi PKAAE gairių 250 punkto, įrodykite, kad tais atvejais, kai teikiant pagalbą padidėja atliekų ar kitų medžiagų ir išteklių, skirtų naudoti pakartotinai, perdirbti ar panaudoti, paklausa, tokių atliekų, kitų medžiagų ir išteklių surinkimo pajėgumai bus atitinkamai padidinti, kad būtų patenkinta padidėjusi paklausa.

1. Kad būtų galima patikrinti, ar laikomasi PKAAE gairių 251 punkto, nurodykite, ar pagalba turės kokį nors galimą poveikį pirminių ir antrinių medžiagų, susijusių su atitinkamais produktais, rinkų veikimui ir kokį rezultatą šis galimas poveikis lemtų.

1. Kad būtų galima patikrinti, ar laikomasi PKAAE gairių 252 punkto, kai pagalba padengiamos veiklos išlaidos, susijusios su atliekų ar kitų produktų, medžiagų arba cheminių medžiagų rūšiuojamuoju surinkimu ir rūšiavimu pagal konkrečius atliekų srautus ar atliekų rūšis, siekiant juos parengti pakartotiniam naudojimui ar perdirbimui, nurodykite, ar galima pagalbos sąveika su jūsų valstybėje narėje taikomomis didesnės gamintojo atsakomybės sistemomis, apibūdinkite tokias sistemas ir nurodykite galimą jų sąveiką.

# Teigiamo pagalbos poveikio ir neigiamo poveikio konkurencijai ir prekybai pasvėrimas

*Kad pateiktumėte šiame skirsnyje prašomą informaciją, žr. PKAAE gairių 3.3 skirsnį (71–76 punktus).*

1. Kad būtų galima patikrinti, ar laikomasi PKAAE gairių 72 punkto, paaiškinkite, ar pagal priemonę, apie kurią pranešama, remiama veikla atitinka Europos Parlamento ir Tarybos reglamento (ES) 2020/852[[13]](#footnote-13) 3 straipsnyje nustatytus aplinkos atžvilgiu tvarios ekonominės veiklos kriterijus, įskaitant principą „nedaryti reikšmingos žalos“, arba kitas panašias metodikas.

1. Jei rengiamas konkurencinis konkursas, paaiškinkite, ar priemonė (-ės), apie kurią (-ias) pranešama, turi aspektų, kuriais MVĮ sudaromos palankesnės sąlygos dalyvauti konkurenciniuose konkursuose. Jei taip, pateikite informaciją apie tuos aspektus ir pagrįskite, kaip teigiamas MVĮ dalyvavimo priemonėje (-se), apie kurią (-ias) pranešama, užtikrinimo poveikis nusveria galimą iškreipiamąjį poveikį.

C skirsnis. Vertinimas

*Kad pateiktumėte šiame skirsnyje prašomą informaciją, žr. PKAAE gairių 5 skirsnį (455–463 punktus).*

1. Jei priemonė (-ės), apie kurią (-ias) pranešama, viršija PKAAE gairių 456 punkte nustatytas biudžeto ir (arba) išlaidų ribas, paaiškinkite, kodėl, jūsų nuomone, turėtų būti taikoma PKAAE gairių 457 punkte nustatyta išimtis, arba šios pranešimo formos priede pateikite, be kita ko, vertinimo plano projektą, apimantį PKAAE gairių 458 punkte nurodytą taikymo sritį[[14]](#footnote-14).

1. Jei pateikiamas vertinimo plano projektas:
   * + 1. pateikite šios pranešimo formos priede pateikto vertinimo plano projekto santrauką;

* + - 1. patvirtinkite, kad bus laikomasi PKAAE gairių 460 punkto nuostatų;

* + - 1. pateikite interneto nuorodą į vertinimo planą ir nurodykite, nuo kada jis bus skelbiamas viešai.

1. Jeigu pagalbos schemos *ex post* vertinimas šiuo metu neatliekamas ir jos taikymo trukmė viršija trejus metus, kad būtų galima patikrinti, ar laikomasi PKAAE gairių 459 punkto b papunkčio, patvirtinkite, kad vertinimo plano projektą pateiksite per 30 darbo dienų po reikšmingo pakeitimo, dėl kurio schemos biudžetas padidėjo ir viršija 150 mln. EUR bet kuriais metais arba 750 mln. EUR per visą schemos taikymo trukmę.

1. Jeigu pagalbos schemos *ex post* vertinimas šiuo metu neatliekamas, kad būtų galima patikrinti, ar laikomasi PKAAE gairių 459 punkto c papunkčio, pateikite įsipareigojimą, kad valstybė narė vertinimo plano projektą pateiks per 30 darbo dienų po 150 mln. EUR viršijančių praėjusių metų išlaidų užregistravimo oficialiojoje apskaitoje.

1. Kad būtų galima patikrinti, ar laikomasi PKAAE gairių 461 punkto:
   * + 1. patikslinkite, ar nepriklausomas ekspertas jau atrinktas, ar bus atrinktas;

* + - 1. pateikite informaciją apie eksperto atrankos procedūrą;

* + - 1. pagrįskite, kodėl ekspertas nepriklauso nuo pagalbą teikiančios institucijos;

1. Kad būtų galima patikrinti, ar laikomasi PKAAE gairių 461 punkto:
   * + 1. nurodykite siūlomus tarpinės ir galutinės vertinimo ataskaitų pateikimo terminus. Atkreipkite dėmesį, kad galutinė vertinimo ataskaita Komisijai turi būti pateikta laiku, kad ji galėtų įvertinti galimybę pratęsti pagalbos schemos galiojimą, ir ne vėliau nei likus devyniems mėnesiams iki jos galiojimo pabaigos, kaip nurodyta PKAAE gairių 463 punkte. Atkreipkite dėmesį, kad šis terminas galėtų būti sutrumpintas schemoms, kurios turi būti įvertintos per paskutinius dvejus įgyvendinimo metus;

* + - 1. patvirtinkite, kad tarpinė ir galutinė vertinimo ataskaitos bus skelbiamos viešai. Pateikite interneto nuorodą į tas ataskaitas ir nurodykite, nuo kada jos bus skelbiamos viešai.

D skirsnis. Ataskaitų teikimas ir stebėsena

*Kad pateiktumėte šiame skirsnyje prašomą informaciją, žr. PKAAE gairių 6 skirsnį (464 ir 465 punktus).*

1. Patvirtinkite, kad valstybė narė laikysis PKAAE gairių 6 skirsnio 464 ir 465 punktuose nustatytų ataskaitų teikimo ir stebėsenos reikalavimų.

1. Atkreipkite dėmesį, kad pagalbos schemos taikymo trukmė – tai laikotarpis, per kurį galima prašyti pagalbos ir priimti sprendimą ją suteikti (taigi, įskaičiuojamas laikas, kurio nacionalinėms valdžios institucijoms reikia pagalbos paraiškoms patvirtinti). Šiame punkte minima taikymo trukmė nėra susijusi su pagal pagalbos schemą sudarytų sutarčių trukme, kuri gali būti ilgesnė nei priemonės taikymo trukmė. [↑](#footnote-ref-1)
2. Atkreipkite dėmesį, kad faktinio biudžeto arba biudžeto sąmatos pakeitimas gali būti laikomas pagalbos pakeitimu, dėl kurio reikia pateikti naują pranešimą. [↑](#footnote-ref-2)
3. Atkreipkite dėmesį, kad PKAAE gairių 38, 52, 165, 166 bei 167 punktuose ir 39 bei 45 išnašose pateikiama papildomų gairių, kaip turėtų būti rengiamas tikėtinas priešingos padėties scenarijus. [↑](#footnote-ref-3)
4. Terminas „etaloninis projektas“ apibrėžtas PKAAE gairių 19 punkto 63 papunktyje. [↑](#footnote-ref-4)
5. Jei remiatės neseniai vykusiu konkurenciniu konkursu, paaiškinkite, kodėl tas konkursas gali būti laikomas konkurenciniu (įskaitant tai, kaip buvo išvengta su įvairiomis į konkurencinį konkursą įtrauktomis technologijomis susijusio nenumatyto pelno, kai aktualu) ir kodėl jis yra panašaus pobūdžio, pavyzdžiui:

   ar jo sąlygos (pvz., sutarties sąlygos ir trukmė, investicijų terminai, ar paramos išmokos buvo indeksuojamos pagal infliaciją) buvo panašios į tas, kurios siūlomos priemonėje, apie kurią pranešama?

   ar konkurencinis konkursas vyko panašiomis makroekonominėmis sąlygomis?

   ar technologijų ir (arba) projektų rūšys buvo panašios? [↑](#footnote-ref-5)
6. Pagal PKAAE gairių 19 punkto 89 papunktį, Sąjungos standartas yra

   *privalomas Sąjungos standartas, nustatantis rodiklius, kuriuos atskiros įmonės turi pasiekti aplinkosaugos srityje, išskyrus Sąjungos lygmeniu nustatytus standartus arba tikslus, kurie privalomi valstybėms narėms, bet ne atskiroms įmonėms;*

   *įpareigojimas taikyti geriausius prieinamus gamybos būdus (GPGB), apibrėžtus Direktyvoje 2010/75/ES, ir užtikrinti, kad išmetamųjų teršalų kiekis neviršytų kiekio, kuris būtų pasiektas taikant GPGB; jeigu su GPGB susiję išmetamųjų teršalų kiekiai nustatyti įgyvendinimo aktuose, priimtuose pagal Direktyvą 2010/75/ES ar pagal kitas taikytinas direktyvas, atsižvelgiant į šias gaires bus taikomi tie kiekiai; jeigu tie kiekiai išreikšti intervalu, bus taikoma ta riba, nuo kurios laikoma, kad atitinkama įmonė taiko GPGB.* [↑](#footnote-ref-6)
7. Jei pateikiama tinkamų argumentų, taip pat gali būti atsižvelgiama į konkrečią atitinkamo regiono ar regionų padėtį. [↑](#footnote-ref-7)
8. Naujoviškumas galėtų būti įrodytas, pavyzdžiui, pateikiant išsamų inovacijos ir jos diegimo arba skleidimo rinkos sąlygų aprašymą, palyginant ją su naujausiais procesais arba organizavimo metodais, kuriuos tame pačiame sektoriuje paprastai taiko kitos įmonės. [↑](#footnote-ref-8)
9. Jeigu ekologinių inovacijų diegimo veiklai ir įprastai ne novatoriškai veiklai palyginti gali būti naudojami kiekybiniai parametrai, „gerokai didesnė“ reiškia, kad ribinis pagerėjimas, kurio tikimasi dėl ekologinių inovacijų diegimo veiklos, t. y. mažesnės rizikos aplinkai, mažesnės taršos arba didesnio energijos vartojimo arba išteklių naudojimo efektyvumo, turėtų būti bent dvigubai didesnis už ribinį pagerėjimą, kurio tikimasi dėl bendrosios panašios ne novatoriškos veiklos raidos. Jeigu siūlomas metodas konkrečiu atveju netinka arba jeigu kiekybinio palyginimo atlikti neįmanoma, paraiškos gauti valstybės pagalbą dokumentuose turėtų būti išsamus šiam kriterijui vertinti naudojamo metodo aprašymas užtikrinant standartą, kuris būtų panašus į siūlomą metodą. [↑](#footnote-ref-9)
10. Šią riziką valstybė narė galėtų įrodyti, pavyzdžiui, taip: palyginti išlaidas su bendrovės apyvarta, nurodyti plėtrai reikalingą laiką, numatomą ekologinių inovacijų veiklos naudą, palyginti su išlaidomis, ir nesėkmės tikimybę. [↑](#footnote-ref-10)
11. Daugiau informacijos žr. PKAAE gairių 51–53 punktuose ir 45–46 išnašose. [↑](#footnote-ref-11)
12. Centralizuotai valdomas Sąjungos finansavimas – Sąjungos finansavimas, kurį centralizuotai valdo Europos Sąjungos institucijos, agentūros, bendrosios įmonės ar kitos įstaigos ir kurio tiesiogiai ar netiesiogiai nekontroliuoja valstybė narė. [↑](#footnote-ref-12)
13. 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 (OL L 198, 2020 6 22, p. 13). [↑](#footnote-ref-13)
14. Pranešimo apie vertinimo planą papildomos informacijos pateikimo formos (III.8 dalis) šablonas pateikiamas adresu [https://competition-policy.ec.europa.eu/state-aid/legislation/forms-notifications-and-reporting\_en?prefLang=lt](#evaluation-plan). [↑](#footnote-ref-14)