PARTEA III.6.E - Fișă de informații suplimentare privind ajutoarele de stat acordate în temeiul Orientărilor din 2022 privind ajutoarele de stat pentru climă, protecția mediului și energie (denumite în continuare «OACME») - Secțiunea 4.4 - Ajutoarele pentru utilizarea eficientă a resurselor și pentru sprijinirea tranziției către o economie circulară

*Prezenta fișă de informații suplimentare se referă la măsurile cuprinse în secțiunea 4.4 din OACME. În cazul în care notificarea include măsuri care fac obiectul mai multor secțiuni din OACME, vă rugăm să completați, de asemenea, de îndată ce este disponibilă, fișa de informații suplimentare care se referă la secțiunea respectivă din OACME.*

*Toate documentele furnizate de statele membre ca anexe la prezenta fișă de informații suplimentare trebuie numerotate, iar în secțiunile relevante din prezenta fișă de informații suplimentare trebuie să se facă trimitere la numerele documentelor.*

Secțiunea A: Rezumatul principalelor caracteristici ale măsurii (măsurilor) notificate

1. Contextul și obiectivul (obiectivele) măsurii (măsurilor) notificate

1.1. Dacă nu au fost deja discutate în secțiunea 5.2 din Formularul de informații generale (Partea I), vă rugăm să precizați contextul și obiectivul principal, inclusiv orice obiectiv al Uniunii privind tranziția către o economie circulară pe care măsura urmărește să îl sprijine.

1.2. Vă rugăm să indicați orice alt obiectiv vizat de măsură. Pentru orice obiectiv care nu este în întregime legat de mediu, vă rugăm să explicați dacă acesta poate duce la denaturări ale concurenței pe piața internă.

2. Intrare în vigoare și durată

2.1. În măsura în care nu au fost deja furnizate în secțiunea 5.4 din Formularul de informații generale (Partea I), vă rugăm să indicați data de la care schema de ajutoare este planificată să intre în vigoare.

2.2. Vă rugăm să indicați durata schemei[[1]](#footnote-1).

3. Beneficiar(i)

3.1. Dacă nu au fost deja furnizate în secțiunea 3 din Formularul de informații generale (Partea I), vă rugăm să descrieți beneficiarul potențial (beneficiarii potențiali) al (ai) măsurii (măsurilor).

3.2. Vă rugăm să indicați locul în care se află beneficiarul (beneficiarii) (și anume dacă numai entitățile economice situate în statul membru respectiv sau și în alte state membre sunt eligibile să participe la măsură).

3.3. Pentru a evalua conformitatea cu punctul 15 din OACME, vă rugăm să precizați dacă se acordă ajutor în cadrul măsurii (măsurilor) în favoarea unei întreprinderi (persoană fizică sau parte a unei scheme) care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă.

În caz afirmativ, vă rugăm să furnizați informații cu privire la cuantumul ajutorului care nu a fost încă recuperat, astfel încât Comisia să țină seama de acesta în evaluarea măsurii (măsurilor) de ajutor.

4. Vă rugăm să confirmați că măsura (măsurile) nu implică ajutoare pentru activități care nu intră în domeniul de aplicare al OACME (a se vedea punctul 13 din OACME). În caz contrar, vă rugăm să furnizați detalii.

5. Bugetul și finanțarea măsurii (măsurilor)

5.1. Dacă nu au fost deja menționate în tabelul de la secțiunea 7.1 din Formularul de informații generale (Partea I), vă rugăm să furnizați bugetul anual și/sau total pentru întreaga durată a măsurii (măsurilor); dacă bugetul total nu este cunoscut (de exemplu, deoarece depinde de rezultatele licitațiilor), vă rugăm să indicați un buget estimat, inclusiv ipotezele utilizate pentru calcularea bugetului estimat respectiv[[2]](#footnote-2).

5.2. În cazul în care măsura este finanțată printr-o taxă, vă rugăm să precizați dacă:

(a) taxa este stabilită prin lege sau prin orice alt act legislativ; în caz afirmativ, vă rugăm să furnizați actul juridic, numărul și data la care a fost adoptat și a intrat în vigoare linkul către actul juridic;

(b) taxa se aplică în mod egal produselor naționale și celor importate;

(c) măsura notificată va aduce beneficii în egală măsură produselor naționale și produselor importate;

(d) taxa finanțează integral măsura sau doar parțial. În cazul în care taxa finanțează doar parțial măsura, indicați celelalte surse de finanțare ale măsurii și proporția acestora;

(e) taxa care finanțează măsura notificată finanțează și alte măsuri de ajutor. În caz afirmativ, indicați celelalte măsuri de ajutor finanțate prin taxa în cauză.

Secțiunea B: Evaluarea compatibilității ajutorului

1. Condiția pozitivă: ajutorul trebuie să faciliteze dezvoltarea unei activități economice

1.1. Contribuția la dezvoltarea unei activități economice

*Pentru a furniza informațiile din prezenta secțiune, vă rugăm să consultați secțiunea 3.1.1 (punctele 23-25), secțiunea 4.4.1 (punctele 217-219) și secțiunea 4.4.2 (punctele 220-224) din OACME.*

6. Articolul 107 alineatul (3) litera (c) din Tratatul privind funcționarea Uniunii Europene («tratatul») prevede că Comisia poate declara compatibile «*ajutoarele destinate să faciliteze dezvoltarea anumitor activități sau a anumitor regiuni economice, în cazul în care acestea nu modifică în mod nefavorabil condițiile schimburilor comerciale într-o măsură care contravine interesului comun*». Prin urmare, ajutoarele compatibile în temeiul dispoziției respective din tratat trebuie să contribuie la dezvoltarea anumitor activități economice.

Pentru a evalua conformitatea cu punctul 23 din OACME, vă rugăm să identificați activitățile economice care vor fi facilitate ca urmare a ajutorului și modul în care este sprijinită dezvoltarea acestor activități.

7. Pentru a evalua conformitatea cu punctul 25 din OACME, vă rugăm «să descrieți dacă și cum va contribui ajutorul la îndeplinirea obiectivelor politicii în domeniul climei, ale politicii de mediu și ale politicii energetice a Uniunii și, mai precis, beneficiile preconizate ale ajutorului în ceea ce privește contribuția semnificativă a acestuia la protecția mediului, inclusiv la atenuarea schimbărilor climatice, sau la funcționarea eficientă a pieței interne a energiei».

8. În plus, vă rugăm să evidențiați în ce măsură ajutorul se referă la politicile descrise la punctele 217-219 din OACME.

9. Vă rugăm să descrieți cerințele de eligibilitate aplicabile beneficiarului (beneficiarilor) [de exemplu, prin includerea oricăror cerințe tehnice, de mediu (și anume autorizații), financiare (și anume garanții) sau alte cerințe pe care beneficiarul (beneficiarii) trebuie să le respecte].

10. În cazul ajutoarelor individuale și al schemelor de ajutoare de care beneficiază un număr deosebit de limitat de beneficiari sau un beneficiar istoric, vă rugăm să furnizați o cuantificare a beneficiilor ecologice preconizate în urma măsurii (resurse economisite/consumul de resurse evitat) și să explicați metoda folosită pentru cuantificarea acestora.

11. Vă rugăm să furnizați informații cu privire la domeniul de aplicare al măsurii (măsurilor) de ajutor și la activitățile sprijinite de aceasta (acestea) și să indicați căror activități prevăzute la punctele 220 și 221 din OACME corespund acestea.

12. Vă atragem atenția asupra faptului că următoarele măsuri de ajutor pentru investiții nu sunt evaluate în temeiul secțiunii 4.4:

(a) recuperarea căldurii reziduale din procesele de producție;

(b) captarea și utilizarea dioxidului de carbon;

(c) producția de biocombustibili, biolichide, biogaz sau combustibili din biomasă din deșeuri;

(d) generarea de energie din deșeuri;

(e) producția de energie sau căldură din deșeuri legată de investițiile în sistemele de termoficare și răcire centralizată sau pentru exploatarea acestora.

Vă rugăm să consultați formularul de notificare pentru secțiunea 4.1 în ceea ce privește investițiile enumerate la literele (a)-(d), deoarece astfel de măsuri vor fi evaluate astfel cum se prevede în secțiunea 4.1 din OACME, precum și formularul de notificare pentru secțiunea 4.10 în ceea ce privește investiția descrisă la litera (e), întrucât aceasta va fi evaluată astfel cum se prevede în secțiunea 4.10 din OACME.

13. Vă rugăm să indicați dacă măsura de ajutor acoperă, de asemenea, costurile de exploatare pentru colectarea separată și sortarea deșeurilor și, în caz afirmativ, pentru ce fluxuri de deșeuri sau tipuri de deșeuri.

1.2. Efectul stimulativ

*Pentru a furniza informațiile din prezenta secțiune, vă rugăm să consultați secțiunea 3.1.2 (punctele 26-32) și secțiunea 4.4.3 (punctele 225-233) din OACME.*

14. Se poate considera că ajutorul facilitează o activitate economică numai dacă are un efect stimulativ. Pentru a evalua conformitatea cu punctul 26 din OACME, vă rugăm să explicați modul în care măsura (măsurile) «*determină beneficiarul să își schimbe comportamentul, să se implice într-o activitate economică suplimentară sau într-o activitate economică care respectă mediul, pe care, în absența ajutorului, nu ar desfășura-o sau ar desfășura-o în mod limitat sau diferit».*

15. În temeiul punctului 28 din OACME:

15.1. Vă rugăm să furnizați o descriere cuprinzătoare a scenariului factual preconizat să rezulte din măsura de ajutor și a scenariului (scenariilor) contrafactual(e) probabil(e) în absența măsurii de ajutor[[3]](#footnote-3). În cazul în care preconizați că ar putea fi sprijinite diferite categorii de beneficiari, vă rugăm să vă asigurați că scenariul contrafactual este credibil pentru fiecare dintre aceste categorii. Vă rugăm să luați în considerare cerințele referitoare la scenariul contrafactual incluse la punctele 226-230 și 239 din OACME, în special:

(a) în general, scenariul contrafactual corespunde unei investiții cu aceeași capacitate, aceeași durată de viață și, după caz, aceleași alte caracteristici tehnice relevante ca investiția ecologică, ceea ce conduce, totuși, la un nivel mai scăzut de protecție a mediului, de exemplu o instalație care tratează deșeurile pe baza unui mod de tratare situat mai jos în ierarhia deșeurilor sau într-un mod mai puțin eficient din punctul de vedere al utilizării resurselor; în cazul în care produsul (secundar) reutilizat sau reciclat este substituibil din punct de vedere tehnic și economic cu materia primă primară sau cu produsul primar, scenariul contrafactual poate consta în instalația convențională legată de producția materiei prime primare sau a produsului primar;

(b) alternativ, scenariul contrafactual poate corespunde, de asemenea, unuia dintre următoarele scenarii:

1. menținerea în funcțiune a instalațiilor sau echipamentelor existente pentru o perioadă corespunzătoare duratei de viață a investiției ecologice; în acest caz, ar trebui luate în considerare costurile de întreținere, reparare și modernizare actualizate pentru perioada respectivă (punctul 227 din OACME);
2. înlocuirea ulterioară a instalațiilor sau echipamentelor; în acest caz, trebuie luată în considerare valoarea actualizată a instalațiilor și echipamentelor, iar diferența dintre durata de viață economică a instalațiilor sau echipamentelor ar trebui să fie egalizată, în conformitate cu punctul 228 din OACME;
3. luarea în leasing a unor echipamente mai puțin ecologice care ar fi utilizate în absența ajutorului; în acest caz, ar trebui luată în considerare valoarea actualizată pentru luarea în leasing a echipamentelor mai puțin ecologice, în conformitate cu punctul 229 din OACME;
4. scenariul contrafactual poate consta, de asemenea, în absența unui proiect de investiții alternative, în special în cazul în care investiția care beneficiază de ajutor constă în adăugarea de instalații sau echipamente la unitățile, instalațiile sau echipamentele existente și pentru care nu există o alternativă convențională echivalentă.

Atunci când descrieți scenariul factual și scenariul (scenariile) contrafactual(e) probabil(e), vă rugăm să precizați capacitatea, durata de viață și alte caracteristici tehnice ale investiției, atât pentru scenariul (scenariile) factual(e), cât și pentru scenariul (scenariile) contrafactual(e).

15.2. Vă rugăm să explicați pe scurt justificarea alegerii scenariului (scenariilor) contrafactual(e) probabil(e), având în vedere diferitele categorii de beneficiari propuse, dacă este cazul.

15.3. Vă rugăm să cuantificați costurile și veniturile aferente scenariilor factuale și contrafactuale și să justificați schimbarea de comportament, după caz, pentru fiecare categorie de beneficiari, pe baza:

(a) proiectului de referință[[4]](#footnote-4) respectiv, a scenariilor contrafactuale corespunzătoare și a deficitului de finanțare rezultat

*SAU*

(b) a dovezilor cantitative relevante bazate pe studii de piață, planurilor investitorilor, rapoartelor financiare sau a altor dovezi cantitative, inclusiv pe baza ofertelor depuse pentru proiecte similare în cadrul unor proceduri de ofertare concurențiale comparabile recente[[5]](#footnote-5).

16. Pentru a evalua conformitatea cu punctul 27 din OACME, vă rugăm să furnizați informații pentru a confirma că ajutorul nu sprijină costurile unei activități pe care beneficiarul ajutorului ar fi desfășurat-o oricum și nu compensează riscul comercial normal al unei activități economice.

17. Pentru a demonstra conformitatea cu punctele 29 și 31 din OACME:

(a) vă rugăm să confirmați că începutul lucrărilor la proiect sau al activității nu a avut loc înainte ca cererea de ajutor să fie depusă, în scris, de către beneficiar la autoritățile naționale

*SAU*

(b) în cazul proiectelor care au început înainte de depunerea cererii de ajutor, vă rugăm să demonstrați că proiectul se încadrează în unul dintre cazurile excepționale prevăzute la punctul 31 din OACME [literele (a), (b) sau (c)].

18. Pentru a demonstra conformitatea cu punctul 30 din OACME, vă rugăm să confirmați că cererea de ajutor include cel puțin numele solicitantului, o descriere a proiectului sau a activității, inclusiv amplasarea sa, și cuantumul ajutorului necesar pentru realizarea acestuia (acesteia).

19. Pentru a demonstra conformitatea cu punctele 32, 232 și 233 din OACME:

(a) vă rugăm să indicați dacă există standarde ale Uniunii[[6]](#footnote-6) aplicabile măsurii (măsurilor) notificate, standarde naționale obligatorii mai stricte sau mai ambițioase decât standardele corespunzătoare ale Uniunii sau standarde naționale obligatorii adoptate în absența standardelor Uniunii.

În acest context, vă rugăm să furnizați informații pentru a demonstra efectul stimulativ;

(b) în cazurile în care standardul relevant al Uniunii a fost deja adoptat, dar nu este încă în vigoare, vă rugăm să demonstrați că ajutorul are un efect stimulativ deoarece stimulează implementarea și finalizarea investiției cu cel puțin 18 luni înainte de intrarea în vigoare a standardului, în concordanță cu punctul 233 din OACME.

20. Pentru a demonstra conformitatea cu secțiunea 4.4.3 din OACME, vă rugăm să indicați dacă proiectele cu o perioadă de recuperare a investiției mai mică de 5 ani sunt eligibile pentru ajutor în cadrul măsurii de ajutor. În caz afirmativ, vă rugăm să explicați de ce ajutorul este necesar pentru a declanșa o schimbare de comportament în conformitate cu punctul 231 din OACME.

1.3. Absența încălcării vreunei dispoziții relevante din dreptul Uniunii

*Pentru a furniza informațiile din prezenta secțiune, vă rugăm să consultați secțiunea 3.1.3 (punctul 33) din OACME.*

21. Vă rugăm să furnizați informații pentru a confirma conformitatea cu dispozițiile relevante ale dreptului Uniunii, în conformitate cu punctul 33 din OACME.

22. În cazul în care se utilizează o taxă pentru finanțarea măsurii (măsurilor), vă rugăm să clarificați dacă trebuie efectuată evaluarea conformității cu articolele 30 și 110 din tratat. În caz afirmativ, vă rugăm să demonstrați modul în care măsura respectă dispozițiile articolelor 30 și 110 din tratat.În acest context, se poate face referire la informațiile prezentate la întrebarea 5.2 de mai sus, în cazul în care măsura (măsurile) notificată (notificate) este (sunt) finanțată (finanțate) printr-o taxă.

2. Condiția negativă: ajutorul nu poate modifica în mod necorespunzător condițiile schimburilor comerciale într-o măsură care contravine interesului comun

2.1. Reducerea la minimum a denaturărilor în ceea ce privește concurența și schimburile comerciale

2.1.1. Necesitatea ajutorului

*Pentru a furniza informațiile din prezenta secțiune, vă rugăm să consultați secțiunea 3.2.1.1 (punctele 34--38) și secțiunea 4.4.4.1 (punctele 234-236) din OACME.*

23. Vă rugăm să explicați disfuncționalitățile pieței identificate de autoritățile din țara dumneavoastră care împiedică atingerea unui nivel suficient de protecție a mediului. Vă rugăm să precizați în ce categorie intră disfuncționalitățile identificate ale pieței, făcând trimitere la punctul 34 literele (a), (b), (c) sau (d) din OACME.

24. În conformitate cu punctul 35 din OACME, vă rugăm să furnizați informații cu privire la eventualele politici și măsuri existente identificate de autoritățile din țara dumneavoastră, care vizează deja disfuncționalitățile identificate ale pieței sau în materie de reglementare.

25. Pentru a demonstra conformitatea cu punctul 36 din OACME, vă rugăm să furnizați informații care să demonstreze că ajutorul vizează în mod efectiv disfuncționalități reziduale ale pieței, luând în considerare, de asemenea, alte politici și măsuri deja în vigoare care abordează unele dintre disfuncționalitățile identificate ale pieței.

26. Pentru a demonstra conformitatea cu punctul 37 din OACME, vă rugăm să explicați dacă, din cunoștințele autorităților din țara dumneavoastră, proiecte sau activități similare celor vizate de măsura (măsurile) notificată (notificate) în ceea ce privește conținutul lor tehnologic, nivelul de risc și dimensiunea, sunt deja realizate în cadrul Uniunii în condițiile pieței. În caz afirmativ, vă rugăm să furnizați dovezi suplimentare pentru a demonstra necesitatea ajutorului de stat.

27. Pentru a demonstra conformitatea cu punctul 38 din OACME, vă rugăm să consultați dovezile cantitative deja furnizate la întrebarea 15 de mai sus.

28. În plus, vă rugăm să descrieți, în conformitate cu punctul 235 din OACME, care sunt practicile comerciale consacrate în sectorul în cauză și să demonstrați că proiectul depășește aceste practici comerciale consacrate aplicate în general în întreaga Uniune și în toate tehnologiile.

29. Pentru a verifica conformitatea cu punctul 236 din OACME:

(a) în cazul ajutoarelor pentru colectarea separată și sortarea deșeurilor sau a altor produse, materiale sau substanțe, vă rugăm să demonstrați că această activitate de colectare separată și sortare este insuficient dezvoltată pe teritoriul statului dumneavoastră membru[[7]](#footnote-7);

(b) în cazul ajutoarelor acordate pentru acoperirea costurilor de exploatare, vă rugăm să demonstrați că un astfel de ajutor este necesar pe parcursul unei perioade de tranziție pentru a facilita dezvoltarea activităților legate de colectarea separată și sortarea deșeurilor. Vă rugăm să luați în considerare și să descrieți orice obligații care le revin întreprinderilor în cadrul schemelor de răspundere extinsă a producătorilor, pe care le-ați pus eventual în aplicare în temeiul articolului 8 din Directiva 2008/98/CE.

2.1.2. Caracterul adecvat

*Pentru a furniza informațiile din prezenta secțiune, vă rugăm să consultați secțiunea 3.2.1.2 (punctele 39-46) și secțiunea 4.4.4.2 (punctul 238) din OACME.*

30. Pentru a verifica conformitatea cu punctul 40 din OACME, vă rugăm să demonstrați că nu există instrumente care denaturează mai puțin concurența care să fie mai adecvate.

31. Pentru a verifica conformitatea cu punctul 41 din OACME, vă rugăm să demonstrați că măsura de ajutor este concepută astfel încât să nu submineze eficiența altor măsuri care remediază aceeași disfuncționalitate a pieței, cum ar fi mecanismele bazate pe piață (de exemplu, schema EU ETS).

32. Pentru a verifica conformitatea cu punctul 42 din OACME, vă rugăm să confirmați că niciunul dintre beneficiarii măsurii (măsurilor) de ajutor nu ar putea fi considerat responsabil de poluare în temeiul legislației Uniunii sau al legislației naționale existente în materie (*principiul «poluatorul plătește»*).

33. Pentru a verifica conformitatea cu punctul 238 din OACME, vă rugăm să demonstrați că ajutorul nu scutește întreprinderile care generează deșeuri de eventualele costuri sau obligații legate de tratarea deșeurilor pentru care sunt răspunzătoare în temeiul dreptului Uniunii sau al dreptului național, inclusiv în cadrul schemelor de răspundere extinsă a producătorilor, precum și că ajutorul nu scutește întreprinderile de costuri care ar trebui considerate costuri normale pentru o întreprindere.

34. Pentru a verifica conformitatea cu punctele 43-46 din OACME, pentru a demonstra caracterul adecvat al ajutorului printre diferitele instrumente de ajutor, vă rugăm să furnizați următoarele informații:

(a) vă rugăm să explicați motivul pentru care alte forme de ajutor cu un potențial mai redus de denaturare sunt mai puțin adecvate, astfel cum se prevede la punctul 44 din OACME. Formele de ajutor cu un potențial mai redus de denaturare pot fi avansurile rambursabile, comparativ cu granturile directe; creditele fiscale, comparativ cu reducerile de impozit sau tipurile de ajutoare bazate pe instrumente financiare, precum instrumentele de datorii, comparativ cu instrumentele de capital, inclusiv, de exemplu, credite preferențiale sau subvenționări ale ratei dobânzii, garanții de stat sau o altă furnizare de finanțare în condiții avantajoase;

(b) vă rugăm să demonstrați că alegerea instrumentului de ajutor este adecvată disfuncționalității pieței pe care măsura (măsurile) de ajutor intenționează să o remedieze, astfel cum se prevede la punctul 45 din OACME;

(c) vă rugăm să explicați modul în care măsura de ajutor și felul în care aceasta este concepută sunt adecvate pentru atingerea obiectivului măsurii pe care îl vizează ajutorul, astfel cum se prevede la punctul 46 din OACME.

2.1.3. Proporționalitatea

*Pentru a furniza informațiile din prezenta secțiune, vă rugăm să consultați punctele 239-244 din OACME. Vă atragem atenția asupra faptului că următoarele trei secțiuni 2.1.3.1, 2.1.3.2 și 2.1.3.3 sunt alternative. Vă rugăm să furnizați răspunsuri numai la secțiunea aplicabilă, în funcție de modul în care este concepută măsura propusă [pentru ajutoarele de exploatare acordate pentru colectare, a se vedea secțiunea 2.1.3.3].*

2.1.3.1. Ajutoare pe baza intensităților ajutoarelor prevăzute la punctele 240-244 din OACME

35. Pentru a descrie costurile eligibile în conformitate cu punctul 239 din OACME, vă rugăm să identificați costurile de investiție suplimentare direct legate de atingerea unui nivel mai ridicat de protecție a mediului.

36. Vă rugăm să explicați modul în care vor fi determinate și verificate costurile de investiții ale scenariului factual și ale scenariului mai puțin ecologic.

37. Pentru produsele, substanțele sau materialele care ar constitui deșeuri în absența reutilizării și dacă nu există nicio cerință legală ca produsele, substanțele sau materialele respective să fie eliminate sau tratate în alt mod, vă rugăm să confirmați că costurile eligibile vor corespunde investiției necesare pentru valorificarea produselor, substanțelor sau materialelor în cauză.

38. Vă rugăm să indicați intensitățile maxime ale ajutorului aplicabile în cadrul măsurii și să precizați dacă se aplică vreun bonus (punctele 241-244 din OACME).

39. Pentru activitățile de ecoinovare, vă rugăm să demonstrați că sunt îndeplinite următoarele condiții cumulative (punctul 244 din OACME):

(a) activitatea de ecoinovare trebuie să reprezinte o noutate sau o îmbunătățire substanțială față de stadiul actual al tehnologiei din sectorul de activitate vizat din Uniune[[8]](#footnote-8);

(b) beneficiul ecologic preconizat este net superior față de îmbunătățirea rezultată din evoluția generală a stadiului actual al tehnologiei în activități comparabile[[9]](#footnote-9);

(c) caracterul inovator al activității comportă un grad de risc evident, în termeni tehnologici, comerciali sau financiari, care este mai ridicat decât riscul asociat în mod normal cu activități comparabile neinovatoare[[10]](#footnote-10).

40. În cazul în care, prin derogare de la punctele 241-244 din OACME, se consideră că sunt necesare ajutoare care depășesc intensitățile maxime ale ajutoarelor, vă rugăm să indicați nivelul ajutorului considerat necesar și să îl justificați pe baza unei analize a deficitului de finanțare pentru proiectele de referință în scenariile factuale și contrafactuale, astfel cum au fost identificate în răspunsul la întrebarea 15 de mai sus, în conformitate cu punctele 51-52 din OACME.

Pentru această analiză a deficitului de finanțare, vă rugăm să prezentați o cuantificare, pentru scenariul (scenariile) factual(e) și un scenariu (scenarii) contrafactual (e) realist(e)[[11]](#footnote-11) identificat (e) ca răspuns la întrebarea 15 de mai sus, a tuturor costurilor și veniturilor principale, a costului mediu ponderat al capitalului (CMPC) estimat al beneficiarilor (sau al proiectelor de referință) pentru actualizarea fluxurilor de numerar viitoare, precum și a valorii actualizate nete (VAN) pentru scenariul factual și cel contrafactual, pe întreaga durată de viață a proiectului/proiectului de referință.

(a) Vă rugăm să le furnizați într-o anexă la prezentul formular de notificare (utilizând un fișier Excel în care sunt vizibile toate formulele).

(b) Vă rugăm să includeți informații detaliate privind ipotezele, metodologiile, justificarea și sursele care stau la baza acestora, utilizate pentru fiecare aspect al cuantificării costurilor și veniturilor în scenariul factual și scenariul contrafactual probabil (de exemplu, vă rugăm să includeți ipotezele utilizate pentru elaborarea scenariilor respective și sursa/justificarea acestor ipoteze).

(c) În cazul măsurilor și al schemelor de ajutor individuale care aduc beneficii unui număr extrem de mic de beneficiari, statul membru trebuie să prezinte documentele justificative la nivelul planului de afaceri detaliat al proiectului.

În cazul schemelor de ajutoare, statul membru trebuie să prezinte documentele justificative pe baza unuia sau mai multor proiecte de referință.

(d) De asemenea, puteți anexa la prezentul formular de notificare documentele menționate în nota de subsol 39 din OACME. Documentele comitetului pot fi deosebit de utile pentru măsurile sau schemele de ajutor individuale care aduc beneficii unui număr extrem de mic de beneficiari. În cazul în care aceste documente sunt anexate la formularul de notificare, vă rugăm să furnizați mai jos o listă a acestor documente, specificând autorul, data la care au fost redactate și contextul în care au fost utilizate.

41. Vă rugăm să demonstrați, de asemenea, că aplicarea unui ajutor mai mare, determinat astfel cum se indică la întrebarea 40, nu ar conduce la un ajutor care depășește deficitul de finanțare.

42. În cazul în care se aplică punctul 52 din OACME, și anume scenariul contrafactual cel mai probabil constă în faptul că beneficiarul nu desfășoară o activitate sau o investiție sau își continuă activitatea fără modificări, vă rugăm să furnizați dovezi în sprijinul acestei ipoteze.

43. În conformitate cu punctul 245 din OACME, vă rugăm să confirmați că, în cazul în care se solicită o intensitate mai mare a ajutorului pe baza întrebării 40, autoritățile din țara dumneavoastră vor efectua o monitorizare *ex post* pentru a verifica ipotezele formulate cu privire la nivelul ajutorului necesar și pentru a institui un mecanism de recuperare, precum și să descrieți mecanismele de monitorizare și de recuperare pe care statul membru intenționează să le introducă.

2.1.3.2. Proporționalitatea ajutorului acordat printr-o procedură de ofertare concurențială

*Pentru a furniza informațiile din prezenta secțiune, vă rugăm să consultați punctele 49, 50 și 246 din OACME*.

44. Pentru a verifica conformitatea cu punctele 49, 50 și 246 din OACME, vă rugăm să furnizați următoarele informații:

(a) vă rugăm să explicați modul în care autoritățile se asigură că procedura de ofertare este deschisă, clară, transparentă și nediscriminatorie, bazată pe criterii obiective, definită *ex ante* în conformitate cu obiectivul măsurii și reducând la minimum riscul de prezentare a unor oferte strategice [punctul 49 litera (a) din OACME];

(b) criteriile de selecție utilizate pentru stabilirea clasamentului ofertelor și, în cele din urmă, pentru identificarea nivelului ajutorului în cadrul procedurii de ofertare concurențiale. Mai exact:

1. vă rugăm să furnizați lista criteriilor de selecție și să precizați care dintre acestea sunt/nu sunt legate direct sau indirect de obiectivele principale ale măsurii (măsurilor). Vă rugăm să includeți ponderea acestora;

1. vă rugăm să explicați modul în care criteriile de selecție stabilesc o legătură directă sau indirectă între contribuția la obiectivele principale ale măsurii (măsurilor) și cuantumul ajutorului cerut de solicitant. Această legătură poate fi exprimată, de exemplu, ca ajutor per unitate de protecție a mediului sau ca ajutor per unitate de energie (punctul 50 și nota de subsol 44 din OACME);

1. în cazul în care există alte criterii de selecție care nu sunt legate direct sau indirect de obiectivele principale ale măsurii (măsurilor), vă rugăm să furnizați motivele abordării propuse și să explicați modul în care aceasta este adecvată obiectivelor urmărite de măsură (măsuri). Vă rugăm să confirmați, de asemenea, că aceste criterii nu reprezintă mai mult de 30 % din ponderea tuturor criteriilor de selecție (punctul 50 din OACME);

1. vă rugăm să explicați cu cât timp vor fi publicate criteriile de selecție înainte de termenul de depunere a candidaturilor în cadrul fiecărei proceduri de ofertare concurențiale [punctul 49 litera (b) și nota de subsol 43 din OACME];

(c) vă rugăm să explicați elementele pe care v-ați bazat ipoteza că procedura de ofertare va fi deschisă și subscrisă în mod corespunzător, și anume că se poate preconiza că nu toți ofertanții vor primi ajutor și că numărul ofertanților preconizați este suficient pentru a asigura o concurență efectivă pe durata schemei [punctul 49 litera (c) din OACME]. În cadrul explicației dumneavoastră, vă rugăm să luați în considerare bugetul sau volumul schemei. Dacă este cazul, vă rugăm să consultați dovezile furnizate în răspunsurile de la întrebarea 15;

(d) vă rugăm să furnizați informații cu privire la numărul rundelor de licitație avute în vedere și la numărul preconizat de ofertanți în prima rundă și de-a lungul timpului;

(e) în cazul uneia sau mai multor proceduri de ofertare subcotate, vă rugăm să explicați modul și termenul în care va fi corectată proiectarea procedurilor de ofertare în timpul punerii în aplicare a schemei pentru a restabili concurența efectivă [punctul 49 litera (c) din OACME];

(f) vă rugăm să confirmați că sunt evitate ajustările *ex post* ale rezultatului procedurii de ofertare (cum ar fi negocierile ulterioare privind rezultatele ofertei sau raționalizarea) [punctul 49 litera (d) din OACME];

(g) în cazul în care există posibilitatea de «*oferte cu zero subvenții*», vă rugăm să explicați cum se va asigura proporționalitatea (a se vedea punctul 49 nota de subsol 42 din OACME);

(h) vă rugăm să clarificați dacă autoritățile prevăd utilizarea unor niveluri minime sau plafoane ale prețurilor în cadrul procedurii de ofertare concurențiale. În caz afirmativ, vă rugăm să justificați utilizarea acestora și să explicați modul în care acestea nu restrâng procedura de ofertare concurențială (punctul 49 și nota de subsol 42 din OACME).

2.1.3.3. Proporționalitatea ajutoarelor care acoperă costurile de exploatare aferente colectării separate și sortării deșeurilor

45. În conformitate cu punctul 247 din OACME, ajutoarele pot acoperi costurile de exploatare atunci când vizează colectarea separată și sortarea deșeurilor sau a altor produse, materiale sau substanțe în funcție de anumite fluxuri de deșeuri sau tipuri de deșeuri, în vederea pregătirii pentru reutilizare sau reciclare. În cazul în care planificați un astfel de ajutor, vă rugăm:

(a) să furnizați dovezi că ajutorul va fi acordat în urma unei proceduri de ofertare concurențiale desfășurate în conformitate cu criteriile prevăzute la punctele 49 și 50 din OACME, care trebuie organizată în mod deschis și nediscriminatoriu pentru toți operatorii care furnizează servicii de colectare separată și sortare. În acest scop, trebuie furnizate informațiile și dovezile enumerate la punctul 42 de mai sus;

(b) să indicați dacă procedura de ofertare include norme care limitează ajutorul în anumite circumstanțe bine identificate, stabilite *ex ante*. În acest caz, vă rugăm:

1. să demonstrați că aceste limitări sunt justificate de un grad ridicat de incertitudine cu privire la evoluția viitoare a costurilor de exploatare pe durata măsurii;

1. să descrieți aceste norme și circumstanțele aferente bine stabilite;

(c) să furnizați informații cu privire la orice ajutor pentru investiții acordat unei instalații utilizate pentru colectarea separată și sortarea deșeurilor care beneficiază, de asemenea, de ajutoare de exploatare. În cazul în care ambele forme de ajutor acoperă aceleași costuri eligibile, vă rugăm să demonstrați că ajutoarele pentru investiții vor fi deduse din ajutoarele de exploatare acordate aceleiași instalații și modul în care se va asigura acest lucru;

(d) să confirmați că durata acordării ajutorului nu depășește 5 ani.

2.1.4. Cumularea

*Pentru a furniza informațiile din prezenta secțiune, vă rugăm să consultați punctele 56-57 din OACME.*

46. În măsura în care nu au fost deja furnizate în partea I din formularul general de notificare și pentru a verifica conformitatea cu punctul 56 din OACME, vă rugăm să clarificați dacă ajutoarele din cadrul măsurii (măsurilor) notificate pot fi acordate simultan în cadrul mai multor scheme de ajutor sau pot fi cumulate cu ajutoare ad-hoc sau *de minimis* în legătură cu aceleași costuri eligibile. În acest caz, vă rugăm să furnizați detalii cu privire la respectivele scheme de ajutoare, ajutoare ad-hoc sau ajutoare *de minimis* și cu privire la modul în care vor fi cumulate ajutoarele.

47. În cazul în care se aplică punctul 56 din OACME, vă rugăm să justificați modul în care cuantumul total al ajutorului acordat pentru un proiect sau pentru o activitate în cadrul măsurii (măsurilor) notificate nu conduce la supracompensare sau nu depășește cuantumul maxim al ajutorului permis în temeiul punctelor 241-245 din OACME. Pentru fiecare măsură cu care poate fi cumulat ajutorul acordat în cadrul măsurii (măsurilor) de ajutor notificate, vă rugăm să precizați metoda utilizată pentru asigurarea conformității cu condițiile prevăzute la punctul 56 din OACME.

48. În cazul în care se aplică punctul 57 din OACME, și anume ajutorul acordat în cadrul măsurii (măsurilor) notificate este combinat cu finanțarea din partea Uniunii gestionată la nivel central[[12]](#footnote-12) (care nu constituie ajutor de stat), vă rugăm să justificați modul în care valoarea totală a finanțării publice acordate în legătură cu aceleași costuri eligibile nu conduce la supracompensare.

2.1.5. Transparență

*Pentru a furniza informațiile din prezenta secțiune, vă rugăm să consultați secțiunea 3.2.1.4 (punctele 58-61) din OACME.*

49. Vă rugăm să confirmați că statul membru va respecta cerințele privind transparența prevăzute la punctele 58-61 din OACME.

50. Vă rugăm să furnizați linkul unde vor fi publicate textul integral al schemei de ajutoare aprobate sau al deciziei privind acordarea unui ajutor individual și al dispozițiilor de punere în aplicare a acesteia, precum și informații privind fiecare ajutor individual, acordat *ad-hoc* sau în cadrul unei scheme de ajutoare, care a fost aprobat pe baza OACME și care depășește 100 000 EUR.

2.2. Evitarea efectelor negative nejustificate ale ajutorului asupra concurenței și schimburilor comerciale

*Pentru a furniza informațiile din prezenta secțiune, vă rugăm să consultați secțiunea 3.2.2 (punctele 63-70) și secțiunea 4.4.5 (punctele 248-252) din OACME.*

51. Pentru a verifica conformitatea cu punctul 67 din OACME, vă rugăm să furnizați informații cu privire la posibilele efecte negative pe termen scurt și lung ale măsurii (măsurilor) notificate asupra concurenței și a schimburilor comerciale.

52. Vă rugăm să explicați dacă măsura se încadrează în oricare dintre următoarele situații:

(a) vizează una sau mai multe piețe pe care operatorii tradiționali au dobândit putere de piață înainte de liberalizarea pieței;

(b) implică proceduri de ofertare concurențiale pe piața (piețele) emergentă (emergente), atunci când există un actor cu o poziție puternică pe piață;

(c) aceasta va aduce beneficii unuia sau unui număr extrem de mic de beneficiari.

53. În cazul în care măsura de ajutor se axează pe o opțiune/cale tehnologică specifică, vă rugăm să justificați motivul alegerii tehnologice și să nu descurajați implementarea unor tehnologii mai curate.

54. În cazul în care măsura (măsurile) notificată (notificate) va (vor) aduce beneficii unuia sau unui număr extrem de mic de beneficiari, pentru a verifica conformitatea cu punctul 68 din OACME, vă rugăm:

(a) să explicați dacă măsura (măsurile) notificată (notificate) consolidează sau menține (mențin) puterea de piață a beneficiarului (beneficiarilor) sau descurajează extinderea concurenților existenți sau determină ieșirea acestora sau descurajează intrarea pe piață a unor noi concurenți. În acest sens, explicați, de asemenea, dacă măsura de ajutor va conduce la o creștere a capacității de producție a beneficiarului;

(b) să descrieți măsura (măsurile) instituită(e) pentru a limita potențiala denaturare a concurenței cauzată de acordarea ajutorului către beneficiar (beneficiari).

55. Pentru a verifica conformitatea cu punctul 69 din OACME, vă rugăm să explicați:

(a) dacă ajutorul acordat în cadrul măsurii (măsurilor) notificate vizează conservarea unei activități economice într-o regiune sau deplasarea acesteia din alte regiuni din cadrul pieței interne;

(b) în caz afirmativ, vă rugăm să precizați care este efectul net asupra mediului al măsurii (măsurilor) notificate și modul în care măsura (măsurile) notificată(e) îmbunătățește (îmbunătățesc) nivelul existent de protecție a mediului în statele membre;

(c) modul în care ajutorul acordat în cadrul măsurii (măsurilor) notificate nu are efecte vădit negative asupra concurenței și a schimburilor comerciale;

(d) în cazul ajutorului individual, principalii factori care determină alegerea locației pentru investiții de către beneficiar.

56. Pentru a verifica conformitatea cu punctul 70 din OACME:

(a) vă rugăm să confirmați că ajutorul poate fi acordat în cadrul schemei notificate pentru o perioadă de maximum 10 ani de la data notificării deciziei Comisiei prin care ajutorul este declarat compatibil;

(b) vă rugăm să confirmați că, în cazul în care autoritățile din țara dumneavoastră doresc să prelungească durata măsurii dincolo de această perioadă maximă, acestea vor notifica din nou măsura.

57. Pentru a verifica conformitatea cu punctul 249 din OACME, vă rugăm să furnizați o justificare a faptului că ajutorul nu va stimula generarea de deșeuri sau nu va spori utilizarea resurselor.

58. Pentru a verifica conformitatea cu punctul 250 din OACME, vă rugăm să demonstrați că, în cazul în care ajutorul sporește cererea de deșeuri sau de alte materiale și resurse destinate reutilizării, reciclării sau valorificării, capacitatea de colectare a acestor deșeuri, alte materiale și resurse va fi majorată în consecință pentru a răspunde cererii crescute.

59. Pentru a verifica conformitatea cu punctul 251 din OACME, vă rugăm să indicați dacă ajutorul va avea efecte potențiale asupra funcționării piețelor materialelor primare și secundare aferente produselor în cauză și care ar putea fi consecințele acestor efecte potențiale.

60. Pentru a verifica conformitatea cu punctul 252 din OACME, în cazul în care ajutoarele acoperă costurile de exploatare legate de colectarea separată și sortarea deșeurilor sau a altor produse, materiale sau substanțe în funcție de anumite fluxuri de deșeuri sau tipuri de deșeuri specifice în vederea pregătirii pentru reutilizare sau reciclare, vă rugăm să indicați dacă ajutoarele ar putea interacționa potențial cu orice schemă de răspundere extinsă a producătorilor din statul dumneavoastră membru; vă rugăm să descrieți orice astfel de scheme și să precizați modul în care ajutoarele pot interacționa cu acestea.

3. Punerea în balanță a efectelor pozitive ale ajutorului și a efectelor negative asupra concurenței și a schimburilor comerciale

*Pentru a furniza informațiile din prezenta secțiune, vă rugăm să consultați secțiunea 3.3 (punctele 71-76) din OACME.*

61. Pentru a verifica conformitatea cu punctul 72 din OACME, vă rugăm să explicați dacă activitățile sprijinite în cadrul măsurii notificate îndeplinesc criteriile pentru activități economice durabile din punctul de vedere al mediului prevăzute la articolul 3 din Regulamentul (UE) 2020/852 al Parlamentului European și al Consiliului[[13]](#footnote-13), inclusiv principiul de «a nu aduce prejudicii semnificative», sau alte metodologii comparabile.

62. (În cazul unei proceduri de ofertare concurențiale) Vă rugăm să explicați dacă măsura (măsurile) notificată(e) include (includ) caracteristici de facilitare a participării IMM-urilor la procedurile de ofertare concurențiale. În caz afirmativ, vă rugăm să furnizați informații cu privire la aceste caracteristici și să justificați modul în care efectele pozitive ale asigurării participării IMM-urilor la măsura (măsurile) notificată(e) depășesc posibilele efecte de denaturare.

Secțiunea C: Evaluare

*Pentru a furniza informațiile din prezenta secțiune, vă rugăm să consultați secțiunea 5 (punctele 455-463) din OACME.*

63. În cazul în care măsura (măsurile) notificată (notificate) depășește (depășesc) pragurile bugetare/de cheltuieli de la punctul 456 din OACME, vă rugăm fie să explicați de ce, în opinia dumneavoastră, ar trebui să se aplice excepția de la punctul 457 din OACME, fie să anexați la prezentul formular de notificare o anexă care să includă un proiect de plan de evaluare care să acopere domeniul de aplicare menționat la punctul 458 din OACME [[14]](#footnote-14).

64. În cazul în care se furnizează un proiect de plan de evaluare, vă rugăm:

(a) să furnizați în continuare un rezumat al respectivului proiect de plan de evaluare inclus în anexă;

(b) să confirmați că vor fi respectate prevederile de la punctul 460 din OACME;

(c) să indicați data și linkul la care planul de evaluare va fi pus la dispoziția publicului.

65. Pentru a verifica conformitatea cu punctul 459 litera (b) din OACME, în cazul în care schema de ajutoare nu face în prezent obiectul unei evaluări *ex post* și durata sa depășește trei ani, vă rugăm să confirmați că veți notifica un proiect de plan de evaluare în termen de 30 de zile lucrătoare de la o modificare semnificativă care majorează bugetul schemei la peste 150 de milioane EUR în orice an sau 750 de milioane EUR pe durata totală a schemei.

66. Pentru a verifica conformitatea cu punctul 459 litera (c) din OACME, în cazul în care schema de ajutoare nu face în prezent obiectul unei evaluări *ex post*, vă rugăm să furnizați mai jos angajamentul ca statul membru să notifice un proiect de plan de evaluare în termen de 30 de zile lucrătoare de la contabilizarea oficială a unor cheltuieli de peste 150 de milioane EUR în anul precedent.

67. Pentru a verifica conformitatea cu punctul 461 din OACME:

(a) vă rugăm să clarificați dacă expertul independent a fost deja selectat sau dacă va fi selectat în viitor;

(b) vă rugăm să furnizați informații privind procedura de selecție a expertului;

(c) vă rugăm să justificați modul în care expertul este independent de autoritatea care acordă ajutorul.

68. Pentru a verifica conformitatea cu punctul 461 din OACME:

(a) vă rugăm să furnizați termenele propuse pentru transmiterea raportului de evaluare intermediar și final. Vă atragem atenția asupra faptului că raportul final de evaluare trebuie transmis Comisiei în timp util pentru a permite analizarea posibilității de prelungire a schemei de ajutoare și cel târziu cu 9 luni înainte de expirarea acesteia, în conformitate cu punctul 463 din OACME. Vă atragem atenția asupra faptului că acest termen limită ar putea fi redus pentru schemele care declanșează cerința de evaluare în ultimii doi ani de punere în aplicare;

(b) să confirmați că raportul de evaluare intermediar și cel final vor fi făcute publice. Vă rugăm să indicați data și linkul la care rapoartele respective vor fi puse la dispoziția publicului.

Secțiunea D: Raportarea și monitorizarea

*Pentru a furniza informațiile din prezenta secțiune, vă rugăm să consultați secțiunea 6 (punctele 464 și 465) din OACME.*

69. Vă rugăm să confirmați că statul membru va respecta cerințele de raportare și monitorizare prevăzute în secțiunea 6, punctele 464 și 465 din OACME.

1. Vă atragem atenția asupra faptului că, în cazul unei scheme de ajutoare, durata este perioada în care ajutoarele pot fi solicitate și decise (incluzând, prin urmare, timpul necesar autorităților naționale pentru aprobarea cererilor de ajutor). Durata menționată la această întrebare nu se referă la durata contractelor încheiate în cadrul schemei de ajutor, care poate continua după perioada de valabilitate a măsurii. [↑](#footnote-ref-1)
2. Vă atragem atenția asupra faptului că o modificare a bugetului real sau estimat poate fi o modificare a ajutorului, care necesită o nouă notificare. [↑](#footnote-ref-2)
3. Vă atragem atenția asupra faptului că punctele 38, 52, 165, 166 și 167, precum și notele de subsol 39 și 45 din OACME oferă orientări suplimentare cu privire la modul în care ar trebui elaborat scenariul contrafactual probabil. [↑](#footnote-ref-3)
4. «Proiectul de referință» este definit la punctul 19(63) din OACME. [↑](#footnote-ref-4)
5. Dacă vă bazați pe o procedură concurențială recentă, vă rugăm să explicați modul în care respectiva procedură de ofertare poate fi considerată concurențială, inclusiv modul în care au fost evitate profiturile excepționale pentru diferite tehnologii incluse în procedura de ofertare concurențială, după caz, și modul în care aceasta este comparabilă, de exemplu:

   Condițiile (de exemplu, clauzele contractuale și durata, termenele pentru investiții, indexarea sau nu a plăților de sprijin în funcție de inflație) au fost similare cu cele propuse în măsura notificată?

   Procesul concurențial s-a desfășurat în condiții macroeconomice similare?

   Tehnologiile/tipurile de proiecte au fost similare? [↑](#footnote-ref-5)
6. În conformitate cu punctul 19(89) din OACME, «standard al Uniunii» înseamnă:

   *un standard obligatoriu al Uniunii care stabilește nivelurile care trebuie atinse în ceea ce privește mediul de către întreprinderi în mod individual, excluzând standardele sau obiectivele stabilite la nivelul Uniunii care sunt obligatorii din punct de vedere juridic pentru statele membre, însă nu și pentru întreprinderile individuale;*

   *obligația de a utiliza cele mai bune tehnici disponibile (BAT) definite în Directiva 2010/75/UE și de a se asigura că nivelurile de emisie nu le depășesc pe cele care s-ar fi înregistrat prin aplicarea BAT; dacă nivelurile de emisie asociate BAT au fost definite în actele de punere în aplicare adoptate în temeiul Directivei 2010/75/UE sau în temeiul altor directive aplicabile, acele niveluri se vor aplica în sensul prezentelor orientări; dacă nivelurile respective sunt exprimate ca interval, va fi aplicabilă numai limita în care se atinge BAT pentru prima dată în ceea ce privește întreprinderea în cauză.* [↑](#footnote-ref-6)
7. În cazul în care acest lucru este demonstrat în mod corespunzător, se poate lua în considerare și situația specifică la nivelul regiunii sau regiunilor în cauză. [↑](#footnote-ref-7)
8. Caracterul inovator ar putea fi demonstrat, de exemplu, pe baza unei descrieri detaliate a inovării și a condițiilor de piață în care aceasta a fost introdusă sau difuzată, comparând-o cu procesele sau cu tehnicile organizaționale de vârf utilizate, în mod normal, de alte întreprinderi din același sector industrial. [↑](#footnote-ref-8)
9. În cazul în care se pot utiliza parametri cantitativi pentru a compara activitățile ecoinovatoare cu activitățile obișnuite, neinovatoare, prin «net superior» se înțelege că îmbunătățirea marginală preconizată în urma activităților ecoinovatoare, din punctul de vedere al unui risc redus pentru mediu sau al unui nivel redus de poluare ori al eficienței sporite a energiei sau a resurselor, ar trebui să fie de cel puțin două ori mai mare decât îmbunătățirea marginală preconizată în urma evoluției generale a unor activități comparabile neinovatoare. Atunci când metoda propusă nu este adecvată pentru un caz dat sau dacă nu este posibilă o comparație cantitativă, cererea de ajutor de stat trebuie să conțină o descriere detaliată a metodei utilizate pentru evaluarea acestui criteriu, care să garanteze un standard comparabil cu cel al metodei propuse. [↑](#footnote-ref-9)
10. Acest risc ar putea fi demonstrat de statul membru, de exemplu, în termeni de: costuri raportate la cifra de afaceri a întreprinderii, timp necesar pentru dezvoltare, beneficii pe care se speră că le-ar aduce activitatea de ecoinovare în raport cu costurile aferente și probabilitatea unui eșec. [↑](#footnote-ref-10)
11. A se vedea, de asemenea, informațiile suplimentare de la punctele 51-53, precum și notele de subsol 45 și 46 din OACME. [↑](#footnote-ref-11)
12. Finanțările din partea Uniunii gestionate la nivel central constituie fonduri ale Uniunii care sunt gestionate la nivel central de instituții, de agenții, de întreprinderi comune sau de alte organisme ale Uniunii Europene și care nu se află în mod direct sau indirect sub controlul statului membru. [↑](#footnote-ref-12)
13. Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (JO L 198, 22.6.2020, p. 13). [↑](#footnote-ref-13)
14. Modelul fișei de informații suplimentare pentru notificarea unui plan de evaluare (partea III.8) este disponibil la adresa: <https://competition-policy.ec.europa.eu/state-aid/legislation/forms-notifications-and-reporting_en#evaluation-plan> [↑](#footnote-ref-14)